url: =The Viśvabharati Publishing Department,\nKyōtō, May, 7, 1998;\nFrankfurt a/M, 19.5.2000 / 1.6.2000 / 20.11.2005 / 3.12.2008\n[In contrast to the original version, compound boundaries are marked by -, not ^, in the TITUS version. J.G.]\n[In contrast to the original version, the two parts of the text are numbered (I / II) in the TITUS version. J.G.]\nVerse: 1 evaṃ mayā śrutam / ekasmin samaye bʰagavān śrāvastyāṃ viharati sma / jetavane +anātʰapiṇḍadasya-ārāme /\nVerse: 2 atʰa-āyuṣmān ānandaḥ pūrvāhṇe nivāsya pātra-cīvaram ādāya śrāvastīṃ mahā-nagarīṃ piṇḍāya prāvikṣat / atʰa-āyuṣmān ānandaḥ śrāvastīṃ piṇḍāya caritvā kr̥ta-bʰakta-kr̥tyo yenānyatamam udapānaṃ tena-upasaṃkrāntaḥ /\nVerse: 3 tena kʰalu samayena tasminn udapāne prakr̥tir nāma mātaṅga-dārikā udakam uddʰarate sma / atʰa-āyuṣmān ānandaḥ prakr̥tiṃ mātaṅga-dārikām etad avocat / dehi me bʰagini pānīyaṃ pāsyāmi /\nVerse: 4 evaṃ kite prakr̥tir mātaṅga-dārikāyuṣmantam ānandam idam avocat / mātaṅga-dārikāham asmi bʰadantānanda / na-ahaṃ te bʰagini kulaṃ vā jātiṃ vā pr̥ccʰāmi / api tu sacette parityaktaṃ pānīyaṃ dehi pāsyāmi /\nVerse: 5 atʰa prakr̥tir mātaṅga-dārikāyuṣmantam ānandāya pānīyam adāt / atʰa-āyuṣmān ānandaḥ pānīyaṃ pītvā prakrāntaḥ /\nVerse: 6 atʰa prakr̥tir mātaṅga-dārikāyuṣmanta ānandsya śarīre mukʰe svare sādʰu ca suṣṭʰu ca nimittam udgr̥hītvā yoniśo manasikāreṇāviṣṭā saṃrāgacittam utpādayati (1) sma / āryo me ānandaḥ svāmī ayād iti / mātā ca me mahā-vidyādʰarī sā śakṣyaty āryam ānandam ānayitum /\nVerse: 1 atʰa prakr̥tir mātaṅga-dārikā pānīyagʰaṭam ādāya yena caṇḍāla-gr̥haṃ tena-upasaṃkramya pānīya-gʰaṭam ekānte nikṣipya svāṃ jananīm idam avocat /\nVerse: 2 yat kʰalv evam amba jānīyā ānando nāma śramaṇo mahāśramaṇa-gautamasya śrāvaka upastʰāyakas tam ahaṃ svāminam iccʰāmi / śakṣyasi tam amba ānayitum /\nVerse: 3 sā tām avocat / śaktā +ahaṃ putri ānandam ānayituṃ / stʰāpayitvā yo mr̥taḥ syād yo vā vīta-rāgaḥ / api ca rājā prasenajit kauśalaḥ śramaṇa-gautamam atīva sevate bʰajate paryupāsate / yadi jānīyāt so +ayaṃ caṇḍāla-kulasyānartʰāya pratipadyeta / śramaṇaś ca gautamo vīta-rāgaḥ śrūyate / vīta-rāgasya [mantrāḥ] punaḥ sarva-mantrān abʰibʰavanti /\nVerse: 4 evam uktā prakr̥tir mātaṅga-dārikā mātaram idam avocat / sa ced amba śramaṇo gautamā vīta-rāgastasya-antikāc cʰramaṇam ānandaṃ na pratilapsye jīvitaṃ parityajeyaṃ sa cet pratilipsye jīvāmi /\nVerse: 5 mā te putri jīvitaṃ parityajasi ānayāmi śramaṇam ānandam /\nVerse: 6 atʰa prakr̥ter mātaṅga-dārikāyā mātā madʰye gr̥hāṅganasya gomayenopalepanaṃ kr̥tvā vedīm ālipya darbʰān saṃstīrya-agniṃ prajvālya-aṣṭaśatam arka-puṣpāṇāṃ gr̥hītvā mantrān āvartayamānā ekaikam arka-puṣpaṃ parijapya agnau pratikṣipati sma / tatra-iyaṃ vidyā bʰavatiḥ\nVerse: 1 amale vimale kuṅkume sumane / yena baddʰā +asi vidyut / iccʰayā devo varṣati vidyotati gajeti vismayaṃ mahā-rājasya samabʰivardʰāyituṃ devebʰyo manuṣyebʰyo gandʰarvebʰyoḥ śikʰi-grahā devā viśikʰi-grahā (@) devā ānandasya-āgamanāya saṃgamanāya kramaṇāya grahaṇāya juhomi svāhā /\nVerse: 2 atʰa-āyuṣmata ānandasya cittam ākṣiptaṃ / sa vihārān niṣkramya yena caṇḍāla-gr̥haṃ tena-upasaṃkrāmati sma /\nVerse: 3 adrākṣīc caṇḍālī āyuṣmantam ānandaṃ dūrād eva-āgaccʰantaṃ / dr̥ṣṭvā ca punaḥ prakr̥tiṃ duhitaram idam avocat / ayam asau putri śramaṇa ānanda āgaccʰati śayanaṃ prajñapaya /\nVerse: 4 atʰa prakr̥tir mātaṅga-dārikā hr̥ṣṭa-tuṣṭā pramudita-manā āyuṣmata ānandasya śayyāṃ prajñapayati sma /\nVerse: 5 atʰa-āyuṣmān ānando yena caṇḍāla-gr̥haṃ tena-upasaṃkrāntaḥ / upasaṃkramya vedīm upaniśrityā +astʰāt / ekānta-stʰitaḥ sa punar āyuṣmān ānandaḥ prārodīd / aśrūṇi pravartayamāna evam āha / vyasana-prāpto +aham asmi na ca me bʰagavān samanvāharati /\nVerse: 6 atʰa bʰagavān āyuṣmantam ānandaṃ samanvāharati sma / samanvāhr̥tya saṃbuddʰa-mantraiś caṇḍāla-mantrān pratihanti sma / tatra-iyaṃ vidyāḥ /\nVerse: 7 stʰitir acyutiḥ sunītiḥ / svasti sarva-prāṇibʰyaḥ /\nVerse: 1ab saraḥ prasannaṃ nirdoṣaṃ praśāntaṃ sarvato +abʰayaṃ /\nVerse: 1cd ītayo yatra śāmyanti bʰayāni calitāni ca /\nVerse: 2ab tad vai devā namsyanti sarva-siddʰāś ca yoginaḥ /\nVerse: 2cd etena satya-vākyena svastyā-ānandāya bʰikṣave //\nVerse: 3 atʰa-āyuṣmān ānandaḥ pratihata-caṇḍāla-mantraś caṇḍāla-gr̥hān niṣkramya yena svako vihāras tena-upasaṃkramitum ārabdʰaḥ /\nVerse: 4 adrākṣīt prakr̥tir mātaṅga-dārikā / ānandam āyuṣmantaṃ pratigaccʰantaṃ dr̥ṣṭvā ca punaḥ svāṃ jananīm idam avocat / ayam asau mātaḥ śramaṇa ānandaḥ pratigaccʰati / tām āha mātā / niyataṃ putri śramaṇena gautamena samanvāhr̥to bʰaviṣyati / tena mama mantrāḥ pratihatā bʰaviṣyanti / prakr̥tir āha / kiṃ punar amba balavattarāḥ śramaṇasya gautamasya mantrā na-asmākaṃ / tām āha mātā / balavattarāḥ śramaṇasya gautamasya mantrā na-asmākaṃ / ye putri mantāḥ sarva-lokasya prabʰavanti tān mantrān śramaṇo gautama ākāṅkṣamāṇaḥ pratihanti / na punar lokaḥ prabʰavati śramaṇasya gautamasya mantrān pratihantuṃ / evaṃ balavattarāḥ avamaṇasya gautamasya mantrāḥ /\nVerse: 5 atʰa-āyuṣmān ānando yena bʰagavāṃs tena-upasaṃkrāntaḥ / upasaṃkramya bʰagavataḥ pādau śirasā vanditvā-ekānte +astʰāt /\nVerse: 6 ekānta-stʰitam āyuṣmantam ānandaṃ bʰagavān idam avocat / udgr̥hṇa tvam ānanda imāṃ ṣaḍakṣarīvidyāṃ dʰāraya vācaya paryavāpnuhi / ātmano hitāya sukʰāya bʰikṣūṇāṃ bʰikṣuṇīnām upāsakānām upasikānāṃ hitāya sukʰāya / iyam ānanda ṣaḍkṣarīvidyā ṣaḍbʰiḥ samyak saṃbuddʰair bʰāṣitā caturbʰiś ca mahā-rājaiḥ śakreṇa devānām indreṇa brahmaṇā ca sahāpatinā / mayā ca-etarhi śākyamuninā samyak-saṃbuddʰena bʰāṣitā / tvam apy etarhy ānanda tāṃ dʰāraya vācaya paryavāpnuhi / yad uta tad yatʰā:\nVerse: 1 aṇḍare pāṇḍare kāraṇḍe keyūre +arci-haste kʰara-grīve bandʰu-mati cīra-mati dʰaravidʰa cilimile viloḍaya viṣāṇi loke / viṣa cala cala / gola-mati gaṇḍavile cilimile sa-atinimne yatʰā saṃvibʰakta-gola-mati gaṇḍa-vilāyai svāhā /\nVerse: 2 yaḥ kaś cid ānanda-ṣaḍakṣaryā vidyayā paritrāṇaṃ svastyayanaṃ kuryāt sa yadi vadʰa-arho bʰavet daṇḍena mucyate / daṇḍa-arhaḥ prahāreṇa prahāra-arhaḥ paribʰāṣaṇayā paribʰāṣaṇa-arho romaharṣaṇena romaharṣaṇa-arhaḥ punar eva mucyate /\nVerse: 3 na-aham ānanda taṃ samanupaśyāmi sa-deva-loke samāra-loke sabrahma-loke saśramaṇa-brāhmaṇikāyāṃ prajāyāṃ sa-deva-mānuṣikāyāṃ sa-asurāyāṃ yas tv anayā ṣaḍakṣayaṃ vidyayā rakṣāyāṃ kr̥tāyāṃ rakṣā-sūtre bāhau baddʰe svastyayane kr̥te +abʰibʰavituṃ śakroti varjayitvā paurāṇaṃ karma-vipākam /\nVerse: 1 atʰa prakr̥tir mātaṅga-dārikā tasyā eva rātryā atyayāt śiraḥ-snātā +anāhata dūṣya-prāvr̥tā muktā-mālya-ābʰaraṇā yena śrāvasto nagarī tena-upasaṃkramya nagara-dvāre kapāṭa-mūle niśrityā +astʰāt / āyuṣmantam ānandam āgamayamānā / niyatam anena mārgeṇa-ānando bʰikṣurāgam iṣyati-iti /\nVerse: 2 atʰa-āyuṣmān ānandaḥ pūrvāhṇe nivāsya pātra-cīvaram ādāya śrāvastīṃ piṇḍāya prāvikṣat / dadarśa prakr̥tir mātaṅga-dārika-āyuṣmantam ānandaṃ / dūrata eva dr̥ṣṭvā ca punar āyuṣmantam ānandaṃ pr̥ṣṭʰataḥ pr̥ṣṭʰataḥ samanubaddʰā gaccʰantam anugaccʰati tiṣṭʰantam anutiṣṭʰati / yad yad eva kulaṃ piṇḍāya praviśati tasya tasyaiva dvāre tūṣṇībʰūtā tiṣṭʰati āyuṣmantam ānandam āmantrayamāṇā /\nVerse: 3 dadarśāyuṣmānānandaḥ prakr̥tiṃ mātaṅga-dārikāṃ / pr̥ṣṭʰataḥ pr̥ṣṭʰataḥ samanubaddʰāṃ dr̥ṣṭvā ca punar jehrīymāṇarūpo +apragalbʰāyamānarūpo duḥkʰī durmanāḥ śīgʰraṃ śīgʰraṃ śrāvastyā vinirgamya yena jetavanaṃ tanopasaṃkrāntaḥ / upasaṃkramya bʰagavataḥ pādau śirasā vanditvekānte +astʰād / ekānta-stʰita āyuṣmān ānando bʰagavantam idam avocat / iyaṃ me bʰagavan prakr̥tir mātaṅga-dārikā pr̥ṣṭʰataḥ pr̥ṣṭʰataḥ samanubaddʰā gaccʰantam anugaccʰati, tiṣṭʰantam anutiṣṭʰati / yad yad eva kulaṃ piṇḍāya praviśāmi tasya tasyaiva dvāre tūṣṇībʰūtā tiṣṭʰati / trāhi me bʰagavan trāhi me sugata /\nVerse: 4 evam ukte bʰagavān āyuṣmantam ānandam idam avocat / mā bʰer mā bʰer iti / atʰa bʰagavān prakr̥tiṃ mātaṅga-dārikām idam avocat / hiṃ te prakr̥te mātaṅga-dārike ānandena bʰikṣuṇā / prakr̥tir āha / svāminaṃ bʰadantam ānandam iccʰāmi / bʰagavān āha / (7) anujñātāsi prakr̥te mātāpitr̥bʰyām ānandāya / anujñātāsmi bʰagavann anujñātāsmi sugata / bʰagavān āha / tena hi sammukʰaṃ mamānujñāpayya tvam /\nVerse: 1 atʰa prakr̥tir mātaṅga-dārikā bʰagavataḥ pratiśrutya bʰagavataḥ pādau śirasā vanditvā bʰagavantaṃ triḥpradakṣiṇīkr̥tya bʰagavato +antikāt prakrāntā / yena svakau mātāpitarau tena-upasaṃkrāntā / upasaṃkramya mātāpitroḥ pādān śirasā vanditvā-ekānte +astʰād / ekānta-stʰitā svakau mātā pitarāv idam avocat / sammukʰaṃ me +amba tāta śramaṇasya gautamasyānandāyotsr̥jatam /\nVerse: 2 atʰa prakr̥ter mātaṅga-dārikāyā mātāpitarau prakr̥tim ādāya yana bʰagavāms tena-upasaṃkrāntau / uapsaṃkramya bʰagavataḥ pādau śirasā vanditvā-ekānte nyaṣīdatāṃ / atʰa prakr̥tir mātaṅga-dārikā bʰagavataḥ pādau śirasā banditvā ekānte +astʰād / ekānta-stʰitā bʰagavantam etad avocat / imau tau bʰagavan mātāpitarāv āgatau /\nVerse: 3 atʰa bʰagavān prakr̥ter mātaṅga-dārikāyā mātāpitarāv idam avoct / anujñātā yuvābʰyāṃ prakr̥tir mātaṅga-dārikānandāyeti / tāv āhutuḥ / anujñātā bʰagavann anujñātā sugata / tena hi yūyaṃ prakr̥tim apahāya gaccʰata svagr̥ham /\nVerse: 4 atʰa prakr̥ter mātaṅga-dārikāyā mātāpitarau bʰagavataḥ pādau śirasā vanditvā bʰagavantaṃ triḥpradakṣiṇīkr̥tya bʰagavato +antikāt prakrāntau /\nVerse: 5 atʰa prakr̥ter mātaṅga-dārikāyā mātāpitarāv aciraprakrāntau viditvā bʰagavān prakr̥tiṃ mātaṅga-dārikām idm avocat / artʰikāsi prakr̥te ānandena bʰikṣuṇā / prakr̥tir āha / artʰikāsmi bʰagavann artʰikāsmi sugata / tena hi prakr̥te ya ānandasya veśaḥ sa tvayā dʰārayitavyaḥ / sā āha / dʰārayāmi bʰagavan dʰārayāmi sugata / pravrājayatu māṃ sugata pravrājayatu māṃ bʰagavān /\nVerse: 1 atʰa bʰagavān prakr̥tiṃ mātaṅga-dārikām idam avocat / ehi tvaṃ bʰikṣuṇi cara brahma-caryam /\nVerse: 2 evam ukte prakr̥tir mātaṅga-dārikā bʰagavatā muṇḍā kāṣāya-prāvr̥tā / atʰa bʰagavān prakr̥tiṃ mātaṅga-dārikām ehi bʰikṣuṇīvādena pravrājayitvā dʰarmyayā katʰayā saṃdarśayati sma, samādāpayati sma, samuttejayati sma, saṃpraharṣayati sma / yeyaṃ katʰā dīrgʰa-rātraṃ saṃsārasamāpannānāṃ pratikūlā śravaṇīyā / tad yatʰā / dānakatʰā śīlakatʰā svargakatʰā kāmeṣv ādīnavaṃ niḥsaraṇaṃ bʰayaṃ saṃkleśavyavadānaṃ bodʰipakṣāṃs tān dʰarmān bʰagvān prakr̥tyai bʰikṣuṇyai saṃprakāśayati sma /\nVerse: 3 atʰa prakr̥tir bʰikṣuṇī bʰagavatā dʰarmyaya katʰayā saṃdarśitā samādāpitā samuttejitā saṃpraharṣitā hr̥ṣṭa-cittā kalyāṇacittā muditacittā vinīvaraṇacittā r̥jucittā +akʰilacittā bʰavyā dʰarma-deśitam ājñātum /\nVerse: 1 yadā ca bʰagavān jñātaḥ prakr̥tiṃ bʰikṣuṇīṃ hr̥ṣṭa-cittāṃ kalyāṇacittāṃ muditacittāṃ vinivaraṇacittāṃ bʰavyāṃ pratibalāṃ sāmutkarpikīṃ dʰarma-deśanām ājñātuṃ tadā yeyaṃ bʰagavatāṃ buddʰānāṃ caturārya-satyaprativedʰikī sāmutkarṣikī dʰarma-deśanā, yad uta duḥkʰaṃ samudayo nirodʰo mārgaḥ, tāṃ bʰagavān prakr̥ter bʰikṣuṇyā vistareṇa saṃprakāśayati sma /\nVerse: 2 atʰa prakr̥tibʰikṣuṇī tasminn evāsane niṣaṇṇā caturārya-satyānyabʰijñātāsit / duḥkʰaṃ sumudayaṃ nirodʰaṃ mārgaṃ // tad yatʰā vastām apagatakālakaṃ rajanopagataṃ raṅga-udake prakṣiptaṃ samyag eva raṅgaṃ pratigr̥hṇīyād evam eva prakr̥tir bʰikṣuṇī tasminnevāsane niṣaṇṇā caturārya-satyāni abʰisamayati sma, tad yatʰā duḥkʰaṃ sumudayaṃ nirodʰaṃ mārgam /\nVerse: 3 atʰa prakr̥tir bʰikṣuṇī kr̥ṣṭa-dʰarmā prāpta-dʰarmā vidita-dʰarmā akopya-dʰarmā paryavasita-dʰarma-adʰigata-artʰa-lābʰa-saṃvr̥ttā tīrṇa-kāṅkṣā-vicikitsā vigata-katʰaṃkatʰā vaiśāradya-prāptā +apara-pratyayā +ananyaneyā śāstuḥ śāsane +anudʰarma-cāriṇī ājāneyamānā dʰarmeṣu bʰagavataḥ pādayoḥ śirasā nipatya bʰagavantam idam avocat /\nVerse: 4 atyayo me bʰagavann atyayo me sugata / yatʰā bālā yatʰā mūḍʰā yatʰā +avyaktā yatʰā +akuśalā duṣprajña-jātīyā yāham ānandaṃ bʰikṣuṃ svāmi-vādena samudācarṣaṃ / sa-ahaṃ bʰadantātyayamatyayataḥ paśyāmi / atyayam atyayato dr̥ṣṭvā deśayāmi / atyayam atyayata āviṣkaromi / āyatyāṃ saṃvaram āpadye / atas tasyā mama bʰagavann atyayam atyayato jānātu pratigr̥hṇātu anukampām upādāya / bʰagavān āha / āyatyāṃ saṃvarāya stʰitvā tvaṃ prakr̥te +atyayam atyayato +adʰyāgamaḥ / yatʰā bālā yatʰā mūḍʰā yatʰā +avyaktā yatʰā +akuśalā duṣprajña-jātīya tvam ānandaṃ bʰikṣuṃ svāmi-vādena (10) amudācarasi-iti / yataś ca tvaṃ prakr̥te +atyayaṃ jānāsi atyayaṃ paśyasi āyatyāṃ ca saṃvaram āpadyase, aham api te +atyayam atyayato gr̥hṇāmi / vr̥ddʰir eva te prakr̥te pratikāṅkṣatavyā kuśalānāṃ dʰarmāṇāṃ na hāniḥ /\nVerse: 1 atʰa prakr̥tir bʰikṣuṇī bʰagavatā-abʰinanditā anuśiṣṭā ekāvyapakr̥ṣṭā +apramattā ātāpinī smr̥tim atī saṃprajānā prahitāni viviktāni viharati sma / yad artʰaṃ kula-duhitaraḥ keśān avatārya kāṣāyāṇi vastrāṇy āccʰādya samyag eva śraddʰayā-āgārād anāgārikāṃ pravrajanti tadanuttara-brahmacarya-paryavasānaṃ dr̥ṣṭa eva dʰarme svayam abʰijñaya sākṣāt kr̥tya-upasaṃpadya pravedayate sma / kṣīṇā me jātir uṣitaṃ brahmacaryaṃ kr̥taṃ karaṇīyaṃ na-aparamasmād bʰavaṃ prajānāmi-iti /\nVerse: 2 aśrauṣuḥ śrāvasteyakā brāhmaṇa-gr̥hapatayo bʰagavatā kila canḍāla-dārikā pravrājiteti / śrutvā ca punar avadʰyāyanti / katʰaṃ hi nāma caṇḍāla-dārikā bʰikṣūṇāṃ samyakcaryāṃ cariṣyati / bʰikṣuṇīnām upāsakānām upāsikānāṃ samyak-caryāṃ cariṣyati / katʰaṃ hi nāma caṇḍāla-dārikā brahma-kṣatriya-gr̥hapati-mahā-śāla-kuleṣu pravekṣyati /\nVerse: 1 aśrauṣīd rājā prasenajit kauśalo bʰagavatā caṇḍāla-dārikā pravrājiteti / śrutvā ca punar avadʰyāyāti / katʰaṃ hi nāma caṇḍāla-dārikā bʰikṣūṇāṃ samyak-caryāṃ cariṣyati / bʰikṣuṇīnām upāsakānām upāsikānāṃ samyak-caryāṃ cariṣyati / katʰaṃ brāhmaṇa-kṣatriya-gr̥hapati-mahā-śāla-kuleṣu pravekṣyati /\nVerse: 2 vimr̥ṣya ca bʰadaraṃ yānaṃ yojayitvā bʰadraṃ yānam abʰiruhya saṃbahulaiś ca śrāvasteyair brāhmaṇa-gr̥hapatibʰiḥ parivr̥taḥ puraskr̥taḥ śrāvastyā niryāti sma / yena jetavanam anātʰapiṇḍadasya-ārāmas tena-upasaṃkrāntaḥ / tasya kʰalu yāvatī yānasya bʰūmis tāvad yānena gatvā sa yānād avatīrya pattikāya-parivr̥taḥ pattikāya-puraskr̥taḥ padbʰyām eva-ārāmaṃ prāvikṣat / praviśya yena bʰagavāṃs tena-upasaṃkrāntaḥ / upasaṃkramya bʰagavataḥ pādau śirasā vanditvā ekānte niṣaṇṇaḥ / te +api saṃbahulāḥ śrāvasteyakā brāhmaṇa-kṣatirya-gr̥hapatayo bʰagavataḥ pādau śirasā vanditvā-ekānte niṣaṇṇāḥ / apy aikatyā bʰagavatā sārdʰaṃ saṃmukʰaṃ saṃrañjanīṃ saṃmodinīṃ vividʰāṃ katʰāṃ vyatisārya-ekānte niṣaṇṇāḥ / apy aikasyā bʰagavataḥ purataḥ svakasvakāni mātā-paitr̥kāṇi nāma-gotrāṇi anuśrāvya-ekānte niṣaṇṇāḥ / apy aikatya yena bʰagavāṃs tena-añjaliṃ praṇamya-ekānte niṣaṇṇāḥ / apy aikatyās tūṣṇīṃ bʰūtā ekānte niṣaṇṇāḥ /\nVerse: 3 atʰa bʰagavān rājānaṃ prasenajitaṃ kauśalam ārabʰya teṣāṃ ca saṃbahulānāṃ śrāvasteyakānāṃ brāhmaṇa-kṣatriya-gr̥hapatīnāṃ cetasā cittam ājñāya prakr̥ter bʰikṣuṇyāḥ pūrvanivāsam ārabʰya bʰikṣūnām antrayate sma / iccʰatʰa yūyaṃ bʰikṣavas tatʰā-āgatasya sammukʰaṃ prakr̥ter bʰikṣuṇyāḥ pūrva-nivāsam ārabʰya dʰarma-katʰāṃ śrotum /\nVerse: 4 bʰikṣavo bʰagavantam āhuḥ / etasya bʰagavan kāla etasya sugata samayo yad bʰagavān prakr̥ter bʰikṣuṇyāḥ pūrva-nivāsam ārabʰya dʰarma-katʰāṃ katʰāyet / yad bʰagavataḥ (12) śrutvā bʰikṣavo dʰārayiṣyanti / bʰagavān āha / tena hi bʰikṣavaḥ śr̥ṇuta sādʰu ca suṣṭʰu ca manasi kuruta bʰāṣiṣye / evaṃ sādʰu bʰagavann iti te bʰikṣavo bʰagavataḥ pratyaśrauṣuḥ / bʰagavāṃs tān idam avocat /\nVerse: 1 bʰūta-pūrvaṃ bʰikṣavo +atīte +adʰvani gaṅgā-taṭe +atimukta-kadalī-pāṭalaka-āmalakī vana-gahana-pradeśe tatra triśaṅkur nāma mātaṅga-rājaḥ prativasati sma / saṃbahulaiś ca mātaṅga-sahasraiḥ sārdʰaṃ / sa punar bʰikṣavas triśaṅkur mātaṅga-rajaḥ pūrva-janma-adʰītān vedān samanusmarati sma sa-aṅga-upāṅgān sarahasyān sanigʰaṇṭa-kaiṭabʰān sa-akṣara-prabʰedān itihāsa-pañca-mānanyāni ca śāstrāṇi / padako vaiyākaraṇo lokāyata-yajña-mantre mahā-puruṣa-lakṣaṇe niṣṇāto niṣkāṅkṣo bʰāṣyaṃ ca yatʰārdʰarmaṃ veda-vrata-padāny anuśrutaṃ ca bʰāṣate sma /\nVerse: 2 tasya triśaṅkur mātaṅga-rājasya śārdūakarṇo nāma kumāro +abʰūd utpannaḥ / rūpataś ca kulataś ca śīlataś ca guṇataś ca sarva-guṇaiś ca-upeto +abʰirūpo darśanīyaḥ prāsādikaḥ paramayā śubʰa-varṇa-puṣkalatayā samanvāgataḥ /\nVerse: 3 atʰa triśaṅkur mātaṅga-rājaḥ / śārdūlakarṇaṃ kumāraṃ pūrva-janmādʰītān vedān adʰyāpayati sma / yad uta sa-aṅga-upāṅgān sarahasyān sanigʰaṇṭa-kaiṭabʰān sa-akṣara-prabʰedān itihāsa-pañca-mānanyāni ca śāstrāṇi bʰāṣyaṃ ca yatʰā-dʰarmaṃ veda-vrata-padāni /\nVerse: 4 atʰa triśaṅkor mātaṅga-rājasya-etad abʰavat / ayaṃ mama putraḥ śārdūlakarṇo nāma kumāraḥ / upeto rūpataś ca kulataś ca śīlataś ca guṇataś ca / sarva-guṇa-upeto +abʰirūpo (13) darśanīyaḥ prāsādikaḥ paramayā ca varṇa-puṣkalatayā samanvāgataḥ / cīrṇa-vrato +adʰīta-mantro veda-pāragaḥ / samayo +ayaṃ yan ny aham asya niveśana-dʰarmaṃ kariṣye / tat kuto ny avaṃ śārdūlakarṇasya putrasya śīlavatīṃ guṇavatīṃ rūpavatīṃ pratirūpāṃ prajāvatīṃ labʰeyam iti / cʰecked\nVerse: 1 tasmin kʰalu samaye puṣkarasārī nāma brāhmaṇa utkūṭaṃ nāma droṇa-mukʰaṃ paribʰuṅkte sma / samapta-utsadaṃ sa-tr̥ṇa-kāṣṭʰa-udakaṃ dʰānya-sahagataṃ rājñā +agnidattena brahma-deyaṃ dattam /\nVerse: 2 puṣkarasārī punar brāhmaṇa upetaḥ mātr̥taḥ pitr̥taḥ saṃśuddʰo gr̥hiṇyāmanākṣipto jātivādena gotra-vādena yāvad āsaptamamātāmahapitāmahaṃ / yugapad upādʰyāyo +adʰyāpako mantra-dʰaras trayāṇāṃ vedānāṃ pāragaḥ sa-aṅga-upāṅgānāṃ sarahasyānāṃ sanigʰaṇṭa-kaiṭabʰānāṃ sa-akṣara-prabʰedānām itihāsa-pañca-mānāṃ sadr̥śa-vyākartā padako vaiyākaraṇaḥ / lokāyata-yajña-mantra-mahā-puruṣa-lakṣaṇeṣu pāragaḥ / spʰītam utkūṭaṃ nāma droṇa-mukʰaṃ paribʰuṅkte /\nVerse: 3 puṣkarasāriṇo brāhmaṇasya prakr̥tir nāma māṇavikā duhitā bʰūtā / upetā rūpataś ca kulataś ca śīlataś ca guṇataś ca / sarva-guṇa-upetā +abʰirūpā darśanīyā prāsādikā paramayā varṇa-puṣkalatayā samanvāgatā śīlavatī guṇavatī /\nVerse: 4 atʰa triśaṅkor mātaṅga-rājasya-etad abʰavat / asty uttara-pūrveṇa-utkūṭo nāma droṇa-mukʰaḥ, tatra puṣkarasāro nāma brāhmaṇaḥ prativasati / upeto mātr̥taḥ pitr̥to (14) yāvat tatraivedike pravacane vistareṇa / sa ca-utkūṭaṃ droṇa-mukʰaṃ paribʰṅkte / sasapta-utsadaṃ satr̥ṇa-kāṣṭʰa-udakaṃ dʰānya-bʰogaiḥ sahagataṃ rājñā +agnidattena brahma-deyaṃ dattam /\nVerse: 1 tasya puṣkarasāriṇo brāhmaṇasya prakr̥tir nāma māṇavikā duhitā upetā rūpataś ca kulataś ca śīlataś ca sarva-guṇa-upetā +abʰirūpā darśanīyā prāsādikā paramayā varṇa-puṣkalatayā samanvāgatā / śīlavatī guṇavatī putrasya me śārdūlakarṇasya pratirūpā patnī bʰaviṣyatiti /\nVerse: 2 atra triśaṅkur mātaṅga-rāja etam evārtʰaṃ bahulaṃ rātrau cintayitvā vitarkya tasyā eva rātryā atyayāt pratyūṣa-kāla-samaye sarva-śvetaṃ vaḍavā ratʰam abʰiruhya mahatā śvapākagaṇenāmātyagaṇena parivr̥taś caṇḍāla-kula-nagarān niṣkramya-uttarena prāgaccʰadyenotkūṭaṃ droṇa-mukʰam /\nVerse: 3 atʰa triśaṅkur mātaṅga-rāja utkūṭasya-uttarapūrveṇa sumanaskaṃ nāma-udyānaṃ nānā-vr̥kṣa-saṃccʰannaṃ nānā-vr̥kṣa-kusumitaṃ nānā-dvijanikūjitaṃ nandanam iva devānāṃ tad upasaṃkrāntaḥ / upasaṃkramya brāhmaṇaṃ puṣkarasāriṇam āgamayamāno +astʰāt / brāhmaṇaḥ puṣkarasārī māṇavakān mantrān vācayitum ihāgamiṣyati-iti /\nVerse: 4 atʰa brāhmaṇaḥ puṣkarasārī tasyā eva rātryā atyayāt sarva-śvetaṃ vaḍavāratʰam abʰiruhya śiṣyagaṇaprivr̥taḥ pañca-mātrair māṇavaka-śateḥ puraskr̥ta utkūṭān niryti sma, brāhmaṇakān mantrān vācayitum /\nVerse: 1 adrākṣīt triśaṅkur mātaṅga-rājo brāhmaṇaṃ puṣkarasāriṇaṃ sūryam iva-udayantaṃ tejasā jvalantam iva hutavahaṃ yajñam iva brāhmaṇa-parivr̥taṃ śakram iva deva-gaṇaparivr̥taṃ haimavantam ivauṣadʰibʰiḥ samudram iva ratnaiś candram iva nakṣatrair vaiśravaṇam iva yakṣa-gaṇair brahmāṇam iva deva-rṣigaṇaiḥ parivr̥taṃ śobʰamānaṃ / dūrata evāgaccʰantaṃ dr̥ṣṭvā cainaṃ pratyudgamya yatʰā-dʰarmaṃ kr̥tvedam avocat /\nVerse: 2 ahaṃ bʰoḥ puṣkarasārin svāgatam āyāhi / kāryaṃ ca te vakṣyāmi tac cʰrūyatāṃ / evam ukte brāhmaṇaḥ puṣkarasārī triśaṅkumātaṅga-rājam idam avocat /\nVerse: 3 na hi bʰos triśaṅko śakyaṃ brāhmaṇena saha bʰoḥ kāraṃ kartuṃ /\nVerse: 4 ahaṃ bʰoḥ puṣkarasārin śaknomi bʰoḥ kāraṃ kartuṃ / yaccʰakyaṃ me kartuṃ bʰavati naiva taccʰakyaṃ te kartuṃ / api tu catvāro bʰoḥ puṣkarasārin puruṣasya kāryasamārambʰāḥ pūrva-samārabdʰā bʰavanti / yad uta ātmārtʰaṃ vā parārtʰaṃ vātmīyārtʰaṃ (16) vā sarva-bʰūta-saṃgrahārtʰaṃ vā / idaṃ ca-atra mahattaraṃ kāryaṃ yat te vyākʰyāsyāmi tac cʰrūyatāṃ / putrāya me śārdūlakarṇāya prakr̥tiṃ duhitaram utsr̥ja bʰāryā-artʰāya / yāvantaṃ kula-śulkaṃ manyase tāvantaṃ dāsyāmi /\nVerse: 1 idaṃ ca kʰalu punarvacanaṃ śrutvā triśaṅkor mātaṅga-rājasya bʰr̥śaṃ brāhmaṇaḥ puṣkarasārī abʰiṣaktaḥ kupitaś caṇḍībʰūto +anāttamanāḥ kopaṃ ca kveṣaṃ ca mrakṣyaṃ ca tatpratyayāt saṃjanayitvā lalāṭe triśikʰāṃ bʰr̥kuṭiṃ kr̥tvā kaṇṭʰaṃ dʰamayitvā +akṣiṇī parivartya nakula-piṅgalāṃ dr̥ṣṭim utpādya triśaṅkuṃ mātaṅga-rājam idam avocat /\nVerse: 2 dʰig grāmyaviṣaya / caṇḍāla / nedaṃ śvapākavacanaṃ yuktaṃ / yastvaṃ brāhmaṇaṃ veda-pāragaṃ hīnaś caṇḍāla-yonijo bʰūtvā iccʰasy avamardituṃ / bʰo durmate /\nVerse: 3ab prakr̥tiṃ tvaṃ na jānāsi; ātmānaṃ ca-abʰimanyase /\nVerse: 3cd bāla-agre sarṣapaṃ mā bʰo stʰāpaya(mā)kleśam āgamaḥ /\nVerse: 4ab mā prārtʰayā +aprārtʰanīyāṃ vāyuṃ pāśena bandʰaya /\nVerse: 1ab na hi cāmī-karaṃ mūḍʰa bʰaved bʰasma kadācana /\nVerse: 1cd prakāśe bāndʰakāre kiṃ viśeṣo nopalabʰyate //\nVerse: 2ab caṇḍāla-yonijas tvaṃ hi dvijātiḥ punar apy ahaṃ /\nVerse: 2cd hīnaḥ śreṣṭʰena sambandʰaṃ mūḍʰa prātʰayase katʰaṃ //\nVerse: 3ab caṇḍāla-yonibʰūtas tvam aham asmi dvijātijaḥ /\nVerse: 3cd na hi śreṣṭʰaḥ prahīnena sambandʰaṃ kartum iccʰati //\nVerse: 4ab śreṣṭʰāḥ śreṣṭʰair hi sambandʰaṃ kurvantīha dvijātayaḥ /\nVerse: 4cd vidyayā ye tu sampannāḥ saṃśuddʰaś caraṇena ca //\nVerse: 5ab jātyā caivān abʰikṣiptā mantraiḥ paramatāṃ gatāḥ /\nVerse: 5cd adʰyāpakā mantra-dʰarās triṣu vedeṣu pāragāḥ //\nVerse: 6ab nigʰaṇṭakaiṭabʰān vedān brāhmaṇa ye hy adʰīyate /\nVerse: 6cd tais tādr̥śair hi sambandʰaṃ kurvantīha dvijātayaḥ //\nVerse: 7ab na hi śreṣṭʰo hi hīnena sambandʰaṃ kartum iccʰati /\nVerse: 7cd prārtʰayase +aprārtʰanīyāṃ vāyuṃ pāśena bandʰituṃ //\nVerse: 8ab yad asmābʰiś ca sambandʰam iha tvaṃ kartum iccʰasi /\nVerse: 8cd jugupsitaḥ sarva-loke kr̥paṇaḥpuruṣādʰamaḥ /\nVerse: 8ef gaccʰa tvaṃ vr̥ṣala kṣipraṃ kim asmān avamanyase //\nVerse: 1ab caṇḍālāḥ saha caṇḍālaiḥ pukkaśāḥ saha pukkaśaiḥ /\nVerse: 1cd kurvantīhaiva sambandʰaṃ jātibʰir jātir eva ca //\nVerse: 2ab brāhmaṇā brāhmaṇaiḥ sārdʰaṃ kṣatriyāḥ kṣatriyaiḥ saha /\nVerse: 2cd sārdʰaṃ vaiśyās tatʰā vaiśyaiḥ śūdrāḥ śūdrais tatʰā saha //\nVerse: 3ab sadr̥śāḥ sadr̥śaiḥ sārdʰam āvahanti parasparaṃ /\nVerse: 3cd na hi kurvanti caṇḍālāḥ sambandʰaṃ brāhmaṇaiḥ saha //\nVerse: 4ab sarva-jātivihīno +asi sarva-varṇa-jugupsitaḥ /\nVerse: 4cd katʰaṃ hīnaś ca śreṣṭʰena sambandʰaṃ kartum iccʰasi //\nVerse: 5 idaṃ punarvacanaṃ śrutvā brāhmaṇasya puṣkarasāriṇas triśaṅkur mātaṅga-rāja idam avocat /\nVerse: 6ab yatʰā bʰasmani sauvarṇe viśeṣa; upalabʰyate /\nVerse: 6cd brāhmaṇe vānya-jātau vā na viśeṣo +asti vai tatʰā //\nVerse: 7ab yatʰā prakāśatamasor viśeṣa; upalabʰyate /\nVerse: 7cd brāhmaṇe vānya-jātau vā na viśeṣo +asti vai tatʰā //\nVerse: 8ab na hi brāhmaṇa; ākāśān maruto vā samuttʰitaḥ /\nVerse: 8cd bʰitvā vā pr̥tʰivīṃ jāto jāta-vedā yatʰāraṇeḥ //\nVerse: 9ab brāhmaṇā yonito jātāś caṇḍālā; api yonitaḥ /\nVerse: 9cd śreṣṭʰatve vr̥ṣalatve ca kiṃ vā paśyasi kāraṇaṃ //\nVerse: 10ab brāhmaṇo +api mr̥totsr̥ṣṭo jugupsyo +aśucir ucyate /\nVerse: 10cd varṇās tatʰā-eva vā-apy anye kā nu tatra viśeṣatā //\nVerse: 1ab yat kiñ cit pāpakaṃ karma kilviṣaṃ kalir eva ca /\nVerse: 1cd sattvānām upagʰātāya brāhmaṇais tat prakāśitaṃ //\nVerse: 2ab iti karmāṇi ca-etāni prakāśitāni brāhmaṇaiḥ /\nVerse: 2cd karmabʰir dāruṇaiś ca-api "puṇyo +ahaṃ" brūvate dvijāḥ //\nVerse: 3ab māṃsaṃ kʰāditukāmais tu brāhmaṇair upakalpitaṃ /\nVerse: 3cd mantrair hi prokṣitāḥ santaḥ svargaṃ gaccʰanty ajaiḍakāḥ //\nVerse: 4ab yady eṣa mārgaḥ svartāya kasmān na brāhmaṇā hy amī /\nVerse: 4cd ātmānam atʰavā bandʰūn mantraiḥ saṃprokṣayanti vai //\nVerse: 5ab mātaraṃ pitaraṃ ca-eva bʰrātaraṃ bʰaginīṃ tatʰā /\nVerse: 5cd putraṃ duhitaraṃ bʰāryāṃ dvijā na prokṣayanty amī //\nVerse: 6ab mitraṃ jñātiṃ sakʰīṃ vā-api ye vā viṣayavāsinaḥ /\nVerse: 6cd prokṣitās te +api vā mantraiḥ sarve yāsyanti sadgatiṃ //\nVerse: 7ab sarve yajñaiḥ samāhutā gamiṣyanti satāṃ gatiṃ /\nVerse: 7cd paśubʰiḥ kiṃ nu bʰo yaṣṭair ātmānaṃ kiṃ na yakṣyase //\nVerse: 8ab na prokṣaṇair na mantraiś ca svargaṃ gaccʰanty ajaiḍakāḥ /\nVerse: 8cd na hy eṣa mārgaḥ svargāya mitʰyāprokṣaṇam ucyate //\nVerse: 9ab brāhmaṇair audracittais tu paryāyo hy eṣa cintitaḥ /\nVerse: 9cd māṃsaṃ kʰāditukāmais tu prokṣaṇaṃ kalpitaṃ paśoḥ //\nVerse: 10ab anyac ca-ahaṃ pravakṣyāmi brāhmaṇair yat prakalpitaṃ /\nVerse: 10cd pātakā hi samākʰyātā brāhmaṇeṣu catur-vidʰāḥ //\nVerse: 1ab suvarṇa-cauryaṃ madyaṃ ca guru-dārā-abʰimardanaṃ /\nVerse: 1cd brahmāgʰnatā ca catvāraḥ pātakā brāhmaṇeṣv amī //\nVerse: 2ab suvarṇa-haraṇaṃ varjyaṃ steyam anyanna vidyate /\nVerse: 2cd suvarṇaṃ yo hared vipraḥ sa tena +abrāhmaṇo bʰavet //\nVerse: 3ab surāpānaṃ na pātavyam anyapānaṃ yatʰeṣṭataḥ /\nVerse: 3cd surāṃ tu yaḥ pived vipraḥ sa tena-abrāhmaṇo bʰavet //\nVerse: 4ab guru-dārā na gantavyā; anyadārā yatʰeṣṭataḥ /\nVerse: 4cd guru-dārāṃ tu yo gaccʰet sa tena-abrāhmaṇo bʰavet //\nVerse: 5ab na hanyād brāhmaṇaṃ hy ekaṃ hanyād anyān anekaśaḥ /\nVerse: 5cd hayātta brāhmaṇaṃ yo vai sa tena-abrāhmaṇo bʰavet //\nVerse: 6ab ity ete pātakā hy uktā brāhmaṇeṣu catur-vidʰāḥ /\nVerse: 6cd bʰavanty abrāhmaṇā yena tato +anye +apātakāḥ smr̥tāḥ //\nVerse: 7ab kr̥tvā caturṇam ekaikaṃ bʰaved abrāhmaṇas tu saḥ /\nVerse: 7cd labʰate na ca sāmīcīṃ brāhmaṇāṇāṃ samāgame /\nVerse: 7ef āsanaṃ ca-udakaṃ ca-eva vyuttʰānaṃ sa na ca-arhati //\nVerse: 8ab tasya niḥsaranaṃ dr̥ṣṭaṃ brāhmaṇaiḥ patitasya tu /\nVerse: 8cd vrataṃ vai sa samādāya punar brāhmaṇatāṃ vrajet //\nVerse: 9ab asau dvādaśa-varṣāṇi dʰārayitvā kʰarājinaṃ /\nVerse: 9cd kʰāṭvāṅgam uccʰritaṃ kr̥tvā mr̥taśīrṣe ca bʰojanaṃ //\nVerse: 1ab etad vrataṃ samādāya niścayena nirantaraṃ /\nVerse: 1cd pūrṇe dvādaśame varṣe punar brāhmaṇatāṃ vrajet //\nVerse: 2ab iti niḥsaraṇaṃ dr̥ṣṭaṃ brāhmaṇais tu tapasvibʰiḥ /\nVerse: 2cd kumārgagāmibʰir mūḍʰair aniḥsaraṇadarśibʰiḥ //\nVerse: 3 tad idaṃ brāhmaṇa te bravīmi, saṃjñāmātrakam idaṃ lokasya yad idam ucyate brāhmaṇa iti vā kṣatriya iti vā vaiśya iti vā śūdra ity vā / sarvam idam ekam eveti vijñaya putrāya me śārdūlakarṇāya prakr̥tiṃ māṇavikāmanuprayaccʰa bʰāryā-artʰāya / yāvantaṃ kula-śulkaṃ manyase tāvantam anupradāsyāmi / idaṃ ca kʰalu punarvacanaṃ śrutvā triśaṅkor mātaṅga-rājasya brāhmaṇaḥ puṣkarasārī abʰiṣaktaḥ kupitaś caṇḍībʰūto +anāttamanāḥ kopaṃ ca dveṣaṃ ca catpratyayaṃ janayitvā lalāṭe triśikʰāṃ bʰr̥kuṭiṃ kr̥tvā kaṇṭʰaṃ (22) dʰamayitvā +akṣiṇī parivartya nakula-piṅgalāṃ dūṣṭim utpādya triśaṅkuṃ mātaṅga-rājam idam avocat /\nVerse: 1ab asamīkṣyaitattvayā hi kr̥tā saṃjñeyam īdr̥śī /\nVerse: 1cd ekaiva jātir loke +asmin sāmānyā na pr̥tʰag-vidʰā //\nVerse: 2ab katʰaṃ śvapāka-jātīyo brāhmaṇaṃ veda-pāragaṃ /\nVerse: 2cd nihīnayonijo bʰūtvā vimarditum iha-iccʰasi //\nVerse: 3 rājānaḥ kʰalu vr̥ṣala prati[vi]bʰāgajñā bʰavanti / tad yatʰā deśa-dʰarme vā nagara-dʰarme vā grāma-dʰarme vā nigamadʰama vā śulka-dʰarme vā āvāha-dʰarme vā vivāha-dʰarme vā pūrva-karmasu vā / catvāra ime vr̥ṣala varṇāḥ / yad uta brāhmaṇaḥ kṣatriyo vaiśyaḥ śūdra iti / teṣāṃ vivāha-dʰarmeṣu catasro bʰāryā brāhmaṇasya bʰavanti / tad yatʰā brāhmaṇī kṣatriyā vaiśyā śūdrī ceti / tisraḥ kṣatriyasya bʰāryā bʰavanti / kṣatriyā vaiśyā śūdrī ceti / vaiśyasya dve bʰārye bʰavataḥ / vaiśyā śūdrī ceti / śūdrasya av ekā bʰāryā bʰavati śūdrī eva / evaṃ brāhmaṇasya vr̥ṣala catvāraḥ putrā bʰavanti / tad yatʰā brāhmaṇaḥ kṣatriyo vaiśyaḥ śūdraś ceti / kṣatriyasya trayaḥ putrāḥ, kṣatriyo vaiśyaḥ śūdra iti / vaiśyasya dvau putrau, vaiśyaḥ śūdra iti / śūdrasya tv eka eva putro bʰavati yad uta śūdra eva /\nVerse: 4 te brāhmaṇāḥ punar vr̥ṣala brahmaṇaḥ putrāḥ / aurasā mukʰato jātāḥ / urasto bāhutaḥ kṣatriyāḥ / nābʰito vaiśyāḥ / padbʰyāṃ śūdrāḥ /\nVerse: 5 brahmaṇā-ayaṃ kʰalu vr̥ṣala lokaḥ sarva-bʰūtāni nirmitāni /\nVerse: 1ab tasya jyeṣṭʰā vayaṃ putrāḥ kṣatriyās tad anantaraṃ /\nVerse: 1cd vaiśyāstritīyakā varṇāḥ śūdranāmnā caturtʰakaḥ // iti //\nVerse: 2 sa tvaṃ vr̥ṣala caturtʰe +api varṇe na saṃdr̥śyase / ahaṃ ca-agre varṇe śreṣṭʰe varṇe parame varṇe pravare varṇe / paramārtʰaṃ ca saṃyogamākāṅkṣasi praṇaśya tvaṃ vr̥ṣala kṣipraṃ / mā ca-asmākam avamaṃstʰāḥ /\nVerse: 3 idaṃ punarvacanaṃ śrutvā brāhmaṇasya puṣkarasāriṇas triśaṅkur mātaṅga-rāja idam avocat / idam atra brāhmaṇa śr̥ṇu yad bravīmi / brahmaṇā-ayaṃ lokaḥ, sarva-bʰūtāni nirmitāni /\nVerse: 4ab tasya jyeṣṭʰā vayaṃ putrāḥ kṣatriyās tad anantaraṃ /\nVerse: 4cd vaiśyās trr̥tīyakā varṇāḥ śūdranāmnā caturtʰakaḥ / íti //\nVerse: 5ab sapāda-jaṅgʰāḥ sanakʰāḥ samāṃsāḥ sapārśvapr̥ṣṭʰāś ca narā bʰavanti /\nVerse: 5cd ekāṃśato nāsti yato viśeṣo varṇāś ca catvāra ito na santi //\nVerse: 6ab atʰo viśeṣaḥ pravatosti kaścit tad brūhi yac ca-anumataṃ yatʰā te /\nVerse: 6cd atʰo viśeṣaḥ pravaro hi nāsti varṇāś ca catvāra ito na santi //\nVerse: 1ab yatʰā hi dāurukā bālāḥ krīḍamānā mahā-patʰe /\nVerse: 1cd pāṃśupuñjāni saṃpiṇḍya svayaṃ nāmāni kurvate //\nVerse: 2ab idaṃ kṣīram idaṃ dadʰi; idaṃ māṃsam idaṃ gʰr̥taṃ /\nVerse: 2cd na ca bālasya vacanāt pāṃśavo +annaṃ bʰavanti hi //\nVerse: 3ab varṇās tatʰāiva catvāro yatʰā brāhmaṇa bʰāṣase /\nVerse: 3cd pāṃśupuñjābʰidʰānena yogo [yaḥ ko] py eṣa na vidyate //\nVerse: 4ab na keśena na karṇābʰyāṃ na śīrṣaṇa na cakṣuṣā /\nVerse: 4cd na mukʰena na nāsayā na grīvaya na bāhunā //\nVerse: 5ab norasāpyatʰa pārśvābʰyāṃ na pr̥ṣṭʰena-udareṇa ca /\nVerse: 5cd norubʰyām atʰa jañṅhābʰyāṃ pāṇipāda-nakʰena ca //\nVerse: 6ab na svareṇa na varṇena na sarvāṃśair na maitʰunaiḥ /\nVerse: 6cd nānāviśeṣaḥ sarveṣu manuṣyeṣu hi vidyate //\nVerse: 7ab yatʰā hi jātiṣv anyāsu liṅgaṃ yoniḥ pr̥tʰak pr̥tʰak /\nVerse: 7cd sāmānyaṃ kāraṇaṃ tatra kiṃ vā jātiṣu manyase //\nVerse: 8ab saśīrṣakāś ca-atʰa narāstʰi-yuktāḥ sacarmakāḥ sendriyasodarāś ca /\nVerse: 8cd ekāṃśato nāsti yato viśeṣo varṇā na yuktāś caturo +abʰidʰātuṃ //\nVerse: 9ab atʰāsti kaścit pravaro viśeṣas tad brūhi yaccānumataṃ yatʰā te /\nVerse: 9cd atʰo viśeṣaḥ pravaro +atra nāsti varṇā na yuktāś caturobʰidʰātuṃ //\nVerse: 1ab doṣo hy ayaṃ ca-atra bʰaved ayukto yad yat tvayā ca-abʰihitaṃ nidāne /\nVerse: 1cd śrutvā tu mattaḥ pratipadya saumya yac ca-atra manye śr̥ṇucodyamānaṃ //\nVerse: 2ab yac ca-atra yuktaṃ viṣamaṃ samaṃ vā tāt te pravakṣyāmi niyujyamānaḥ /\nVerse: 2cd doṣo hi yaś ca-api bʰaved ayukto vakṣyāmi te hy uttarata-uttaraṃ ca /\nVerse: 3ef śrutvā tu mattaḥ pratipadya saumya karma-adʰipatyaprabʰavā manuṣyāḥ //\nVerse: 4 anumānam api te brāhmaṇa yadi pramāṇaṃ, tatra yad bravīṣi brahmā eka iti tasmāt prajā api eka-jātyā eva / vayam apy eka-jātyā bʰavāmaḥ / yac ca vravīṣi brahmaṇā-ayaṃ lokaḥ sarva-bʰūtāni ca nirmitāni-iti / sa cette brāhmaṇa idaṃ pramāṇaṃ, tad idaṃ te brāhmaṇa ayuktaṃ yad bravīṣi catvāro varṇā brāhmaṇāḥ kṣatriyā vaiśyā śūdrāś ceti /\nVerse: 4 api tu brāhmaṇa mitʰyā mama vaco bʰavet yadi brāhmaṇa saṃvādena munuṣyajāter nānā-karaṇaṃ prajñāyate / yad uta śīrṣato vā mukʰato vā karṇato vā nāsikāto vā (26) bʰrūto vā rūpato vā saṃstʰānato vā varṇato vā "kārato vā yonito vā "hārato vā sambʰāvato vā nānā-karaṇaṃ prajñāyate /\nVerse: 1 tad yatʰā-api bʰoḥ puṣkarasārin gavāś ca gardabʰo ṣṭramr̥gapakṣyajaiḍakā-nāmaṇḍajajarāyujasaṃsvedajaupapādukānāṃnānā-karanaṃ prajñāyate / yad uta pādato +api mukʰatopi varṇato +api saṃstʰānato +api āhārato +api yonisambʰavato +api nānā-karaṇaṃ prajñāyate naca-evaṃ teṣāṃ caturṇāṃ varṇānāṃ nānā-karaṇaṃ prajñāyate / tat tasmāt sarvam idam ekam iti /\nVerse: 2 api ca / brāhmaṇāmīṣāṃ pʰalguvr̥kṣāṇāmāmrātakajambukʰarjūrapanasadālāvanatindukamr̥dvīkabīja-pūrakakapittʰākṣoḍanārikelatiniśakarañja-ādīnāṃ nānā-karaṇaṃ prajñāyate / yad uta mūlataś ca skandʰataś ca tvagbʰāgataś ca sārataś ca patrataś ca puṣpataś ca pʰalataś ca nānā-karaṇaṃ prajñāyate / na ca-evaṃ caturṇāṃ varṇānāṃ nānā-karaṇaṃ prajñāyate /\nVerse: 3 tad yatʰā brāhmaṇāmīṣāṃ stʰalajānāṃ vr̥kṣāṇāṃ sāratamālanaktamālakarṇikārassaptaparṇaśirīṣakovidārasyandanacandanaśiṃśapairaṇḍakʰadira-ādīnāṃ nānā-karaṇaṃ prajñāyate /\nVerse: 4 yad uta mūlataś ca skandʰataś ca tvagbʰāgataś ca gulmataś ca sārataś ca patrataś ca puṣpataś ca pʰalataś ca viśeṣa upalabʰyate / na ca-evaṃ caturṇāṃ varṇānāṃ nānā-karaṇaṃ prajñāyate /\nVerse: 5 tad yatʰā bʰoḥ puṣkarasārinn amīṣāṃ kṣīravr̥kṣāṇām udumbaraplakṣāśvattʰanyagrodʰavalgukety evam ādīnāṃ nānā-karaṇaṃ prajñāyate / yad uta mūlataś ca skandʰataś ca tvag bʰāgataś ca sārataś ca patrataś ca puṣpataś ca pʰalataś ca nānā-karaṇaṃ prajñāyate / na tv eva caturṇāṃ varṇānāṃ nānā-karaṇaṃ prajñāyate /\nVerse: 6 tad yatʰā puṣkarasārinn amīṣām api pʰalabaiṣajyavr̥kṣāṇām āmalakīharītakīvibʰītakī pʰarasaka-ādīnām anyāsām api vividʰānām oṣadʰīnāṃ grāma-jānāṃ pārvatīyānāṃ tr̥ṇa-vanaspatīnāṃ nānā-karaṇaṃ prajñāyate / yad uta mūlataś ca skandʰataś ca (27) gulmataś ca sārataś ca patrataś ca puṣpataś ca pʰalataś ca nānā-karaṇaṃ prajñāyate / na tv eva caturṇāṃ varṇānāṃ nānā-karaṇaṃ prajñāyate /\nVerse: 1 tad yatʰā stʰalajānāṃ puṣpa-vr̥kṣāṇām atimuktaka-campaka-pāṭalānāṃ sumanā vārṣikādʰanaṣkārika-ādīnāṃ nānā-karaṇaṃ prajñāyate / yad uto rūpato +api varṇato +api gandʰato +api saṃstʰānato +api nānā-karaṇaṃ prajñāyate / na tv eva caturṇāṃ varṇānāṃ nānā-karaṇaṃ prajñāyate /\nVerse: 2 tad yatʰā brāhmaṇām īṣām api jalajānāṃ puṣpāṇāṃ padma-utpala-saugandʰika-mr̥du-gandʰika-ādīnāṃ nānā-karaṇaṃ prajñāyate / yad uta rūpataś ca gandʰataś ca saṃstʰānataś ca vaṇataś ca nānā-karaṇaṃ prajñāyate / natveva varṇānāṃ nānā-karaṇaṃ prajñāyate / tad yatʰā puṣkarasārin amī brāhmaṇā iti kṣatriyā iti vaiśyā iti śūdrā iti / tasmād ekam eva-idaṃ sarvam iti /\nVerse: 3ab apy anyat te pravakṣyāmi brāhmaṇaiḥ kalpitaṃ yatʰ|� /\nVerse: 3cd śiraḥ satāraṃ gaganam ākāśam udaraṃ tatʰā //\nVerse: 4ab parvatāś ca-apy ubʰāv ūrū pādau ca dʰaraṇī-talaṃ /\nVerse: 4cd sūryācandramasau netre roma tr̥ṇa-vanaspatī //\nVerse: 5ab aśrūṇy avocad varṣā +asya nadyaḥ prasrāvam eva ca /\nVerse: 5cd sāgarāś ca-apy amedʰyaṃ vai; evaṃ brahmā prajāpatiḥ //\nVerse: 1 parīkṣasva tvaṃ brahmaṇaḥ sva-lakṣaṇaṃ / yasmād brahmaṇo brāhmaṇā utpannās tasmāt kṣatriyā api vaiśyā api śūdrā apy utpannāḥ /\nVerse: 2ab evaṃ prasūtir yadi tatvataḥ syāt tato hi syād varṇa-kr̥to viśeṣaḥ /\nVerse: 2cd yadi brāhmaṇā brahma-lokaṃ vrajeyus trayaś ca varṇā na vrajeyuḥ svargaṃ /\nVerse: 2ef evaṃ bʰaved varṇa-kr̥to viśeṣo na cenna catvāro bʰavanti varṇāḥ //\nVerse: 3ab yasmād dʰi varṇaś caturtʰa evaṃ prayāti svargaṃ svakr̥tena karmaṇā /\nVerse: 3cd yatas tapaś ca-ārṣam iha praśastaṃ tasmād dvijāter na viśeṣaṇaṃ syād //\nVerse: 4ab yadi brāhmaṇaḥ syād ihaika eva dvijihvaś catuḥ-śravaṇas tatʰā-eva /\nVerse: 4cd catur-viṣāṇo bahupād dviśīrṣa evaṃ kr̥te varṇa-kr̥to viśeṣaḥ //\nVerse: 1ab rāgaiś ca nāma paragʰātanaṃ ca evaṃ prakāraṃ ca viheṭʰanaṃ ca /\nVerse: 1cd sattvasya vai karmaṇo dʰvaṃsanaṃ ca etāny akalyāṇakr̥tāni vipraiḥ //\nVerse: 2ab yuddʰaṃ vivādṃ kalahāny abʰīkṣṇaṃ goprokṣaṇaṃ cintitaṃ brāhmaṇair hi /\nVerse: 2cd atʰarvaṇaḥ karmaṇā trāsanaṃ ca etāni mantrāṇi kr̥tāni vipraiḥ //\nVerse: 3ab pāpeccʰatā bahu-jana-vañcanaṃ ca śāṭʰyaṃ ca dʰaurtyaṃ ca tatʰā-eva kalpaṃ /\nVerse: 3cd evaṃ pareṣām ahitaṃ vicintya kadā ca te svargam ito vrajeyuḥ //\nVerse: 4ab ye brāhmaṇā ugratapā vinītā vratena śīlena sadā hy upetāḥ /\nVerse: 4cd ahiṃsakā ye dama saṃyame ratās te brāhmaṇā brahma-puraṃ vrajanti //\nVerse: 5ab saha-astʰi-māṃsaḥ sanakʰaḥ sacarmā duḥkʰaṃ sukʰaṃ mūtra-purīṣam ekaṃ /\nVerse: 5cd pañca-indriyair nāsti yato viśeṣas tasmān na vai varṇa-catuṣka eṣaḥ //\nVerse: 6 tad yatʰā nāma brāhmaṇa kasya-cit puruṣasya catvāraḥ putrā bʰaveyuḥ / sa teṣāṃ nāmāni kuryān nandaka iti vā jīvaka iti vā aśoka iti vā śatāyur iti vā / iṣṭāś ca (30) punar bʰo etasya puruṣasya putrā bʰaveyuḥ / tatra yo nandakaḥ sa nandet / yo jīvakaḥ sa īvet / yo +aśokaḥ sa na śocet / yaḥ śatāyuḥ sa varṣaśataṃ jīvet /\nVerse: 1 nāmataḥ punar brāhmaṇa teṣāṃ nānā-karaṇaṃ prajñāyate na jātitaḥ / tatkasya hetoḥ / iha kʰalu punar brāhmaṇa pitr̥taḥ putro jāyte / tasmāc ca tatredaṃ vyākaraṇaṃ bʰavati:\nVerse: 2ab mātā bʰastrā pituḥ putro yena jātaḥ sa eva saḥ /\nVerse: 2cd yady evaṃ bʰo vijānāsi na te (putrā) parabʰūtāḥ kvacit //\nVerse: 3 parīkṣasva brāhmaṇa saṃyageva ko +atra brāhmaṇaḥ kṣatriyo vaiśyaḥ śūtra iti /\nVerse: 4ab sarve kāṇāś ca kubjāś ca sarve +apasmāriṇopi vā /\nVerse: 4cd kilāsinaḥ kuṣṭʰinaś ca gaurāḥ kr̥ṣṇāḥ pr̥tʰak pr̥tʰak //\nVerse: 5 pratiṣṭʰitāḥ samamajjānakʰatvacapārśva-udaravaktrāḥ prajā hi tāḥ svakarmaṇā / evaṃ gate brāhmaṇa naiva bʰavati viśeṣaḥ / ko jāti-kr̥to viśeṣaḥ /\nVerse: 6 yasmān na jāter viśeṣaṇo +asti tasmān na vai varṇa-catuṣka eva /\nVerse: 1 tasmāt te brāhmaṇa bravīmi saṃjñāmātram idaṃ lokasya yad idaṃ brāhmaṇa iti vā kṣatriya iti vā vaiśya iti vā śūdra iti vā caṇḍāla iti vā / ekam idaṃ sarvam idam ekaṃ / putrāya me śārdūlakarṇāya prakr̥tiṃ duhitaram utsr̥ja bʰāryā-artʰāya yāvantaṃ kula-śulkaṃ manyase tāvantam anupradāsyāmi /\nVerse: 2 idaṃ punarvacanaṃ śrutvā triśaṅkor mātaṅga-rājasya brāhmaṇaḥ puṣkarasārīdam avocat / kiṃ punarbʰavatā r̥gvedo +adʰītaḥ, yajurvedo +adʰītaḥ, sāmavedo +adʰītaḥ, atʰarvavedo +adʰītaḥ, āyurvedo +adʰītaḥ kalpādʰyāyo pi / adʰyātmam api mr̥gacakraṃ vā nakṣatra-gaṇo vā titʰi-kramagaṇo vā tvayādʰītaḥ / karma-cakraṃ vā tvayādʰigataṃ / atʰavā +aṅgavidyā vā vastravidyā vā śivāvidyā śakunividyā vā tvayādʰītā / atʰavā rāhucairtaṃ vā śukra-caritaṃ vā grahacaritaṃ vā tvayādʰītaṃ / atʰavā lokāyateṃ bʰavatā bʰāṣyapravacanaṃ vā pakṣādʰyāyo vā nyāyo vā tvayādʰītaḥ /\nVerse: 1 evam ukte triśaṅkur mātaṅga-rāhaḥ puṣkarasāriṇaṃ brāhmaṇam etad avocat / etac ca mayā brāhmaṇādʰītaṃ bʰūyaś ca-uttaraṃ / yad api te brāhmaṇa evaṃ syād aham asmi mantreṣu pāraṃ prāpta iti / tatra te brāhmaṇa saha dʰarmeṇānumānaṃ pravakṣyāmi / na kʰalv evaṃ brāhmaṇa prātʰamakalpikānāṃ sattvānām etad abʰavat / yad uta brāhmaṇa iti vā kṣatriya iti vā vaiśya iti vā śūdra iti vā / ekam idaṃ sarvam idam ekaṃ /\nVerse: 2 atʰa brāhmaṇa sattvānāmasadr̥śānāṃ ca-ubʰayatʰā sadr̥śānāṃ tato +anye sattvāḥ śālikṣetrāṇi kelāyanti gopāyanti vāpayanti vā / te +amī kṣatriyā iti saṃjñā udapādi / atʰātra brāhmaṇa tad anyatamānāṃ sattānām etad abʰavat / parigraho rogaḥ parigraho gaṇḍaḥ parigrahaḥ śalyaḥ / yannu vayaṃ svaparigraham apahāyāraṇyāyatanaṃ gatvā tr̥ṇa-kāṣṭʰaśākʰāparṇapalāśakānupasaṃhr̥tya tr̥ṇa-kuṭikāṃ vā parṇakuṭikāṃ vā kr̥tvā praviśya dʰyāyena iti /\nVerse: 3 atʰa te sattvās taṃ svakaṃ parigraham apahāyāraṇyāyatanaṃ gatvā tr̥ṇa-kāṣṭʰaśākʰāpatraparṇapalāśakais tr̥ṇa-kuṭiṃ vā parṇakuṭikāṃ vā kr̥tvā tatra-eva praviśya dʰyāyanti sma / te tatra sāyam āsanahetoḥ prāntavāṭikāṃ prātaraśanahetoś ca grāmaṃ piṇḍāya praviśanti sma /\nVerse: 4 atʰa teṣāṃ grāma-vāsināṃ sattvānām etad abʰavat / duṣkarakārakā vata bʰoḥ sattvā ye svakaṃ parigraham utr̥jya grāma-nigamajana-padebʰyo bahir nirgatās teṣāṃ bahirmanaskā brāhyaṇā iti saṃjñā udapādi / te ca punar grāma-vāsinaḥ sattvās tān atīva satkurvanti sma / teṣāṃ ca dātavyaṃ manyante sma /\nVerse: 1 atʰa teṣām eva sattvānām anyatame sattvās tāni dʰyānāny asaṃbʰāvayanto grāmeṣv avatīrya mantra-padān svādʰyāyanti sma / tāṃs te grāma-nivāsina āhuḥ --- na levalam ime sattvā ime +adʰyāpakāḥ, teṣām adʰyāpakā iti loke saṃjñā udapādi /\nVerse: 2 ayaṃ hetur ayaṃ pratyayo brāhmaṇānāṃ loke prādurbʰāvāya / atʰānyatame sattvā viveka-kāla-pratisaṃyuktān karma-antān vividʰān artʰa-pratisaṃyuktān kurvanti sma / teṣāṃ vaiśyā iti saṃjñā udapādi /\nVerse: 3 atʰānyatame sattvāḥ kṣudreṇa karmaṇā jīvikāṃ kalpayanti sma / teṣāṃ śūdrā iti saṃjñā udapādi /\nVerse: 4 bʰūta-pūrvaṃ brāhamṇa anyatamaḥ sattvo vadʰūm ādāya ratʰam āruhyānyatam asminn araṇyapradeśe gataḥ / tatra ca ratʰo bʰagnaḥ / tasmān mātaṅgama [mā tvaṃ gamaḥ] iti saṃjñā udapādi /\nVerse: 5 kṣetraṃ karṣanti ye teṣāṃ karṣakā iti saṃjñā prvr̥ttā / bʰāṣyeṇa ca parṣadaṃ rañjayati dʰarmeṇa śīlabratasamācāreṇa samyak, tasya rājā iti saṃjñā +abʰūt /\nVerse: 6 tato +anye sattvā vāṇijyayā jīvikāṃ kalpayanti teṣāṃ vaṇija iti saṃjñā (34) udapādi / tataś ca-anye sattvāḥ pravrajanti sma / pravrajitvā parān jayanti kleśān jayanti-iti teṣāṃ pravrajitā iti loke saṃjñā udapādi /\nVerse: 1 api tu brāhmaṇa ekaiva saṃjñā loka udapādi / tāṃ te pravakṣyāmi /\nVerse: 1 brahmā loke +asmin imān vedān vācayati / brahmā devānāṃ parama-tāpasaḥ / indrasya kauśikasya vedān vācayati sma / indraḥ kauśiko +araṇemi gautamaṃ vedān vācayati / araṇemi gautamaḥ śvetaketuṃ vedān vācayati / śvetaketuḥ śukaṃ paṇḍitaṃ vedān vācayati / śukaḥ paṇḍitaś ca vedān vibʰajati sma / tad yatʰā puṣyo bahv-r̥cānāṃ paṃktiś cʰantogānām eka-viṃśatir adʰvaryavaḥ / kratur artʰa-vaṇikānāṃ / bahv-r̥cānām ete brāhmaṇāḥ / sarve te vyākʰyāyante / puṣya eko bʰūtvā pañca-viṃśatidʰā bʰinnaḥ / tad yatʰā śuklā valkalā māṇḍavyā iti / tatra daśa śuklāḥ / aṣṭau valkalāḥ / sapta māṇḍavyāḥ / itīyaṃ brāhmaṇa bahv-r̥cānāṃ śākʰā / puṣya eko bʰūtvā pañca-viṃśatidʰā bʰinnaḥ /\nVerse: 2 anumānam api brāhmaṇa pramāṇaṃ cʰandogānāṃ / brāhmaṇāḥ sarva ete cʰandogāḥ / paṃktir ety ekā bʰūtvā sa-aśīti-sahasradʰā bʰinnā / tad yatʰā śīlavalkā araṇemikā laukākṣāḥ kautʰumā brahma-samā mahā-samā mahā-yāgikāḥ sa-atyam ugrāḥ samanta-vedāḥ /\nVerse: 1 tatra śīlavalkā viṃśatiḥ / araṇemikā viṃśatiḥ / laukākṣāś catvāriṃśat / kautʰumānāṃ śataṃ / brahma-samānāṃ śataṃ / mahā-samānāṃ pañca-śatāni / mahā-yāgikānāṃ śataṃ / sa-atyam ugrāṇāṃ śataṃ / samanta-vedānāṃ śataṃ / itīyaṃ brāhmaṇa-cʰandogānāṃ śākʰā / paṃktir ity ekā bʰūtvā sa-aśīti sahasradʰā bʰinnā /\nVerse: 2 anumānam api pramāṇam adʰvaryūṇāṃ / ete brāhmaṇā eka-viṃśaty adʰvaryavo bʰūtvā eka-uttaraśatadʰā bʰinnāḥ / tad yatʰā kaṭʰāḥ kaṃinā vājasaneyino jātukarṇāḥ proṣṭʰapadā r̥ṣayaḥ / tatra daśa kaṭʰā daśa kaṇimā ekādaśa vājasaneyinaḥ / trayodaśa jātukarnāḥ / ṣoḍaśa proṣṭʰapadāḥ / eka catvāriṃśad r̥ṣayaḥ / itīyaṃ brāhmaṇādʰvaryūṇāṃ śākʰā / eka-viṃśatyadʰvaryavo bʰūtvā eka-uttaraśatadʰā bʰinnāḥ /\nVerse: 3 anumānam api brāhmaṇa pramāṇam atʰarvaṇikānāṃ / ete mantrāḥ sarve te +atʰarvaṇikāḥ / kratur eko bʰūtvā dvidʰā bʰinnaḥ / dvidʰā bʰūtvā caturdʰā bʰinnaḥ / caturdʰā bʰūtvā +aṣṭadʰā bʰinnaḥ / aṣṭadʰā bʰūtvā [nava]daśadʰā bʰinnaḥ / itīyaṃ brāhmaṇātʰarvaṇikānāṃ śākʰā / kratur ekaḥ ṣoḍaśa-uttaradvādaśa-śatadʰā bʰinnaḥ /\nVerse: 4 anumānam api brāhmaṇa pramāṇaṃ pratītya etāni dvādaśa-bʰedaśatāni ṣoḍaśabʰedāś ca ye brāhmaṇaiḥ paurāṇaiḥ samyag dr̥ṣṭāḥ / cʰandasi vā vyākaraṇe vā lokāyate vā (37) padamīmāṃsāyāṃ vā na caiṣāmūhāpohaḥ prajñāyate / yad uta eka-jātyo nāmeti viditvā bandʰur bʰavitum arhati / tat te vrāhmaṇa bravīmi saṃjñāmātrakam etal lokasya yad uta brāhmaṇa iti vā kṣatriya iti vā vaiśya iti vā śūdra iti vā / ekam idaṃ sarvam idam ekaṃ / putrāya me śārdūlakarṇāya prakr̥tiṃ duhitaram utsr̥ja bʰāryā-artʰāya yāvantaṃ kula-śulkaṃ manyase tāvantam anupradāsyāmi /\nVerse: 1 idaṃ punarvacanaṃ śrutvā triśaṅkor mātaṅga-rājasya brāhmaṇaḥ puṣkarasārī tuṣṇīṃbʰūto madgubʰūtaḥ srastaskandʰo +adʰomukʰo niṣpratibʰaḥ pradʰyānaparo +astʰāt /\nVerse: 2 dadarśa triśaṅkur mātaṅga-rājo brāhmaṇaṃ puṣkarasāriṇaṃ tr̥ṣṇīṃbʰūtaṃ madgubʰūtaṃ srasta-skandʰam adʰomukʰaṃ niṣpratibʰaṃ pradʰyānaparaṃ stʰitaṃ / dr̥ṣṭvā ca punar idam abravīt / yad api te brāhmaṇa evaṃ syād asadr̥śena saha sambandʰo bʰaviṣyati-iti / na punastvayā brāhmaṇa-evaṃ draṣṭavyaṃ / (38) tat kasya hetoḥ / ye pramāṇaśrutiśīlapraññādayo guṇā agyrā lokasya te mama putrasya śārdūlakarṇasya saṃvidyante / yad api te brāhmaṇa evaṃ syāt --- ye vājapiyaṃ yajñaṃ yajanti / aśvamedʰaṃ puruṣa-medʰaṃ śāmyaprāśaṃ nirargaḍaṃ yajñaṃ yajanti, sarve te kāyasya bʰedātsugatau svarga-loke deveṣūpapadyanta iti / na punarbrāhmaṇa tvaya-evaṃ draṣṭavyaṃ / tat kasya hetoḥ / vājapeyaṃ brāhmaṇa yajñaṃ yajamānā aśvamedʰaṃ puruṣa-medʰaṃ śāmyaprāśaṃ nirargaḍaṃ yajñaṃ ca yajamānā bahudʰā mantrān pravartayantaḥ prāṇihiṃsāṃ ca pravartayanti / tasmāt te brāhmaṇa bravīmi na hy eṣa mārgaḥ svargāya / ahaṃ te brāhmaṇa mārgaṃ svargāya vyākʰāmi / tac cʰr̥ṇu /\nVerse: 1ab śīlaṃ rakṣeta medʰāvī prārtʰayānaḥ sukʰa-trayaṃ /\nVerse: 1cd praśaṃsāṃ vitta-lābʰaṃ ca pretya svarge ca modanaṃ //\nVerse: 2 yair brāhmaṇa itaḥ pūrvaṃ vājapeyo yajña iṣṭaḥ / yair aśvamedʰo yaiḥ puruṣa-medʰo yaiḥ śāmyaprāśo yair nirargaḍo yajña iṣṭaḥ, parigr̥hītas tair nirargalaṃ ca kāmaiḥ kāmaḥ / ito nākaḥ paryeṣyate / ye brāhmaṇa itaḥ paścād vājapeyaṃ yajñaṃ yakṣyanti ye +aśvamedʰaṃ puruṣa-medʰaṃ ye śāmyaprāśaṃ nirargaḍaṃ yajñaṃ yakṣyanti te nirartʰakaṃ mahā-vigʰātaṃ saṃyokṣyanti /\nVerse: 3 tasmāt te brāhmana bravīmi --- ehi tvaṃ mayā sārdʰaṃ sambandʰaṃ yojayasvā / tat kasya hetoḥ / dʰarmeṇa hi caṇḍālā ajugupsanīyā bʰavanti / api ca /\nVerse: 1ab śraddʰā śīlaṃ tapastyāgaḥ śrutir jñānaṃ dayaiva ca /\nVerse: 1cd darśanaṃ sarva-vedānāṃ svargavrata-padāni vai //\nVerse: 2 pramāṇam aṣṭaprakāraṃ svargāya / tad ebʰir aṣṭābʰiḥ prakāraiḥ svargagamanam iṣyate / ye prāyeṇa jānanti viśeṣeṇa kʰalv apy anekair vividʰari yajñaiḥ / aṣṭau cemā brāhmaṇa nirdiṣṭā mātr̥tulyā bʰaginyo loke pravartante / tad yatʰā aditir devānāṃ mātā / divit dānavānāṃ / manur mānavānāṃ / surabʰiḥ saurabʰeyānāṃ / vinatā suparṇānāṃ / kadrur nāgānāṃ / pr̥tʰivī bʰūtānāṃ mātā sarva-bījānāṃ / marutāṃ mahāmahaḥ / mahā-kāśyapaṃ manasā vidanti r̥ṣayaḥ /\nVerse: 3 atʰa kʰalu bʰoḥ puṣkarasārin brāhmaṇānāṃ saptagotrāṇi vyākʰyāsyāmi tāni śrūyantāṃ / tad yatʰā gautamā vātsyāḥ kautsāḥ kauśikāḥ kāśyapā vāśiṣṭʰā māṇḍavyā ity etāni brāhmaṇa saptagotrāṇi / eṣām ekaikaṃ gotraṃ saptadʰā bʰinnaṃ / atra ye gautamās te kautʰumāste gargās te bʰaradvājāsta ārṣṭiṣeṇās te vaikʰānasās te (40) vajrapādāḥ / tatra ye vātsyāsta ātreyās te maitreyās te bʰārgavās te sāvarṇyā ste salolās te bahujātāḥ / tatra ye kautsās te maudgalyāyanās te gauṇāyanās te lāṅgalāste lagnāste daṇḍalagnāste soma-bʰuvāḥ [vaḥ] / tatra ye kauśikās te kātyāyanās te darbʰakātyāyanās te valkalinas te pakṣiṇas te laukākṣās te lohita-āyanāḥ (lohityāyanāḥ) / tatra ye kāśyapās te maṇḍanās te iṣṭās te śauṇḍāyanās te rocaneyās te +anapekṣās te +agniveśyāḥ / tatra ye vaḥśiṣṭʰās te jātukarṇyās te dʰānyāyanās te pārāśarās te vyāgʰranakʰās ta āṇḍāyanasta aupamanyavāḥ / tatra ye māṇḍavyās te bʰāṇḍāyanās te dʰaumrāyaṇās te kātyāyanās te kʰalv avāhanās te sugandʰārāyaṇās te kāpiṣṭʰalāyanāḥ /\nVerse: 1 ity etāni brāhmaṇa evam ekonapañcāśad gotrāṇi brāhmaṇaiḥ paurāṇaiḥ samyag dr̥ṣṭāni cʰandasi vyākaraṇe padamīmāṃsāyāṃ / anyāni ca gotrāṇi vistarato mayā vācitāni / tāni anyair na jñāyante /\nVerse: 2 yad utaikatvam iti viditvā bʰavān bandʰur bʰavitum arhati / tasmāt te brāhmaṇa bravīmi sāmānyaṃ saṃjñāmātrakam idaṃ lokasya yad uta brāhmaṇa iti vā kṣatriya iti vā vaiśya iti vā śūdra iti vā / ekam idaṃ sarvam idam ekaṃ / pppppputrāya me śārdūlakarṇāya prakr̥tiṃduhitaram utsr̥ja bʰāryā-artʰāya / yāvantaṃ kula-śulkaṃ manyase tāvantam anupradāsyāmi /\nVerse: 1 idaṃ punarvacanaṃ śrutvā triśaṅkor mātaṅga-rājasya brāhmaṇaḥ puṣkarasārī tr̥ṣṇīṃ bʰūto madgubʰūtaḥ srastaskandʰo +adʰomukʰo niṣpratibʰaḥ pradʰyānaparaḥ stʰito +abʰūt / adrākṣīt triśaṅkur mātaṅga-rājaḥ puṣkarasāriṇaṃ brāhmaṇaṃ tūṣṇīṃ bʰūtaṃ madgubʰūtaṃ srastaskandʰam abʰomukʰaṃ niṣpratibʰaṃ pradʰyānaparaṃ stʰitaṃ / dr̥ṣṭvā ca punar idam avocat /\nVerse: 2ab yādr̥śaṃ vāpyate bījaṃ tādr̥śaṃ labʰyate pʰalaṃ /\nVerse: 2cd prajāpater hi caikatve nirviśeṣo bʰavaty ataḥ //\nVerse: 3ab na ca-indriyāṇāṃ nānātvaṃ kriyābʰedaś ca dr̥śyate /\nVerse: 3cd brāhmaṇe vānya-jātau vā naiṣāṃ kiñcid viśiṣyate //\nVerse: 4ab na hy ātmanaḥ samutkarṣaḥ śreṣṭʰa tvam iha yujyate /\nVerse: 4cd śukra-śoṇita-sambʰūtaṃ yonito hy ubʰayaṃ samaṃ //\nVerse: 5ab cāturvarṇyaṃ pravakṣyāmi paśu-dʰarma-katʰāṃ tava /\nVerse: 5cd bʰavet te bʰaginī bʰāryā naitad brāhmaṇa yujyate //\nVerse: 6ab yadi tāvad ayaṃ loko brahmaṇā janitaḥ svayaṃ /\nVerse: 6cd brāhmaṇī brāhmaṇa-svasā kṣatriyā kṣatriyasvasā //\nVerse: 7ab atʰa vaiśyasya vaiśyā vai śūdrā śūdrasya vā punaḥ /\nVerse: 7cd na bʰāryā bʰaginī yuktā brahmaṇā janitā yadi //\nVerse: 8ab na sattvā brahmaṇo jātāḥ kleśajāḥ karmajāstvamī /\nVerse: 8cd nīcaiś ca-uccaiś ca dūśyante sattvā nānā-āśrayāḥ pr̥tʰak //\nVerse: 9ab teṣāṃ ca jātisāmānyād brāhmaṇe kṣatriye tatʰā /\nVerse: 9cd atʰa vaiśye ca śūdre ca samaṃ jñānaṃ pravartate //\nVerse: 1ab r̥gvedo +atʰa yajurvedaḥ sāmavedopy atʰarvāṇaṃ /\nVerse: 1cd itihāso nigʰaṇṭaś ca kutaś cʰando nirartʰakaṃ //\nVerse: 2ab asmākam apy adʰyayane maitrī vidyā tatʰā śikʰī /\nVerse: 2cd saṃkrāmaṇī prakāmaṇī stambʰanī kāma-rūpiṇī //\nVerse: 3ab manojavā ca gāndʰārī gʰorī vidyā vaśaṅkarī /\nVerse: 3cd kāka-vāṇī ca mantraṃ ca; indrajālaṃ ca bʰañjanī //\nVerse: 4ab asmākam āsīt puruṣā vidyāsvākʰyātapaṇḍitāḥ /\nVerse: 4cd maṇi-puṣpāś ca; r̥ṣayo bʰāsvarāś ca maharṣayaḥ //\nVerse: 5ab saṃprāptā devatā;r̥ddʰiṃ kiṃ cikitsāsi vidyayā /\nVerse: 5cd aśikṣitāś ca caṇḍālā brāhmaṇā veda-pāragāḥ //\nVerse: 6ab kapiñjalādyā janito mantrāṇāṃ pārabʰiṃgataḥ /\nVerse: 6cd na hy asau brāhmaṇīputraḥ kiṃ vā brāhmaṇa manyase //\nVerse: 1a niṣādyajanayatkālī putraṃ dvaipāyānaṃ muniṃ /\nVerse: 1b ugraṃ tejasvinaṃ bʰīṣmaṃ pañcābʰijñaṃ mahā-tapaṃ /\nVerse: 2ab na hy asau brāhmaṇīputraḥ kiṃ vā brāhmaṇa vakṣyasi //\nVerse: 2cd kṣatriyā reṇukā nāma jajñe rāmaṃ mahā-muniṃ /\nVerse: 2ef paṇḍitaṃ ca vinītaṃ ca sarva-śāstra-viśāradaṃ /\nVerse: 3ab na hy asau brāhmaṇīputraḥ kiṃ vā brāhmaṇa vakṣyasi //\nVerse: 3cd ye ca te manujā; āsan tejasā tapasā yutāḥ /\nVerse: 4ab paṇḍitāś ca vinītāś ca loke ca; r̥ṣisammatāḥ /\nVerse: 4cd na hi te brāhmaṇīputrāḥ kiṃ vā brāhmaṇa vakṣyasi //\nVerse: 5ab saṃjñā kr̥teyaṃ lokasya brāhmaṇāḥ kṣatriyās tatʰā /\nVerse: 5cd vaiśyāx ca-eva tatʰā śūdrāḥ saṃjñeyaṃ saṃprakīrtitā //\nVerse: 6 tasmāt te brāhmaṇa bravīmi saṃjñāmātrakam idaṃlokasya yad uta brāhmaṇa iti vā kṣatriya iti vā vaiśya iti vā śūdara iti vā / ekam idaṃ sarvam idam ekaṃ / putrāya me (44) śārdūlakarṇāya prakr̥tiṃ duhitaram anuprayaccʰa bʰaryartʰāya / yāvantaṃ kula-śulkaṃ manyase tāvantam anupradāsyāmi /\nVerse: 1 idaṃ ca punarvacanaṃ śrutvā triśaṅkor mātaṅga-rājasya bbrāhmaṇaḥ puskarasārī triśaṅkuṃ mātaṅga-rājam idam avocat / kiṃ gotro bʰavān / āha ātreyagotro +asmi / hiṃpūrvaḥ / āha / ātreyaḥ / kiṃcaraṇaḥāha kāleyamaitrāyaṇīyaḥ / kati pravarāḥ / āha trayaḥ pravarāḥ / tad yatʰā vātsyāḥ kautsyā bʰaradvājāś ca / ke bʰavantaḥ sabrahma-cāriṇaḥ / cʰandogāḥ / kati cʰantogānāṃ bʰedāḥ / ṣaṭ / te katame / āha / tad yatʰā / kautʰumāḥ / ca-arāyaṇīyāḥ / lāṅgalāḥ / sauvarcasāḥ / kāpiñjaleyāḥ / ārṣṭiṣeṇā iti /\nVerse: 2 kiṃ bʰavato mātr̥jaṃ gotraṃ / āha / pārāśarīyaṃ / paṭʰatu bʰavān sāvitrīṃ / katʰaṃ bʰavati / katyakṣarā sāvitrī / katʰigaṇḍā / katipadā /\nVerse: 3 caturviṃśatyakṣarā sāvitrī / trigaṇḍā / aṣṭākṣarapadā / uccārayatu bʰavān sāvitrīṃátʰa kʰalu bʰoḥ puṣkarasārin sotpattikāṃ sāvitrīṃ pravakṣyāmi / tac cʰrūyatāṃ /\nVerse: 4 katʰayatu bʰavān /\nVerse: 5 bʰūta-pūrvaṃ brāhmaṇātīte +adʰvani vasur nāma r̥ṣir bʰūva / pañcābʰijña ugratejā mahānubʰāvo dʰyānānāṃ lābʰī / tena tatra takṣakaduhitā kapilā nāma āsāditā bʰāryā-artʰaṃ / sa tatra saṃrakta-cittas tayā kanyayā sārdʰaṃ maitʰunam agaccʰat / sa r̥ṣi (45) r̥ddʰyā bʰraṣṭo dʰyānebʰyo vañcitaḥ / r̥ddʰiparihīnaḥ sa vipratisārī ātmano duścaritaṃ vigarhamāṇas tasyāṃ velāyāṃ sāvitrīṃ bʰāṣate sma / tad yatʰā /\nVerse: 1 oṃ bʰūr bʰuvaḥ svaḥ / tat savitur vareṇyaṃ bʰargo devasya dʰīmahi / dʰiyo yo naḥ pracodayāt /\nVerse: 2 iti hi brāhmaṇa ajñāna-śodʰanārtʰam imam eva mantraṃ sa brāhmaṇo divā-rātraṃ japati sma / iyaṃ brāhmaṇānāṃ sāvitrī / pūrvajaḥ prajāpatiḥ\nVerse: 3ab jaṭilastāpaso bʰūtvā gahanaṃ vanam āśritaḥ /\nVerse: 3cd gambʰīrāv abʰāse tatra hy ātmārāmas taporataḥ /\nVerse: 4 devasya śreṣṭʰakaṃ bʰījanam apanābʰyo paviṣṭa imaṃmantram ajapat / iyaṃ kṣatriyāṇāṃ sāvitrī /\nVerse: 5 oṃ citraṃ hi vaiśyakanyakā / atʰa sā kanyā artʰataḥ pravīṇā /\nVerse: 1 iyaṃ vaiśyānāṃ sāvitrī / om atapaḥ sutapaḥ / jīvema śaradāṃ śataṃ / paśyema śaradāṃ śataṃ / iyaṃ śūdrāṇāṃ sāvitrī / oṃ bʰūr bʰuvaḥ svaḥ /\nVerse: 2ab kāmā hi loke paramāḥ prajānāṃ kleśaprahāṇe bʰūtā antarāyāḥ /\nVerse: 2cd tasmād bʰavantaḥ prajahantu kāmān tato +atulaṃ prāpsy atʰa brahma-lokaṃ /\nVerse: 3 itīyaṃ brāhmaṇa brahmaṇā sahāpatinā sāvitrī bʰāṣitā, pūrvakaiś ca samyak saṃbuddʰair abʰyanumoditā /\nVerse: 4 paṭʰa bʰos triśaṅko nakṣatra-vaṃśaṃ / atʰa kiṃ / bʰoḥ katʰayatu bʰavān / śrūyatāṃ bʰoḥ puṣkarasārin nakṣatra-vaṃśaṃ katʰayiṣyāmi / tad yatʰā /\nVerse: 5 kr̥ttikā rohiṇī mr̥gaśirā ārdrā punarvashḥ puṣyaḥ aśleṣā magʰā pūrvapʰalgunī uttarapʰalgunī hastā citrā svātī viśākʰā anurādʰā jyeṣṭʰā mūlā pūrvāṣāḍʰā uttarāṣāḍʰā abʰijit śravaṇā dʰaniṣṭʰā śatabʰiṣā pūrvabʰādrapadā uttarabʰādrapadā revatī aśvinī bʰaraṇī / ity etāni bʰoḥ puṣkarasārinn aṣṭāviṃśati-nakṣatrāṇī /\nVerse: 6 kati-tārakāṇi kati-saṃstʰānāni kati-muhūrta-yogāni kim-āhārāṇi kiṃ-daivatāni kiṃ-gotrāṇi /\nVerse: 7 kr̥ttikā bʰoḥ puṣkarasārin nakṣatraṃ ṣaṭtāraṃ kṣura-saṃstʰānaṃ triṃśan-muhūrta-yogaṃ (47) dadʰyāhāram agnidaivataṃ vaiśyāyanīyaṃ gotreṇa / rohiṇī-nakṣatraṃ pañca-tārakaṃ śakaṭākr̥ti-saṃstʰānaṃ pañca-catvāriṃśan-muhūrta-yogaṃ mr̥gamāṃsāhāraṃ prajāpati-daivataṃ bʰāradvājaṃ gotreṇa / mr̥gaśirā-nakṣatraṃ tritāraṃ mr̥gaśīrṣa-saṃstʰānaṃ triṃśan muhūrta-yogaṃ pʰalamūlāhāraṃ soma-daivataṃ mr̥gāyaṇīyaṃ gotreṇa / ārdra-nakṣatram eka-tāraṃ tilaka-saṃstʰānaṃ pañca-daśa-muhūrta-yogaṃ sarpirmaṇḍāhāraṃ sūrya-daivataṃ hārītītāyanīyaṃ gotreṇa / punarvasu-nakṣatraṃ dvitāraṃ pada-saṃstʰānaṃ pañca-catvāriṃśan-muhūrta-yogaṃ madʰy?āhāram aditidaivataṃ vāśiṣṭʰaṃ gotreṇa / puṣya-nakṣatraṃ tritāraṃ vardʰamāna-saṃstʰānaṃ triśan-muhūrta-yogaṃ madʰu-maṇḍāhāraṃ br̥haspati-daivatam aupamanyavīyaṃ gotreṇa / aśleṣā-nakṣatram eka-tāraṃ tilaka-saṃstʰānaṃ pañca-daśa-muhūrta-yogaṃ pāyasa-bʰojanaṃ sarpa-daivataṃ maitrāyaṇīyaṃ gotreṇa /\nVerse: 1 iti-imāni bʰoḥ puṣkarasārin sapta-nakṣatrāṇi pūrva-dvārakāṇi / magʰā-nakṣatraṃ (48) pañca-tāraṃ nadī-kubja-saṃstʰānaṃ triśan-muhūrta-yogaṃ tila-kr̥sarāhāraṃ pitr̥daivataṃ piṅgalāyanīyaṃ gotreṇa / pūrvapʰalgunī-nakṣatraṃ dvitāraṃ padaka-saṃstʰānaṃ triśan muhūrta-yogaṃ vilvabʰojanaṃ bʰavadevataṃ gautamīyaṃ gotreṇa / uttarapʰalgunī-nakṣatraṃ dvitāraṃ padaka-saṃstʰānaṃ pañca-catvāriṃśan-muhūrta-yogaṃ godʰūmamatsyāhāram aryamādaivataṃ kauśikaṃ gotreṇa / hasta-nakṣatraṃ pañca-tāraṃ hasta-saṃstʰānaṃ triṃśan-muhūrta-yogaṃ śyāmākabʰojanaṃ sūrya-daivataṃ kāśyapaṃ gotreṇa / citrā-nakṣatram eka-tāraṃ tilaka-saṃstʰānaṃ triṃśan-muhūrta-yogaṃ mudgakr̥saragʰr̥ta-pūpāhāraṃ tvaṣṭr̥daivataṃ kātyāyanīyaṃ gotreṇa /\nVerse: 1 svātī-nakṣatram eka-tāraṃ tilaka-saṃstʰānaṃ pañca-daśa-muhūrta-yogaṃ mudgakr̥sarapʰalāhāraṃ vāyudaivataṃ kātyāyanīyaṃ gotreṇa / viśākʰā-nakṣatraṃ dvitāraṃ viṣāṇa-saṃstʰānaṃ pañca-catvāriṃśan-muhūrta-yogaṃ tila-puṣpāhāram indrāgnidaivataṃ śāṃkʰāyanīyaṃ gotreṇa /\nVerse: 1 ity etāni bʰoḥ puṣkarasārin sapta-nakṣatrāṇi dakṣiṇādvārakāṇi /\nVerse: 2 anurādʰā-nakṣatraṃ catustāraṃ ratnābalī-saṃstʰānaṃ triśan-muhūrta-yogaṃ surāmāṃsāhāraṃ mitradaivatam ālaṃbāyanīyaṃ gotreṇa / jyeṣṭʰā-nakṣatraṃ tritāraṃ yavamadʰya-saṃstʰānaṃ pañca-daśa-muhūrta-yogaṃ śāliyavāgubʰojanam indradaivataṃ dīrgʰakātyāyanīyaṃ gotreṇa / mūla-nakṣatraṃ saptatāraṃ vr̥ścika-saṃstʰānaṃ triśan-muhūrta-yogaṃ mūlapʰalāhāraṃ nairr̥tidaivataṃ kātyāyanīyaṃ gotreṇa / pūrvāṣāḍʰā-nakṣatraṃ catustāraṃ govikrama-saṃstʰānaṃ triśan-muhūrta-yogaṃ nyagrodʰakaṣāyāhāraṃ toyadaivataṃ darbʰakātyāyanīyaṃ gotreṇa / uttarāṣāḍʰā-nakṣatraṃ catustāraṃ gajavikrama-saṃstʰānaṃ pañca-catvāriṃśan-muhūrta-yogaṃ madʰu-lājāhāraṃ viśva-daivataṃ maudgalāyanīyaṃ gotreṇa / abʰijin-nakṣatraṃ tritāraṃ gośīrsa-saṃstʰānaṃ ṣaṇ-muhūrta-yogaṃ (50) vāyuāhāraṃ brahma-daivataṃ brahmāvatīyaṃ gotreṇa / śravaṇā-nakṣatraṃ tritāraṃ yavamadʰya-saṃstʰānaṃ triṃśan-muhūrta-yogaṃ pakṣimāṃsāhāraṃ viṣṇudaivataṃ kātyāyanīyaṃ gotreṇa /\nVerse: 1 ity etāni bʰoḥ puṣkarasārin sapta-nakṣatrāṇi paścimadvārakāṇi /\nVerse: 2 dʰaniṣṭʰā-nakṣatraṃ catustāraṃ śakuna-saṃstʰānaṃ triṃśan-muhūrta-yogaṃ kulattʰapūpāhāraṃ vasudaivataṃ kauṇḍinyāyanīyaṃ gotreṇa / śatabʰiṣā-nakṣatram eka-tāraṃ tilaka-saṃstʰānaṃ pañca-daśa-muhūrta-yogaṃ yavāgubʰojanaṃ varuṇadaivataṃ tāṇḍyāyanīyaṃ gotreṇa / pūrvabʰādrapadā-nakṣatraṃ dvitāraṃ padaka-saṃstʰānaṃ triṃśan-muhūrta-yogaṃ māṃsa-rudʰirāhāram ahirbudʰnyadaivataṃ jātūkarṇyaṃ gotreṇa / uttarabʰādrapadā-nakṣatraṃ dvitāraṃ padaka-saṃstʰānaṃ pañca-catvāriṃśan-muhūrta-yogaṃ (51) māṃsāhāram aryamādaivataṃ dʰyānadrāhyāyaṇīyaṃ gotreṇa / revatī-nakṣatram eka-tāraṃ tilaka-saṃstʰānaṃ triśan-muhūrta-yogaṃ dadʰyāhāraṃ pūṣadaivatam aṣṭabʰaginīyaṃ gotreṇa / aśvinī-nakṣatraṃ dvitāraṃ turagaśīrṣa-saṃstʰānaṃ triṃśan-muhūrta-yogaṃ madʰu-pāyasabʰojanaṃ gandʰarva-daivataṃ maitrāyāṇīyaṃ gotreṇa / bʰaraṇī-nakṣatraṃ tritāraṃ bʰaga-saṃstʰānaṃ triṃśan-muhūrta-yogaṃ tila-taṇḍūlāhāraṃ yamadaivataṃ bʰārgavīyaṃ gotreṇa /\nVerse: 1 ity etāni bʰoḥ puṣkarasārin sapta-nakṣatrāṇi uttara-dvārakāṇi /\nVerse: 2 amīṣāṃ bʰoḥ pppuṣkarasārinn aṣṭāviṃśatīnāṃ nakṣatrāṇāṃ ṣaṇ-nakṣatrāṇi pañca-catvāriṃśan-muhūrta-yogāni / tad yatʰā / rohiṇī punarvasu uttarapʰalgunī viśākʰā uttarāṣāḍʰā uttarabʰādrapadā ceti /\nVerse: 3 pañca-nakṣatrāṇi pañca-daśa-muhūrta-yogāni / tad yatʰā / ārdrā aśleṣā svātī jyeṣṭʰā śatabʰiṣā ceti / eko +abʰijit ṣaṇ-muhūrta-yogaḥ / avaśiṣṭāni triṃśan-muhūrta-yogāni /\nVerse: 1 amīṣāṃ bʰoḥ puṣkarasārin saptānāṃ nakṣatrāṇāṃ pūrva-dvārikāṇāṃ kr̥ttikā pratʰamā nāmāśleṣā paścimā nāma / amīṣāṃ saptānāṃ nakṣatrāṇāṃ dakṣiṇa-dvārikāṇāṃ magʰā pratʰamā nāma viśākʰā paścimā nāma / amīṣāṃ paścimadvārikāṇāṃ saptānāṃ nakṣatrāṇām anurādʰā pratʰamā nāma śravaṇā paścimā nāma / amīṣāṃ saptānāṃ nakṣatrāṇām uttara-dvārikāṇāṃ dʰaniṣṭʰā pratʰamā nāma bʰaraṇī paścimā nāma /\nVerse: 2 amīṣāṃ bʰoḥ puṣkarasārinn aṣṭāviṃśatīnāṃ nakṣatrāṇāṃ sapta balāni / katamāni sapta / yad uta trīṇi pūrvāṇi viśākʰānurādʰā punarvashḥ svātiś ca / trīṇi dāruṇāni / ārdrā aśleṣā bʰaraṇī ceti / catvāri sammānanīyāni / yad uta trīṇi uttarāṇi rohiṇī ceti / pañca mr̥dukāni / śravaṇā dʰaniṣṭʰā śatabʰiṣā jyeṣṭʰā mūlā iti / pañca dʰāraṇīyāni / hastā citrā aśleṣā magʰā abʰijic ceti / catvāri kṣipra-karaṇīyāni / yad uta kr̥ttikā mr̥gaśirā puṣyā aśvinī ceti /\nVerse: 3 amīṣāṃ bʰoḥ puṣkarasārinn aṣṭaviṃśatīnāṃ nakṣatrāṇāṃ trayo yogā bʰavanti / r̥ṣabʰānusārī yogaḥ / vatsānusārī yogaḥ / yuganaddʰo yogaḥ / tatra nakṣatraṃ yadi purastād gaccʰati candraś ca pr̥ṣṭʰataḥ, ayam ucyate r̥ṣabʰānusārī yoga iti / yad uta candraḥ purastād gaccʰati nakṣatraṃ ca pr̥ṣṭʰataḥ, tadā bʰavati vatsānusārī yogaḥ / yadi punaś candro nakṣatraṃ ca-ubʰau samau yugapad gaccʰataḥ, tadāyam ucyate yuganaddʰo yoga iti /\nVerse: 1 atʰa kʰalu bʰoḥ puṣkarasārin grahān pravakṣyāmi tac cʰrūyatāṃ / tad yatʰā śukro br̥haspatiḥ śanaiścaro budʰo +aṅgārakaḥ sūryas tārādʰipatiś ceti /\nVerse: 2 evaṃ viparivartamāne loke nakṣatreṣu pravibʰakteṣu katʰaṃ rātridivasānāṃ hrāso vr̥ddʰiś ca bʰavati / tad ucyate /\nVerse: 3 hemantānāṃ dvitīye māsi rohiṇyām aṣṭamyāṃ dvādaśa-muhūrto divaso bʰavati / aṣṭādaśa-muhūrtā rātriḥ / grīṣmāṇāṃ paścime māse rohiṇyām aṣṭamyām aṣṭādaśa-muhūrto divaso bʰavati / dvādaśa-muhūrtā rātriḥ / varṣāṇāṃ paścime māse rohiṇyām aṣṭamyāṃ catur-daśa-muhūrto divaso bʰavati / ṣoḍaśa-muhūrtā rātriḥ /\nVerse: 4 kiṃ bʰos triśaṅko rātridivasānāṃ prastʰānaṃ / divasānudivasaṃ / kiṃ pakṣasya prastʰānaṃ / (54) pratipad / kiṃ saṃvatsarasya prastʰānaṃ / pauṣaḥ / kim r̥tūnāṃ prastʰānaṃ / prāvr̥ṭ /\nVerse: 1 kiṃ bʰos triśaṅko kṣaṇasya parimāṇaṃ / kiṃ lavasya / kiṃ muhūrtasya /\nVerse: 2 tad yatʰā bʰoḥ puṣkarasārin striyā nātidīrgʰahrasvaḥ kartinyāḥ sūtrodyāmaḥ / evaṃ dīrgʰas tatkṣaṇaḥ / viṃśatyadʰikaṃ tatkṣaṇaśatam ekaḥ kṣaṇaḥ / ṣaṣṭikṣaṇā eko lavaḥ / triṃśallavā eko muhūrtaḥ / etena kramasambandʰena triṃśan-muhūrtam ekaṃ rātridivasam anumīyate / teṣāṃ muhūrtānām imāni nāmāni bʰavanti /\nVerse: 3 āditya udayati ṣaṇṇavati-pauruṣāyāṃ cʰāyāyāṃ caturojā nāma muhūrto bʰavati / ṣaṣṭipauruṣāyāṃ cʰāyāyāṃ śveto nāma muhūrto bʰavati / dvādaśa-pauruṣāyāṃ cʰāyāyāṃ samr̥ddʰo nāma muhūrto bʰavati / ṣaṭpauruṣāyāṃ cʰāyāyāṃ śarapatʰo nāma muhūrto bʰavati /\nVerse: 1 pañca-pauruṣāyāṃ cʰāyāyām atisamr̥ddʰo nāma muhūrto bʰavat / catuḥ-pauruṣāyāṃ cʰāyāyām udgato nāma muhūrto bʰavati / tripauruṣāyāṃ cʰāyāyāṃ sumukʰo nāma muhūrto bʰavati / stʰite madʰyāhne vajrako nāma muhūrto bʰavati / parivr̥tte madʰyāhne tripuruṣāyāṃ cʰāyāyāṃ rohito nāma muhūrto bʰavati /\nVerse: 2 catuḥ-pauruṣāyāṃ cʰāyāyāṃ balo nāma muhūrto bʰavati / pañca-pauruṣāyāṃ cʰayayaṃ vijayo nāma muhūrtaḥ / ṣaṭpauruṣāyāṃ cʰāyāyāṃ sarva-raso nāma muhūrtaḥ / dvādaśa-paruṣāyāṃ cʰāyāyāṃ vasur nāma muhūrtaḥ / ṣaṣṭipauruṣāyāṃ cʰāyāyāṃ sundaro nāma muhūrtaḥ / avataramāṇa āditye ṣaṇṇavati-pauruṣāyāṃ cʰāyāyāṃ parabʰayo nāma muhūrto bʰavati /\nVerse: 3 ity etāni divasasya muhūrtāni /\nVerse: 4 atʰa kʰalu bʰoḥ puṣkarasārin rātryā muhūrtāni vyākʰyāsyāmiástaṃgata āditye raudro nāma muhūrtaḥ / tatas tārāvacaro nāma muhūrtaḥ / saṃyamo nāma muhūrtaḥ (56) sāṃpraiyako nāma muhūrtaḥ / ananto nāma muhūrtaḥ / gardabʰā nāma muhūrtaḥ / rākṣaso nāma muhūrtaḥ / stʰite +ardʰarātre +avayavo nāma muhūrtaḥ / atikrānte +ardʰarātre brahmā nāma muhūrtaḥ / ditir nāma muhūrtaḥ / ātapāgnir nāma muhūrta / abʰijin nāma muhūrtaḥ / ity etāni rātrer muhūrtanāmāni / iti bʰoḥ puṣkarasārin imāni triśan muhūrtāni yair aho-rātraṃ prajñāyate /\nVerse: 1 tatkṣaṇaḥ kṣaṇo lavo muhūrtaḥ / tatra triṃśatitamo bʰāgo muhūrtasya lavaḥ / ṣaṣṭitamo bʰāgo lavasya kṣaṇaḥ / viṃśatyuttarabʰāgaśataṃ kṣaṇasya tatkṣaṇaḥ / tad yatʰā striyā nātidīrgʰahrasvaḥ kartinyāḥ sūtrodyāmaḥ / evaṃ dīrgʰas tatkṣaṇaḥḥ / viṃśatyuttarakṣaṇaśataṃ tatkṣaṇasyaikaḥ kṣaṇaḥ / ṣaṣṭikṣaṇā eko lavaḥ / triṃśallavā eko muhūrtaḥ / etena kramayogena triṃśan-muhūrtam ekam aho-rātraṃ / triṃśad ahorātrāṇy eko māsaḥ / dvādaśa-māsāḥ saṃvatsaraḥ / caturojāḥ śvetaḥ samr̥ddʰaḥ śarapatʰo +atisamr̥ddʰa udgataḥ (57) sumukʰo vajrako rohito balo vijayaḥ sarva-raso vasuḥ sundaraḥ para-bʰayaḥ / raudras tārāvacaraḥ saṃyamaḥ sāṃpraiyako +annanto gardabʰo rākṣaso +avayavo brahmā ditir arko vidʰamano āgneya ātapāgnir abʰijit /\nVerse: 1 iti-imāni muhūrtānāṃ nāmāni /\nVerse: 2ab kālotpattim api te brāhmaṇa vakṣyāmi śr̥ṇu /\nVerse: 2cd kālasya kiṃ pramāṇam iti tad ucyate /\nVerse: 3 dvāvakṣinimeṣāv eko lavaḥ / asṭau lavā ekā kāṣṭʰā / ṣoḍaśakāṣṭʰā ekā kalā / kalānāṃ triṃśadeko nāḍikā / tatra dve nāḍika eko muhūrtaḥ /\nVerse: 4 nāḍikāyāḥ punaḥ kiṃ pramāṇaṃ / tad ucyate /\nVerse: 5 droṇaṃ salilasyaikaṃ / taddʰaraṇato dve palaśate bʰavataḥ / nālikācʰidrasya kiṃ pramāṇaṃ / suvarṇa-mātraṃ / upari catur-aṅgulā suvarṇa-śalākā kartavyā / (58) vr̥ttaparimaṇḍalā samāntāc caturasrā āyatā / yadā ca-evaṃ śīryeta tat toyaṃ gʰaṭasya tadaikā nāḍikā / etena nālikāpramāṇena vibʰakte dve nāḍika eko muhūrtaḥ / etena bʰo brāhmaṇa triṃśan muhūrtāḥ / yai rātridivasā anumīyanta iti /\nVerse: 1 tataḥ ṣoḍaśa nimeṣā ekā kāṣṭʰā / ṣoḍaśa kāṣṭʰā ekā kalā / ṣaṣṭikalā eko muhūrtaḥ / triṃśan-muhūrtā ekam ahorātram / triṃśad ahorātrāṇy eko māsaḥ / dvādaśa-māsāḥ saṃvatsaraḥ /\nVerse: 2 etena punarakṣinimeṣeṇa ṣoḍaśakoṭayo +aṣṭapañcāśac ca śata-sahasrāṇi aṣṭāśīti-sahasrāṇi sa evaṃ māpitaḥ / tac ca brāhmaṇa kālotpattir vyākʰyātā /\nVerse: 3 sr̥ṇu brāhmaṇa krośayojanānām utpattiṃ / sapta paramāṇava eko +aṇur bʰavati / saptāṇavaḥ sarva-sūkṣmaṃ dr̥syate / tad ekaṃ vātāyanarajaḥ / vātāyanarajāṃsi sapta, śaśa-karajaḥ / sapta śaśa-karajāṃsy eḍa-karajaḥ / sapta eḍa-karajāṃśyekaṃ gorajaḥ / saptagorajāṃsy ekā yūkā / saptayūkā ekā likṣā / saptalikṣā eko yavaḥ / sapta yavā ekāṅguliḥ / dvādaśāṅgulayo vitastiḥ / dve vitastī eko hastaḥ / catvāro hastā ekaṃ dʰanuḥ / dʰanuḥ-sahasram ekaḥ krośaḥ / catvāraḥ krośā eko māgadʰayojanaḥ / yojanasya pramāṇaṃ piṇḍitāṃ /\nVerse: 1 paramāṇūnāṃ koṭiśata-sahasrāṇi catur-viṃśatiś caikonatriṃśatkoṭi-sahasrāṇi dvādaśa ca śata-sahasrāṇi / evaṃ māpitaṃ yojanam iti /\nVerse: 2 śr̥ṇu brāhmaṇa suvarṇasya parimāṇotpattiṃ / tatkatʰayatu bʰavān /\nVerse: 3 dvādaśa yavā māṣakaḥ / ṣoḍaśa māsakā ekaḥ karṣaḥ / suvarṇasya parimāṇaṃ piṇḍitam iti / dve koṭī pañca-viṃśatiś ca sahasrāṇi pañca-śatāny aṣṭau ca paramāṇavaḥ / evaṃ māpitā brāhmaṇa suvarṇasya parimāṇa-utpattiḥ /\nVerse: 4 śr̥ṇu brāhmaṇa palapramāṇaṃ / catuḥṣaṣṭi-māṣakāḥ palaṃ māgadʰakaṃ / māgadʰakayā tulayā palasya parimāṇaṃ piṇḍitaṃ / paramāṇūnām aṣṭakoṭayaḥ saptacatvāriṃśac ca śata-sahasrāṇi sapta ca sahasrāṇi dve śate +aśītiś ca paramāṇavaḥ / evaṃ māpitaṃ brāhmaṇa palasya parimāṇam iti /\nVerse: 5 śr̥ṇu brāhmaṇa rasa-parimāṇasya-utpattiṃ / catur-viṃśati-palāni māgadʰakaḥ / prastʰaḥ / tat rasa-parimāṇaṃ / māgadʰakayā tulayā prastʰāsya parimāṇaṃ piṇḍitaṃ / dve koṭiśate tisraś ca koṭaya ekonatiṃśac ca śata-sahasrāṇi catuḥsaptati (60) sahasrāṇi sapta ca śatāni viṃśatiś ca paramāṇavaḥ / evaṃ māpitā brāhmaṇa rasa-mānasya-utpattir iti /\nVerse: 1 śr̥ṇu brāhmaṇa dʰānya-parimāṇasya-utpattiṃ / ekonatriṃśati-palāny eka-karṣeṇonāni māgadʰaḥ prastʰaḥ / māpitaṃ dʰānya-parimāṇaṃ / māgadʰakayā tulayā prastʰasya parimāṇaṃ piṇḍitaṃ / koṭiśatam aṣṭapañcāśac ca koṭayo dvir aśītiś ca śata sahasrāṇi eka-ṣaṣṭiś ca sahasrāṇi pañca-śatāni triṃśac ca paramāṇavaḥ / evaṃ māpitaṃ brāhmaṇa dʰānyasya parimāṇam iti /\nVerse: 2 paṭʰa bʰos triśaṅko nakṣatra-vyākaranaṃ nāma-adʰyāyaṃ / atʰa kʰalu bʰo brāhmaṇa nakṣatra-vyākaranaṃ nāma-adʰyāyaṃ vyākʰyāsyāmi / tac cʰrūyatāṃ / katʰayatu bʰavān /\nVerse: 1 kr̥ttikāsu jāto mānavo yaśasvī bʰavati / rohiṇyāṃ jātaḥ subʰago bʰavati bʰogavāṃś ca / mr̥gaśirasi jāto yuddʰārtʰī bʰavati / ārdrāyāṃ jāta utso +anna-pānānāṃ bʰavati / punarvasau jātaḥ kr̥ṣimān bʰavati gorakṣaś ca / puṣye jātaḥ śīlavān bʰavati / aśleṣāyāṃ jātaḥ kāmuko bʰavati / magʰāyāṃ jāto matimān bʰavati, mahā-ātmā ca / pūrvapʰalgunyāṃ jāto +alpa-ayuṣko bʰavati / uttarapʰalgunyāṃ jāta upavāsaśīlo bʰavati, svargaparāyaṇaś ca / haste jātaś cauro bʰavati / citrāyāṃ jāto nr̥tyagītakuśalo bʰavati, ābʰaraṇa-vidʰijñaś ca / svātyāṃ jāto gaṇako bʰavati, gaṇaka-mahāmātro vā / viśākʰāyāṃ jāto rāja-bʰaṭo bʰavati / anurādʰāyāṃ jāto vāṇijako bʰavati sārtʰikaḥ / jyeṣṭʰāyāṃ jāto +alpa-ayuṣko bʰavati, alpa-bʰogaś ca / mūle jātaḥ putravān bʰavati, yaśasvī ca / pūrvāṣāḍʰāyāṃ jāto yogācāro bʰavati / uttarāṣāḍʰāyāṃ jāto bʰakteśvaraḥ kulīnaś ca bʰavati / abʰijiti jātaḥ kīrtimān puruṣo bʰavati / śravaṇe jāto (62) rāja-pūjito bʰavati / dʰaniṣṭʰāyāṃ jāto dʰanāḍʰyo bʰavati / śatabʰiṣāyāṃ jāto mūliko bʰavati / pūrvabʰādrapadāyāṃ jātaś caura-senāpatir bʰavati / uttarabʰādrapadāyāṃ jāto gandʰiko bʰavati, gandʰarvaś ca / revatyāṃ jāto nāviko bʰavati / aśvinyāṃ jāto +aśvavāṇijako bʰavati / bʰaraṇyāṃ jāto vadʰyagʰātako bʰavati / ayaṃ bʰoḥ puṣkarasārin nakṣatra-vyākaraṇo nāma /\nVerse: 1 paṭʰa bʰos triśaṅko nakṣatra-nirdeśaṃ nāma-adʰyāyaṃ / atʰa bʰoḥ puṣkarasārin nakṣatra-nirdeśaṃ nāma-adʰyāyaṃ vyākʰyāsyāmi tac cʰrūyatāṃ / katʰayatu bʰavān /\nVerse: 2ab kr̥ttikāsu niviṣṭaṃ vai nagaraṃ jvalati śriyā /\nVerse: 2cd prabʰūratnojvalaṃ ca-eva tan nagaraṃ vinirdiśet //\nVerse: 3ab rohiṇyāṃ tu niviṣṭaṃ vai nagaraṃ tad vinirdiśet /\nVerse: 3cd dʰārmiko +atra jano bʰūyāt prabʰūta-dʰana-sañcayaḥ /\nVerse: 3ef vidyā-prakr̥ti-sampannaḥ svadārābʰir ato +api ca //\nVerse: 4ab mr̥gaśīrṣe niviṣṭaṃ tu strībʰir gobʰir dʰanais tatʰā /\nVerse: 4cd mālyabʰogaiś ca saṅkīrṇam adbʰutaiś ca puraskr̥taṃ //\nVerse: 1ab ārdrāyāṃ matsya-māṃsāni bʰakṣyabʰojyadʰanāni ca /\nVerse: 1cd bʰavanti krūrapuruṣā mūrkʰaprakr̥tayaḥ pure //\nVerse: 2ab punarvasau niviṣṭe tu nagaraṃ dīpyate śriyā /\nVerse: 2cd prabʰūta-dʰana-dʰānyaṃ ca bʰūtvā vā-api vinaśyati //\nVerse: 3ab srīmatpuṣye niviṣṭe tu prajā duṣṭā prasīdati /\nVerse: 3cd yuktāḥ śriyā ca dʰarmiṣṭʰās tatʰiva cirajīvinaḥ //\nVerse: 4ab tejasvinaś ca dīrgʰāyur-dʰana-dʰānya-rasānvitāḥ /\nVerse: 4cd vanaspatis tatʰā kṣipraṃ puṣyet tatra punaḥ punaḥ //\nVerse: 5ab aśleṣāyāṃ niviṣṭe tu durbʰagāḥ kalaha-priyāḥ /\nVerse: 5cd duḥśīlā duḥkʰabʰājaś ca nivasanti narādʰamāḥ //\nVerse: 6ab magʰāyāṃ ca niviṣṭe tu vidyāvanto mahā-dʰanāḥ /\nVerse: 6cd svadārā-abʰiratā martyā jāyante suparākramāḥ //\nVerse: 1ab pʰalgunyāṃ tu striyo mālyaṃ bʰojanāccʰādanaṃ śubʰaṃ /\nVerse: 1cd gandʰopetāni dʰanyāni niviṣṭe nagare bʰavet //\nVerse: 2ab uttarāyāṃ tu pʰālgunyāṃ dʰānyāni ca dʰanāni ca /\nVerse: 2cd mūrkʰā janā jitāḥ strībʰir niviṣṭe nagare bʰavet //\nVerse: 3ab haste ca viniviṣṭe tu vidyāvanto mahā-dʰanāḥ /\nVerse: 3cd parasparaṃ ca rucitaṃ śayanaṃ nagare bʰavet //\nVerse: 4ab citrāyāṃ ca niviṣṭe tu strī-jitāḥ sarva-mānavāḥ /\nVerse: 4cd śrīmat-kāntaṃ ca nagaraṃ jvalantaṃ tad vinirdiśet //\nVerse: 5ab svātyāṃ pure niviṣṭe tu prabʰūta-dʰana-sañcayāḥ /\nVerse: 5cd lubdʰāḥ krūrāś ca mūrkʰāś ca prabʰūtā nagare bʰavet //\nVerse: 6ab viśākʰāyāṃ niviṣṭaṃ tu nagaraṃ jvalati śriyā /\nVerse: 6cd yāyajūkajanākīrṇaṃ śastrāntaṃ ca vinirdiśed //\nVerse: 7ab anurādʰāniviṣṭe tu dʰarma-śīlā jitendriyāḥ /\nVerse: 7cd svadāraniratāḥ puṇyā japahomaparāyaṇāḥ //\nVerse: 1ab jyeṣṭʰāyāṃ sanniviṣṭaṃ tu bahu-ratnadʰanānvitaiḥ /\nVerse: 1cd sattvair veda-vidaiḥ pūrṇaṃ śaśvatsamabʰivardʰate //\nVerse: 2ab mūlena saniviṣṭaṃ tu puraṃ dʰānya-dʰanānvitaṃ /\nVerse: 2cd duḥśīlajana-saṅkīrṇaṃ pāṃsunā ca vinaśyati //\nVerse: 3ab pūrvāṣāḍʰāniviṣṭaṃ tu puraṃ syād dʰana-dʰānya-bʰāk /\nVerse: 3cd lubdʰāḥ krūrāś ca mūrkʰāś ca nivasanti narādʰamāḥ //\nVerse: 4ab niviṣṭe tūttarāyāṃ ca dʰana-dʰānya-samuccayaḥ /\nVerse: 4cd vidyāprakr̥tisampanno janaś ca kalaha-priyaḥ //\nVerse: 5ab abʰijiti niviṣṭe tu nagare tatra moditāḥ /\nVerse: 5cd narāḥ sarve sadā hr̥ṣṭāḥ parasparānurāgiṇaḥ //\nVerse: 6ab śravaṇāyāṃ niviṣṭaṃ tu puraṃ dʰānya-dʰanānvitaṃ /\nVerse: 6cd arogijana-bʰūyiṣṭʰasahitaṃ tad vinirdiśet //\nVerse: 7ab dʰaniṣṭʰāyāṃ niviṣṭaṃ tu strī-jitaṃ puram ādiśet /\nVerse: 7cd prabʰūta-vastramālyaṃ ca kāma-bʰoga-vivirjitam //\nVerse: 8ab pure śatabʰiṣā-yukta mūrkʰaśāṭʰya-priyā jahāḥ /\nVerse: 8cd strīṣu pāneṣu saṃsaktāḥ salilena vinaśyati //\nVerse: 1ab pure proṣṭʰapadādʰyakṣe narās tatra sukʰa-priyāḥ /\nVerse: 1cd paropatāpino mūrkʰā mānakāmavivarjitāḥ //\nVerse: 2ab uttarāyāṃ niviṣṭe tu śaśvadvr̥ddʰir anuttarā /\nVerse: 2cd pūrṇaṃ ca dʰana-dʰānyābʰyāṃ ratnāḍʰyaṃ ca vinirdiśet //\nVerse: 3ab pure niviṣṭe raivatyāṃ sundarī janatā bʰavet /\nVerse: 3cd kʰaroṣṭraṃ ca-eva gāvaś ca prabʰūta-dʰana-dʰānyatā //\nVerse: 4ab aśvinyāṃ viniviṣṭaṃ tu nagaraṃ śivam ādiśet /\nVerse: 4cd arogijana-sampūrṇaṃ darśanīyajanākulam //\nVerse: 5ab bʰaraṇyāṃ sanniviṣṭe tu durbʰagāḥ kalaha-priyāḥ /\nVerse: 5cd duḥśīlā duḥkʰabʰājaś ca vasanti puruṣādʰamāḥ //\nVerse: 6ab purāṇi rāṣṭraṇi tatʰā gr̥hāṇi nakṣatra-yogaṃ prasamīkṣya vidvān /\nVerse: 6cd iṣṭe praśaste ca niveśayet tu pūrve ca janme +adʰigataṃ mayedaṃ //\nVerse: 1 ayaṃ bʰoḥ puṣkarasārin nakṣatra-nirdeśo nāma-adʰyāyaḥ /\nVerse: 2 atʰa kʰalu bʰoḥ puṣkarasārinn aṣṭāviṃśatīnāṃ(28ẽh) nakṣatrāṇāṃ stʰāna-nirdeśaṃ nāma-adʰyāyaṃ pravakṣyāmi / etac cʰrūyatāṃ /\nVerse: 3 katʰayatu bʰagavān /\nVerse: 4 kr̥ttikā bʰoḥ puṣkarasārin nakṣatraṃ kaliṅga-magadʰānāṃ / rohiṇī sarva-prajāyāḥ / mr̥gaśirā videhānāṃ rājopasevakānāṃ ca / evam ārdrā kṣatriyāṇāṃ brāhmaṇānaṃ ca / punarvasuḥ sauparṇānāṃ / puṣya-nakṣatraṃ sarveṣām avadāta-vadāta-vasanānāṃ / rāja-padasevakānāṃ ca / aśleṣā nāgānāṃ haimavatānāṃ ca / magʰā-nakṣatraṃ gauḍikānāṃ / pūrvapʰalgunī caurāṇāṃ / uttarapʰalgunī avantīnāṃ / hastā saurāṣṭrikāṇāṃ / citrā pakṣiṇāṃ dvipadānāṃ / svātī sarveṣāṃ pravrajyāsamāpannānāṃ / viśākʰā audakānāṃ / anurādʰā vāṇijakānāṃ śākaṭikānāṃ ca / jyeṣṭʰā dauvālikānāṃ / (68) mūlā patʰikānāṃ / pūrvāṣāḍʰā vāhlīkānāṃ ca / uttarāṣāḍʰā kāmbojānāṃ / abʰijit sarveṣāṃ dakṣiṇāpatʰikānāṃ tāmraparṇikānāṃ ca / śravaṇā gʰādakānāṃ caurāṇāṃ ca / dʰaniṣṭʰā kuru-pāñcālānāṃ / śatabʰiṣā maulikānām ārtʰavaṇikānāṃ ca / pūrvabʰādrapadā gandʰikānāṃ yavana-kāmbojānāṃ ca / uttarabʰādrapadā gandʰarvāṇāṃ / revatī nāvikānāṃ ca / aśvinī aśvavāṇijānāṃ ca / bʰaraṇī bʰadrapadakarmaṇāṃ bʰadrakāyākānāṃ ca /\nVerse: 1 ayaṃ bʰoḥ puṣkarasārin nakṣatrāṇāṃ stʰāna-nirdeśa-vyākaraṇo nāma-adʰyāyaḥ /\nVerse: 2 paṭʰa bʰos triśaṅko r̥tuvarṣaṃ nāma-adʰyāyaṃ / tad ahaṃ vakṣye śrūyatāṃ / katʰayatu bʰagavān /\nVerse: 3 kr̥ttikāsu grīṣmāṇāṃ paścime māse yady atra devaḥ pravarṣati catuḥṣaṣṭy-āḍʰakāni pravarṣati / varṣo daśa-rātrikaḥ / śravaṇāyuktaproṣṭʰapadāyām agnodako varṣārātro bʰavati / paścād varṣaṃ saṃjanayati / hemante grīṣme grīṇi ca-atra (69) bʰaya-pragrahāṇi bʰavanti / agni-bʰayaṃ śastra-bʰayaṃ ca-udaka-bʰayaṃ ca bʰavati / uktaṃ kr̥ttikāsu /\nVerse: 1 rohiṇyāṃ grīṣmāṇāṃ paścime māse yady atra devaḥ pravarṣati eka-viṃśatyāḍʰakāni pravarṣati / tatra nimnāni kr̥ṣi-kartavyāni / stʰalāni parivarjayitavyāni / eṣa ca varṣārātraḥ sāroparodʰaḥ sasyaṃ ca saṃpādayati / dvau ca-atra rogau prabalau bʰavataḥ / kukṣirogaś cakṣūrogaś ca / caura-bahulāś ca-atra diśo bʰavanti / uktaṃ ca rohiṇyāṃ /\nVerse: 2 mr̥gaśirasi grīṣmāṇāṃ paścime māse yady atra devaḥ pravarṣati catuḥṣaṣṭy-āḍʰakāni pravarṣati / sāroparodʰo varṣārātraḥ / paścād varṣaṃ saṃjanayati / nikṣiptaśastrāś ca-atra (70) rājāno bʰavanti / kṣemiṇaḥ sunītikāś ca diśo bʰavanti / muditāś ca-atra janapadā bʰavanti / uktaṃ mr̥gaśirasi /\nVerse: 1 ārdrāyāṃ grīṣmāṇāṃ paścime māse yady atra devaḥ pravarṣati aṣṭādaśāḍʰakāni pravarṣati / tatra nimnāni kr̥ṣi-kartavyāni / stʰalāni parivarjayitavyāni / nidʰayaś ca rakṣayitavyāḥ / caura-bahulāś ca-atra diśo bʰavanti / nikṣiptaśastrāś ca rājāno bʰavanti / trayaś ca-atra rogāḥ prabalā bʰavanti / jvaraḥ śvāso galagrahaś ca / bālānāṃ dārakadārikāṇāṃ ca maraṇaṃ bʰavati / ity uktam ārdrāyāṃ /\nVerse: 2 punarvasau grīṣmāṇāṃ paścime māse yady atra devaḥ pravarṣati / navatyāḍʰakāni pravarṣati / mahā-megʰān utpādayati / āṣāḍʰāyāṃ praviṣṭāyāṃ mr̥dūni pravarṣati / anantaraṃ ca nirantareṇa pravarṣati / nikṣiptaśastrāś ca rājāno bʰavanti / uktaṃ punarvasau /\nVerse: 1 puṣye grīṣmāṇāṃ paścime māse yady atra devaḥ pravarṣati dvātriṃśadāḍʰakāni pravarṣati / atra nimnāni kr̥ṣi-kartavyāni / stʰalāni parivarjayitavyāni / vyaktaṃ pradʰāna-varṣāṇi bʰavanti / sasyaṃ ca niṣpādayati / brāhmaṇa-kṣatriyāṇāṃ ca virodʰo bʰavati / daṃṣṭriṇaś ca-atra prabalā bʰavanti / tatra trayo rogāś ca bʰavanti / gaṇḍāḥ piṭakāḥ pāmāni ca / ity uktaṃ puṣye /\nVerse: 2 aśleṣāyāṃ grīṣmāṇāṃ paścime māse yady atra devaḥ pravarṣati eka-viṃśatyāḍʰakāni pravarṣati / tatra nimnāni kr̥ṣi-kartavyāni / stʰalāni parivarjayitavyāni / viṣamāś ca vāyavo vānti / saṃvignāś ca-atra jñānino rājānaś ca bʰavanti / eṣo varṣaḥ sarva-sasyāni sampādayati / jāyāpatikānāṃ rājāmātyānāṃ ca virodʰo bʰavati / uktam aśleṣāyāṃ /\nVerse: 3 magʰāyāṃ grīṣmāṇāṃ paścime māse yady atra devaḥ pravarṣati catuḥṣaṣṭy-āḍʰakāni (72) pravarṣati / eṣo varṣaḥ sarva-sasyāni sampādayati / mr̥gapakṣipaśumanuṣyāṇāṃ ca-atra garbʰā vinaśyanti / jana-maraṇaṃ ca-atra bʰaviṣyati-iti / uktaṃ magʰāyāṃ /\nVerse: 1 pūrvapʰalgunyāṃ grīṣmāṇāṃ paścime māse yady atra devaḥ pravarṣati catuḥṣaṣṭy-āḍʰakāni pravarṣati / eṣo varṣaḥ sarva-sasyāni sampādayati / tac ca sasyaṃ janayitvā para-cakra-pīḍitā manuṣyā na sukʰenopabʰuñjate / paśūnāṃ maṇuṣyāṇāṃ ca-atra garbʰāḥ sukʰino bʰavanti / uktaṃ pūrvapʰalgunyāṃ /\nVerse: 2 uttarapʰalgunyāṃ grīṣmāṇāṃ paścime māse yady atra devaḥ pravarṣati aśītyāḍʰakāni pravarṣati / eṣo varṣaḥ sarva-sasyāni ca sampādayati / nikṣiptaśastrāś ca-atra rājāno bʰavanti / brahma-kṣatriyayoś ca virodʰo bʰavati / kṣipraṃ ca anītikāḥ prajā vinaśyanti / ca-uktam uttarapʰalgunyāṃ /\nVerse: 3 haste grīṣmāṇāṃ paścime māse yady atra devaḥ pravarṣati ekonapañcāśadāḍʰakāni (73) pravarṣati / devaś ca tad yatʰā parikṣipati / patitāni ca sasyāni janasyārasāgrāṇi anudagrāṇi alpa-sārāṇy alpodakāni / durbʰikṣaś ca-atra bʰaviṣyati / uktaṃ haste /\nVerse: 1 citrāyāṃ grīṣmāṇāṃ paścime māse yady atra devaḥ pravarṣati catuḥṣaṣṭy-āḍʰakāni pravarṣati / sāroparodʰas tataḥ paścād varṣaṃ saṃjanayati / nikṣiptaśastrāś ca rājāno bʰavanti / muditāś ca-atra janapadā bʰavanti / uktaṃ citrāyāṃ /\nVerse: 2 svātyāṃ grīṣmāṇāṃ paścime māse yady atra devaḥ pravarṣati eka-viṃśatyāḍʰakāni pravarṣati / nikṣiptaśastrāś ca rājāno bʰavanti / caurāś ca-atra balavattarā bʰavanti / uktaṃ svātyāṃ /\nVerse: 3 viśākʰāyāṃ grīṣmāṇāṃ paścime māse yady atra devaḥ pravarṣati aśītyāḍʰakāni (74) pravarṣati / eṣā varṣaḥ sarva-sasyāni sampādayati / rājānaś ca-atra cʰidra-yuktā bʰavanti / agnidāhāś ca-atra prabalā bʰavanti / daṃṣṭriṇaś ca-atra balavanto +api kṣayaṃ gaccʰanti / uktaṃ viśākʰāyāṃ /\nVerse: 1 anurādʰāyāṃ grīṣmāṇāṃ paścime māse yady atra devaḥ pravarṣati ṣaṣṭyāḍʰakāni pravarṣati / eṣo varṣaḥ sasyaṃ sampādayati / mitrāṇi ca-atra dr̥ḍʰāni bʰavanti / uktam anurādʰāyāṃ /\nVerse: 2 jyeṣṭʰāyāṃ grīṣmāṇāṃ paścime māse yady atra devaḥ pravarṣati ṣoḍaśāḍʰakāni pravarṣati / tatra kr̥ṣi-karmān tāni pratisaṃhartavyāni / yugavaratrāṇi varjayitavyāni / svadʰānyāni upasaṃhartavyāni / agnayaḥ pratisaṃhartavyāḥ / lāṅgalāni pratisaṃhartavyāni / avaśyam anena janapadena vinaṣṭavyaṃ bʰavati / para-cakra-pīḍito bʰavati / uktaṃ jyeṣṭʰāyāṃ /\nVerse: 3 mūle grīṣmāṇāṃ paścime māse yady atra devaḥ pravarṣati catuṣaṣṭyāḍʰakāni (75) pravarṣati / eṣo varṣaḥ sasyaṃ sampādayati / caura-bahulāś ca-atra diśo bʰavanti / trayaś ca-atra vyādʰayo balavanto bʰavanti / vāta-gaṇḍaḥ pārśvaśūlam akṣirogaś ca / puṣpa-pʰalāni ca-atra samr̥ddʰāni bʰavanti / nikṣiptaśastrāś ca-atra rājāno bʰavanti / uktaṃ mūle /\nVerse: 1 pūrvasyām āṣāḍʰāyāṃ grīṣmāṇāṃ paścime māse yady atra devaḥ pravarṣati ṣaṣṭyāḍʰakāni pravarṣati / dvau ca-atra grāhau bʰavataḥ / proṣṭʰapade vā +aśvayujau vā pakṣe / eṣo varṣaḥ sarva-sasyāni sampādayati / dvau ca-atra rogau prabalau bʰavataḥ / kukṣirogo +akṣirogaś ca / uktaṃ pūrvāṣāḍʰāyāṃ /\nVerse: 2 uttarasyām āṣāḍʰāyāṃ grīṣmāṇāṃ paścime māse yady atra devaḥ pravarṣati pūrṇam āḍʰakaśataṃ pravarṣati / tatra stʰalāni kr̥ṣi-kartavyāni / nimnāni parivarjayitavyāni / mahā-srotāṃsi ca-atra pravahanti / agrodakā ca-atra varṣā bʰavati / sarva-sasyāni niṣpādayati / trayaś ca-atra rogāḥ prabalā bʰavanti / gaṇḍaḥ kaccʰaḥ kaṇṭʰa-roga iti / uktam uttarāṣāḍʰāyām //\nVerse: 3 abʰijiti grīṣmāṇāṃ paścime māse yady atra pravarṣati catuḥṣaṣṭy-āḍʰākāni (76) pravarṣati / maṇḍalavarṣaṃ ca devaḥ pravarṣati / paścād varṣaḥ sasyaṃ janayati / audakānāṃ bʰūtānām utsargo bʰavati / uktam abʰijiti /\nVerse: 1 śravaṇe tu grīṣmāṇāṃ paścime māse yady atra devaḥ pravarṣati catuṣṣaṣṭyāḍʰakāni pravarṣati / maṇḍalavarṣaṃ ca devo varṣati / paścād varṣā sasyaṃ sampādayati / audakānāṃ bʰūtānām utsargo bʰavati / vyādʰi-bahulāś ca narā bʰavanti / rājānaś ca tīvra-daṇḍā bʰavanti / uktaṃ śravaṇe /\nVerse: 2 dʰaniṣṭʰāyāṃ grīṣmāṇāṃ paścime māse yady atra devaḥ pravarṣati eka-pañcāśadāḍʰakāni pravarṣati / vibʰaktāś ca-atra varṣā bʰavanti / tatra nimnāni kr̥ṣi-kartavyāni / stʰalāni parivarjayitavyāni / durmukʰo rātrau varṣo bʰavati / sasyāni sampādayati / ekaś ca-atra rogo bʰavati / gaṇḍa-vikāraḥ / śastra-samādānāś ca rājāno bʰavanti / uktaṃ dʰaniṣṭʰāyāṃ /\nVerse: 3 śatabʰiṣāyāṃ grīṣmāṇāṃ paścime māse yady atra devaḥ pravarṣati ṣoḍaśāḍʰakāni (77) pravarṣati / tatra nimnāni kr̥ṣi-kartavyāni / stʰalāni parivarjayitavyāni / eṣo varṣaḥ sarva-sasyāni sampādayati / cakra-samārūḍʰā janapadā bʰavanti / manuṣyā dārakadārikāś ca skandʰe kr̥tvā deśa-antaraṃ gaccʰanti / uktaṃ śatabʰiṣāyaṃ /\nVerse: 1 pūrvasyāṃ bʰādrapadāyāṃ grīṣmāṇāṃ paścime māse yady atra devaḥ pravarṣati catuḥṣaṣṭy-āḍʰakāni pravarṣati / varṣāmukʰe ca-atra ekonaviṃśati rātriko +avagraho bʰavati / puṣpa-sasyaṃ ca nāśayati / etāś ca varṣā bahu-caurā bʰavanti / dvau ca-atra mahā-vyādʰī bʰavataḥ / pratʰamaṃ pittatāpajvaro bʰavati / paścād balavān mahā-graho bʰavati / martyānāṃ nārīṇāṃ ca maraṇaṃ bʰavati / uktaṃ pūrvabʰādrapadāyāṃ /\nVerse: 2 uttarasyāṃ bʰādrapadāyāṃ grīṣmāṇāṃ paścime māse yady atra devaḥ pravarṣati pūrṇam āḍʰakaśataṃ pravarṣati / mahā-srotāṃsi pravahanti / grāma-nagara-nigamāḥ srotasā uhyante / catvāraś ca-atra vyādʰayaḥ prabalā bʰavanti / tad yatʰā kukṣirogo +akṣirogaḥ (78) kāśo jvaraś ceti / bālānāṃ dārakadārikāṇāṃ maraṇāṃ bʰavati / atra stʰalāni kr̥ṣi-kartavyāni / nimnāni parivarjayitavyāni / etāś ca varṣāḥ puṣpāṇi pʰalāni ca sampādayanti / uktam uttarabʰādrapadāyāṃ /\nVerse: 1 revatyāṃ grīṣmāṇāṃ paścime māse yady atra devaḥ pravarṣati eka-ṣaṣṭyāḍʰakāni pravarṣati / tatra nimnāni kr̥ṣi-kartavyāni / stʰalāni parivarjayitavyāni / eṣā paribʰuñjate / nikṣiptaśastra-daṇḍāś ca rājāno bʰavanti / anudvignāś ca janapadā bʰavanti / udvignāś ca dānapatayo bʰavanti / deva-nakṣatra-samāyuktāś ca janapadā bʰavanti / mitrāṇi samāyuktāni bʰavanti / uktaṃ revatyāṃ /\nVerse: 2 aśvinyāṃ grīṣmāṇāṃ paścime māse yady atra devaḥ pravarṣati aṣṭacatvāriṃśadāḍʰakāni pravarṣati / yac ca madʰye varṣā bʰavati / tatra nimnāni kr̥ṣi-kartavyāni / stʰalāni parivarjayitavyāni / eṣā varṣā sarva-sasyāni sampādayati / (79) bʰaya-samāyuktāś ca-atra janapadā bʰavanti / caurāś ca prabalā bʰavanti / uktam aśvinyāṃ /\nVerse: 1 bʰaraṇyāṃ grīṣmāṇāṃ paścime māse yady atra devaḥ pravarṣati pūrṇam āḍʰakaśataṃ pravarṣati / tatra stʰalāni kr̥ṣi-kartavyāni / nimnāni parivarjayitavyāni / durbʰikṣas ca-atra bʰavati / jarāmaraṇaṃ janānāṃ bʰavati / rājānaś ca-atra anyonyagʰātakā bʰavanti / putrapautrāṇāṃ ca kalaho bʰavati / uktaṃ bʰaraṇyāṃ /\nVerse: 2 ayaṃ gʰoḥ puṣkarasārin nakṣatra-rtuvarṣādʰyāyaḥ //\nVerse: 3 amīṣāṃ bʰoḥ puṣkarasārinn aśṭāviṃśatīnāṃ nakṣatrāṇāṃ rāhugrahe pʰalavipākaṃ vyākʰyāsyāmi /\nVerse: 4 kr̥ttikāsu bʰoḥ puṣkarasārin yadi candra-graho bʰavati kaliṅgamagadʰānām upapīḍā bʰavati / yadi rohiṇyāṃ candra-graho bʰavati prajānām upapīḍā bʰavati / yadi mr̥gaśirasi candra-graho bʰavati videhānāṃ janapadānām upapīḍā bʰavati / rājopasevakanāṃ ca / evam ārdrāyāṃ punarvasau puṣye ca vaktavyaṃ / aśleṣāyāṃ yadi candra-graho bʰavati nāgānāṃ haimavatānāṃ ca pīḍā bʰavati / yadi magʰāsu candra-graho bʰavati gauḍikānām upapīḍā bʰavati / yadi pūrvapʰalgunyāṃ somo gr̥hyate caurāṇām upapīḍā (80) bʰavati / yady uttarapʰalgunyāṃ somo gr̥hyate +avantīnām upapīḍā bʰavati / yadi hasteṣu somo gr̥hyate saurāṣṭrikāṇām upapīḍā bʰavati / yadi citrāyāṃ somo gr̥hyate pakṣiṇāṃ dvipadānāṃ ca pīḍā bʰavati / yadi svātyāṃ somo gr̥hyate sarveṣāṃ pravrajyāsamāpannānām upapīḍā bʰavati / yady anurādʰāsu somo gr̥hyate vaṇijānām upapīḍā bʰavati śākaṭikānāṃ ca / yadi jyeṣṭʰāyāṃ somo gr̥hyate dauvālikānāṃ pīḍā bʰavati / yadi mūle somo gr̥hyate +adʰvagānāṃ pīḍā bʰavati / yadi pūrvāṣāḍʰāyāṃ somo gr̥hyate +avantīnāṃ pīḍā bʰavati / yady uttarāṣāḍʰāyāṃ somo gr̥hyate kāmbojakānāṃ pīḍā bʰavati / bāhlīkānāṃ ca / yady abʰijiti somo gr̥hyate dakṣiṇāpatʰikānāṃ pīḍā bʰavati / tāmraparṇikānāṃ ca / yadi śravaṇeṣu somo gr̥hyate caurāṇāṃ gʰātakānāṃ ca-upapīḍā bʰavati / yadi dʰaniṣṭʰāyāṃ somo gr̥hyate kurupāñcālanāṃ pīḍā bʰavati / yadi śatabʰiṣāyāṃ somo gr̥hyate maulikānām ātʰarvaṇikānāṃ ca pīḍā bʰavati / yadi pūrvabʰādrapadāyāṃ somo gr̥hyate gāndʰikānāṃ yavana-kāmbojakānāṃ ca pīḍā bʰavati / yady uttarabʰādrapadāyāṃ somo gr̥hyate (81) gandʰarvāṇāṃ pīḍā bʰavati / yadi revatyāṃ somo gr̥hyate nāvikānāṃ pīḍā bʰavati / yady aścviṇijānāṃ pīḍā bʰavati / yadi bʰaraṇyāṃ somo gr̥hyate bʰarukaccʰānāṃ pīḍā bʰavati /\nVerse: 1 evaṃ bʰoḥ puṣkarasārin nakṣatre candra-graho bʰavati tasya tasya deśasya pīḍā bʰavati / ity ukto rāhugrahapʰalavipākādʰyāyaḥ /\nVerse: 2 prati-nakṣatra-vaṃśaśāstre yatʰoktaṃ karma tac cʰr̥ṇu /\nVerse: 3ab ucyamānam idaṃ vipra;r̥ṣīṇāṃ vacanaṃ yatʰā /\nVerse: 3cd ṣaṭtārāṃ kr̥ttikāṃ vidyād āśrayaṃ tāsu kārayet /\nVerse: 3ef agnyādʰānaṃ pākayajñaḥ samr̥ddʰiprasavaś ca yaḥ //\nVerse: 4ab sarpirviloḍayet tatra gavāṃ veśma ca kārayet /\nVerse: 4cd ajaiḍakāś ca kretavyā gavāṃ ca vr̥ṣam utsr̥jet //\nVerse: 5ab aśmasāramayaṃ bʰāṇḍaṃ sarvam atra tu kārayet /\nVerse: 5cd hiraṇyakārakarma-antamiṣv astraṃ ca-upakārayet //\nVerse: 6ab metr̥ko māpayed atra kuṭikāgniniveśanaṃ /\nVerse: 6cd pītalohita-puṣpāṇāṃ bījāny atra tu gʰāpayet //\nVerse: 1ab gr̥haṃ ca māpayet atra tatʰā +avāsaṃ prakalpayet /\nVerse: 1cd navaṃ ca cʰādayed vastraṃ krayaṇaṃ na-atra kārayet //\nVerse: 2ab krūrakarmāṇi sidʰyanti yuddʰasaṃrodʰabandʰanam /\nVerse: 2cd parapīḍām atʰātraiva vidvān naiva prayojayet //\nVerse: 3ab śastrāṇi kṣurakarmāṇi sarvāṇy atra tu kārayet /\nVerse: 3cd tejasāni ca bʰāṇḍāni kārayec ca krīṇīta ca //\nVerse: 4ab āyuṣyaṃ ca śiraḥ-snānāṃ strīṇāṃ viṣkambʰaṇāni ca /\nVerse: 4cd pravarṣaṇaṃ ced devasya na-atra vairaṃ praśāmyati //\nVerse: 5ab krodʰano harṣaṇaḥ śūras tejasvī sāhasa-priyaḥ /\nVerse: 5cd āyuṣmāṃś ca yaśasvī ca yajña-śīlo +atra jāyate // kr̥ttikāsu\nVerse: 6ab sarvaṃ kr̥ṣi-padaṃ karma rohiṇyāṃ saṃprayojayet /\nVerse: 6cd kṣetravastuvihārāṃś ca navaṃ veśma ca kārayet //\nVerse: 7ab prayojayec cakrān vārān dāsāṃś ca-eva gr̥he paśūn /\nVerse: 7cd vāpayet sarvabījāni dʰruvaṃ vāsāṃsi kārayet //\nVerse: 1ab r̥ṇaṃ na dadyāt tatra-eva vairam atra tu vardʰate /\nVerse: 1cd saṃgrāmaṃ ca surāyogaṃ dvayam eva vivarjayet //\nVerse: 2ab pravarṣaṇaṃ ca devasya janma ca-atra praśasyate /\nVerse: 2cd sānukrośaḥ kṣamāyuktaḥ strī-kāmo bʰakṣalolupaḥ /\nVerse: 2ef āyuṣmān paśumān dʰanyo mahā-bʰogo +atra jāyate / ŕ̥ohiṇyāṃ //\nVerse: 3ab saumyaṃ mr̥gaśiro vidyād r̥ju tisraś ca tārakāḥ /\nVerse: 3cd mr̥dūni yāni karmāṇi tāni sarvāṇi kārayet /\nVerse: 3ef yāni karmāṇi rohiṇyāṃ tāni sarvāṇi kārayet //\nVerse: 3ab sakṣīrān vāpayed vr̥kṣān bījāni kṣīravanti ca /\nVerse: 3cd rāja-prāsādavalabʰīcʰatrāṇy api ca kārayet //\nVerse: 4ab sarvakarmakatʰāḥ kuryāc caryāvāsān na kārayet /\nVerse: 4cd uṣṭrāṃś ca balīvardāṃś ca damayed api kr̥ṣṭaye //\nVerse: 5ab āccʰādayen navaṃ vāsaś ca-alaṅkāraṃ ca kārayet /\nVerse: 5cd dvijātīnāṃ tu karmāṇi sarvāṇy evātra kārayet //\nVerse: 6ab pravarṣaṇaṃ ca devasya suvr̥ṣṭiṃ ca-atra nirdiśet /\nVerse: 6cd svapnaśīlas tatʰā trāsī medʰāvī sa ca jāyate // mr̥gaśirasi //\nVerse: 1ab ārdrāyāṃ mr̥gayed artʰān bʰadraṃ karma ca kārayet /\nVerse: 1cd krūrakarmāṇi sidʰyanti tāni vidvān vivarjayet //\nVerse: 2ab udapāna-parīkʰāṃś ca taḍāgāny atra kārayet /\nVerse: 2cd ūheta(ūhayet) pratʰamāṃ vr̥ṣṭiṃ vikrīṇīyāc ca na-atra gāṃ /\nVerse: 2ef tila-pīḍāni karmāṇi śauṇḍikānāṃ tatʰāpaṇaṃ //\nVerse: 3ab pīḍayed ikṣudaṇḍāni; ikṣubījāni vāpayet /\nVerse: 3cd pravarṣaṇaṃ ca devasya vidyād bahu-parisravaṃ /\nVerse: 3ef krodʰano mr̥gayāśīlo māmsakāmo +atra jāyate / ā́rdrāyāṃ //\nVerse: 4ab punarvasau tu yukte +atra kuryād vai vrata-dʰāraṇaṃ /\nVerse: 4cd godānaṃ ca-upanāyanaṃ sarvam atra prasidʰyati //\nVerse: 5ab prajāyamānāṃ pramadāṃ gr̥hītvā gr̥ham ānayet /\nVerse: 5cd punaḥ punar yadīccʰeta tatra karmāṇi kārayet //\nVerse: 1ab cikitsanaṃ na kurvīta yadīccʰen na parābʰavaṃ /\nVerse: 1cd pravarṣaṇaṃ ca devasya janma ca-atra praśasyate //\nVerse: 2ab alīlaś ca-atra jāyeta strī-lolaś ca-api mānavaḥ /\nVerse: 2cd citra-śīlaś ca naikatrārpitacittaḥ sa; ucyate // punarvasau //\nVerse: 3ab dʰanyaṃ yaśasyam āyuṣyaṃ puṣye nityaṃ prayojayet /\nVerse: 3cd sarveṣāṃ ca dvijātīnāṃ sarvakarmāṇi kārayet //\nVerse: 4ab rājāmātyaṃ prayuñjīta śuśrūṣāṃ vinayaṃ caret /\nVerse: 4cd rājānam abʰipiñced ca; alaṃkuryāt svakāṃ tanu //\nVerse: 5ab śmaśrukarmāṇi kuryāc ca vapanaṃ nakʰalomataḥ /\nVerse: 5cd purohitaṃ ca kurvīta dʰvaja-agraṃ ca prakārayet //\nVerse: 6ab pravarṣaṇaṃ ca devasya mandavarṣaṃ samādiśet /\nVerse: 6cd na ca rogo na cauraś ca kṣemaṃ ca-atra sadā bʰavet //\nVerse: 7ab puṣyeṇa nitya-yuktaḥ san sarvakarmāṇi sādʰayet /\nVerse: 7cd vaireṇātropanāhaiś ca ye janās tān vivarjayet /\nVerse: 7ef āyuṣmāṃś ca yaśasvī ca mahā-bʰogaḥ prajāyate // puṣye //\nVerse: 1ab sidʰyate dāruṇaṃ karma; aśleṣāyāṃ ca kārayet /\nVerse: 1cd kuryād ābʰaraṇāny atra prākāram upakalpayet //\nVerse: 2ab dehabandʰaṃ nadī-bandʰaṃ sandʰikarma ca kārayet /\nVerse: 2cd prabʰūta-daṃśamaśakaṃ varṣaṃ mandaṃ ca varṣati /\nVerse: 2ef krodʰanaḥ svapnaśīlaś ca kuhakaś ca-atra jāyate / áśleṣāyāṃ //\nVerse: 3ab magʰāsu sarvadʰānyāni vāpayet saṃhared api /\nVerse: 3cd saṃgʰātakarma kurvīta sumukʰaṃ ca-atra kārayet //\nVerse: 4ab koṣṭʰa-āgārāṇi kurvīta pʰalaṃ ca-atra niveśayat /\nVerse: 4cd sarvadā pitr̥devebʰyaḥ śrāddʰaṃ caiva-atra kārayet //\nVerse: 5ab sasyānāṃ bahulī-bʰāvo yadi devo +atra varṣati /\nVerse: 5cd suhr̥c ca dvārikaś ca-eva rasa-kāmaś ca jāyate /\nVerse: 5ef āyuṣmān bahu-putraś ca strī-kāmo bʰakta-lolupaḥ //\nVerse: 6ab saṃgrāmaṃ jīyate tatra yadi pūrvaṃ pravartate /\nVerse: 6cd dāruṇāni ca karmāṇi tāni vidvān vivarjayet // magʰāsu //\nVerse: 1ab pʰalgunīṣu ca pūrvāsu saubʰāgyārtʰāni kārayet /\nVerse: 1cd viśeṣād āmalakyādi pʰalānām upakārayet //\nVerse: 2ab kumārīmaṅgalārtʰāni snāpanāni ca kārayet /\nVerse: 2cd kanyā-pravahanārtʰāya vihāraṃ ca-eva kārayet //\nVerse: 3ab veśmāni kārayet tatra vaśya(vaiśya)m atra prayojayet /\nVerse: 3cd bʰāgaṃ ye ca-upajīvanti teṣāṃ karma prayojayet //\nVerse: 4ab avyaktakeśo +akeśaḥ subʰagaś ca-atra jāyate /\nVerse: 4cd pravarṣaṇaṃ ca devasya suvr̥ṣṭim abʰinirdiśet /\nVerse: 4ef naṣṭaṃ viddʰaṃ kr̥taṃ ca-api na tad asti-iti nirdiśet // pūrvapʰalgunyāṃ //\nVerse: 5ab uttarāyāṃ tu pʰalgunyāṃ sarvakarmāṇi kārayet /\nVerse: 5cd medʰāvī darśanīyaś ca yaśasvī ca-atra jāyate //\nVerse: 6ab atʰātra naṣṭaṃ dagdʰaṃ vā sarvam asti-iti nirdiśet /\nVerse: 6cd pravarṣaṇaṃ ca devasya vidyāt saṃpadanuttamāṃ / úttarapʰalgunyāṃ //\nVerse: 1ab hastena lagʰu-karmāṇi sarvāṇy eva prayojayet /\nVerse: 1cd sarveṣāṃ ca dvijātīnāṃ sarvakarmāṇi kārayet //\nVerse: 2ab hastyārohaṃ mahā-mātraṃ puṣkariṇīṃ ca kārayet /\nVerse: 2cd cauryaṃ ca sidʰyate tatra tac ca vidvān vivarjayet //\nVerse: 3ab pravarṣaṇaṃ ca devasya varṣā viśrāvaṇī bʰavet /\nVerse: 3cd atʰātra jātaṃ jānīyāc cʰūraṃ cauraṃ vicakṣaṇaṃ /\nVerse: 3ef kuśalaṃ sarvavidyāsu; ārogaṃ cirajīvinaṃ // haste //\nVerse: 4ab citrāyām āhataṃ vastraṃ bʰūṣaṇāni ca kārayet /\nVerse: 4cd rājānaṃ bʰūṣitaṃ paśyet senāvyūhaṃ ca darśayet //\nVerse: 5ab hiraṇyaṃ rajataṃ dravyaṃ nagarāṇi ca māpayet /\nVerse: 5cd alaṅkuryāt tatʰātmānaṃ gandʰa-mālyavilepanaiḥ //\nVerse: 6ab gaṇakānāṃ ca vidyāṃ ca vādyaṃ nartanagāyanaṃ /\nVerse: 6cd pūrvikāṃ rūpakārāṃś ca ratʰakārāṃś ca śikṣayet /\nVerse: 6ef citra-karāṃś ca lekʰakān pustakarma ca kārayet //\nVerse: 1ab pravarṣaṇaṃ ca devasya citra-varṣaṃ vinirdiśet /\nVerse: 1cd medʰāvī darśanīyaś ca citrākṣo bʰakta-lolupaḥ //\nVerse: 2ab mr̥du-śīlaś ca bʰīruś ca calacittaḥ kutūhalī /\nVerse: 2cd āyuṣmān subʰagaś ca-eva strī-lolaś ca-atra jāyate // citrāyāṃ //\nVerse: 3ab svātyāṃ prayojayed yodʰān aśvān aśvatarīṃ kʰarān /\nVerse: 3cd kṣipraṃ gamanīyaṃ bʰakṣyaṃ laṅgʰakān adʰvamānikān //\nVerse: 4ab bʰerīmr̥daṅgapaṇavān murajān ca-upanāhayet /\nVerse: 4cd āvāhaṃś ca vivāhaṃś ca sauhr̥dyaṃ ca-atra kārayet //\nVerse: 5ab nirvāsanam amitrāṇāṃ svayaṃ na pravased gr̥hāt /\nVerse: 5cd pravarṣaṇaṃ ca devasya vāta-vr̥ṣṭir abʰīkṣṇaśaḥ /\nVerse: 5ef medʰāvī roga-bahulaś calacittaś ca jāyate // svātau //\nVerse: 6ab lāṅgalāni viśākʰāsu karṣaṇaṃ ca prayojayet /\nVerse: 6cd yavagodʰūmakarma-antān śamīdʰānyaṃ ca varjayet //\nVerse: 7ab śālayas tila-māṣāś ca ye ca vr̥kṣāḥ suśākʰinaḥ /\nVerse: 1ab ropayet tān viśākʰāsu gr̥hakarma ca kārayet /\nVerse: 1cd śiraḥ-snānāni kurvīta medʰyaṃ prāyaś ca kārayet //\nVerse: 2ab pravarṣaṇaṃ ca devasya vidyāt kalpa-parisravaṃ /\nVerse: 2cd manasvī darśanīyaś ca medʰāvī ca-atra jāyate /\nVerse: 2ef krodʰano +alpasutaś ca-eva durbʰago bʰakta-lolupaḥ // viśākʰāsu //\nVerse: 3ab anurādʰāsu kurvīta mitraiḥ sadbʰiś ca saṅgatiṃ /\nVerse: 3cd sarvāṇi mr̥du-karmāṇi mādʰuryaṃ ca-atra kārayet //\nVerse: 4ab kṣauraṃ ca kārayet atra śastra-karmāṇi kārayet /\nVerse: 4cd saṃyuktāntaprayogāṃś ca sandʰiṃ kuryāc ca nityaśaḥ /\nVerse: 4ef naṣṭaṃ paryupataptaṃ vā svalpāyasena(yāsaṃvi)nirdiśet //\nVerse: 5ab suhr̥nmitrakr̥taś ca-atra dʰarma-śīlaś ca jāyate /\nVerse: 5cd pravarṣaṇaṃ ca devasya suvr̥ṣṭim abʰinirdiśet / ánurādʰāyāṃ //\nVerse: 6ab jyeṣṭʰāyāṃ pūrva-kārī syād rājānaṃ ca-abʰiṣiñcayet /\nVerse: 6cd nagaraṃ nigamaṃ grāmaṃ māpayed ārabʰeta ca /\nVerse: 6ef kṣatriyāṇāṃ ca rājñāṃ ca sarvakarmāṇi kārayet //\nVerse: 1ab bʰrātr̥ṇāṃ bʰavati jyeṣṭʰo jyeṣṭāyāṃ yo +abʰijāyate /\nVerse: 1cd āyuṣmāṃś ca yaśasvī ca vidvatsu ca kutūhalī //\nVerse: 2ab prāsādam ārohec ca-atra gajam aśvaṃ ratʰaṃ tatʰā /\nVerse: 2cd grāma-nigamarāṣṭreṣu stʰāpayec cʰreṣṭʰināṃ balaṃ //\nVerse: 3ab naṣṭaṃ paryupataptaṃ vā kleśenaiveti nirdiśet /\nVerse: 3cd dāruṇāny atra sidʰyanti tāni vidvān vivarjayet /\nVerse: 3ef pravarṣaṇaṃ ca devasya suvr̥ṣṭim abʰinirdiśet // jyeṣṭʰāyāṃ //\nVerse: 4ab mūle tu mūlajātāni mūlakandālukāny api /\nVerse: 4cd sūlādyāni ca sarvāṇi bījāny atra prayojayet //\nVerse: 5ab r̥ṇaṃ vai yat purāṇaṃ syād artʰo ca-asyāgrataḥ stʰitaḥ /\nVerse: 5cd mūle siddʰartʰam ārabʰyaṃ tatʰā sarvaṃ varāṅgakaṃ //\nVerse: 6ab cikitsitāni yānīha strīṇāṃ dārakakanyayoḥ /\nVerse: 6cd nadīṣu snapanaṃ ca-eva mūle sarvān prayojayet //\nVerse: 1ab dāruṇāny atra sidʰyanti maṅgalāni ca kārayet /\nVerse: 1cd kiṇvayogān surāyogān na kuryāc cʰatrubʰiḥ saha //\nVerse: 2ab dʰana-vān bahu-putraś ca mūlavān atra jāyate /\nVerse: 2cd atʰātra naṣṭaṃ dagdʰaṃ vā naitad asti-iti nirdiśet /\nVerse: 2ef pravarṣaṇaṃ ca devasya suvr̥ṣṭim abʰinirdiśet // mūle //\nVerse: 3ab āṣāḍʰāyāṃ ca pūrvasyāṃ saritaś ca sarāṃsi ca /\nVerse: 3cd vāpīkūpaprapāś ca-eva taḍāgāni ca kārayet //\nVerse: 4ab utpādyāni ca puṣpāṇi tatʰā mūlapʰalāni ca /\nVerse: 4cd ārāmāṃś ca prakurvīta bʰaikṣakāṃś ca prayojayet /\nVerse: 4ef yāni ca-ugrāṇi karmāṇi sidʰyanty atra tu tāni ca //\nVerse: 5ab naṣṭaṃ paryupataptaṃ vā naitad asti-iti nirdiśet /\nVerse: 5cd āyuṣmān puṇyaśīlaś ca darśanīyo +atra jāyate // pūrvāṣāḍʰe //\nVerse: 6ab uttarasyām āṣāḍʰāyāṃ vairāṇi na samācaret /\nVerse: 6cd vāyayet sarvavāsāṃsi navaṃ nāccʰādayed iti //\nVerse: 1ab na saṃhared bʰedayed vā vāstukarma na sidʰyati /\nVerse: 1cd śālākarma gava-ādīnāṃ grāme grāmaṇinas tatʰā /\nVerse: 1c śreṇavindʰaṃ ca rājā nu samayaṃ ca-atra kārayet //\nVerse: 2ab pragalbʰaś ca sabʰāśīlaḥ kr̥tī ca-atra prajāyate /\nVerse: 2cd suhr̥dām abʰiyogī ca mantra-bʰāṣye vicakṣaṇaḥ //\nVerse: 3ab naṣṭaṃ vā-apy upataptaṃ vā; astīty evaṃ vinirdiśet /\nVerse: 3cd pravarṣaṇaṃ ca devasya suvr̥ṣṭim abʰinirdiśet / úttarāṣāḍʰāyāṃ //\nVerse: 4 abʰijiti na kurvīta brahma-devasya hy arcanaṃ / ábʰijiti //\nVerse: 5ab śravaṇe na ca kurvīta sarvāḥ saṃgrāmikāḥ kriyāḥ /\nVerse: 5cd gītaśikṣādʰyayanaṃ ca na cireṇa hi sidʰyati //\nVerse: 6ab karṇayor vedʰanaṃ kuryād rājānaṃ ca-abʰiṣiñcayet /\nVerse: 6cd dvijātīnāṃ tu karmāṇi sarvāṇy eva prayojayet //\nVerse: 7ab bali-kr̥tyāni kurvīta darśayec ca balāny api /\nVerse: 7cd medʰāvī arogī balavān yajña-śīlo +atra jāyate //\nVerse: 8ab pravarṣaṇaṃ ca devasya suvr̥ṣṭim abʰinirdiśet /\nVerse: 8cd naṣṭaṃ ca labʰyate tatra śravanastʰe niśākare // śravaṇe //\nVerse: 9ab dʰaniṣṭʰā lagʰu nakṣatraṃ sarvakarmasu pūjitaṃ /\nVerse: 9cd adʰītya brāhmaṇaḥ snāyād rājānam abʰiṣiñcayet //\nVerse: 10ab sarveṣāṃ ca dvijātīnāṃ sarvakarmāṇi kārayet /\nVerse: 10cd śreṣṭʰinaṃ stʰāpayed deśe gaṇādʰyakṣaṃ gaṇeśv api //\nVerse: 11ab medʰāvī ca yaśasvī ca mahā-bʰogī mahā-dʰanaḥ //\nVerse: 11cd bahv-apatyo mr̥dur dānto mahā-ātmā ca-atra jāyate /\nVerse: 11c pravarṣaṇaṃ ca devasya vidyāc ca-atra suvr̥ṣṭitāṃ // dʰaniṣṭʰāyāṃ //\nVerse: 12ab nityaṃ śatabʰiṣāyoge bʰaiṣajyāni prayojayet /\nVerse: 12cd kīrtikarma ca kurvīta sidʰyanty ātʰarvaṇāni ca //\nVerse: 13ab prasārayec ca paṇyāni śauṇḍikaṃ ca prayojayet /\nVerse: 13cd adadʰiṃ kʰānāyet tatra tila-māṣāṃś ca vāpayet //\nVerse: 1ab (95) sāmudrikāṇi paṇyāṇi nāvinaś ca prayojayet /\nVerse: 1cd ādeyaṃ ca tadā +adadyād vyayaṃ ca-atra na kārayet //\nVerse: 2ab sandʰipālān dvāra-pālāṃl lekʰakāṃś ca prayojayet /\nVerse: 2cd bʰiṣakkarma ca kurvīta bʰaiṣajyāni ca saṃharet //\nVerse: 3ab nidʰiṃ vā kʰānayet tatra nidadʰyād api vā nidʰiṃ /\nVerse: 3cd dʰanaṃ ca-atra prayuñjīta bʰiṣakkarma ca śikṣayet //\nVerse: 4ab atʰātra mr̥gayen naṣṭaṃ labʰyate tac cirād api /\nVerse: 4cd arogī krodʰanaś ca-atra svapnaśīlaś ca jāyate /\nVerse: 4ef pravarṣaṇaṃ ca devasya suvr̥ṣṭim abʰinirdiśet // śatabʰiṣāyāṃ //\nVerse: 5ab pūrvabʰādrapadāyoge krūrāṇāṃ siddʰir ucyate /\nVerse: 5cd naṣṭaviddʰopataptaṃ vā naitad asti-iti nirdiśet //\nVerse: 6ab dīrgʰaśrotro mahā-bʰogo jñātīnāṃ ca sadā-priyaḥ /\nVerse: 6cd mahā-dʰano +akrūrakarmā niḥkrohaś ca-atra jāyate /\nVerse: 6ef pravarṣaṇaṃ ca devasya caṇḍāṃ vr̥ṣṭiṃ samādiśet // pūrvabʰādrapade //\nVerse: 1ab uttarasyāṃ tu kurvīta; āyuṣyaṃ puṣṭikarma ca /\nVerse: 1cd na ca dakṣinato gaccʰet puraṃ ca-atra pradāpayet //\nVerse: 2ab āyuṣmāṃś ca yaśasvī ca dʰanavāṃś ca-atra jāyate /\nVerse: 2cd atra-api triguṇaṃ vinded ādānaṃ yadi vā vyayaṃ /\nVerse: 2ef pravarṣaṇaṃ ca devasya suvr̥ṣṭim abʰinirdiśet / úttarabʰādrapade //\nVerse: 3ab revatyāṃ ratna rajataṃ dʰana-dʰānyaṃ prayojayet /\nVerse: 3cd koṣṭʰa-āgārāṇi kurvīta kiṇvaṃ ca-atra na kārayet //\nVerse: 4ab surākarma ca kurvīta hiraṇyaṃ govrajāni ca /\nVerse: 4cd gosaṅgʰaṃ stʰāpayec ca-atra gośālāṃ ca-atra kārayet /\nVerse: 4ef āccʰādayen navaṃ vastraṃ hiraṇyam api dʰārayet //\nVerse: 5ab bʰikṣuko dānaśīlaś ca daridraś ca-anasūyakaḥ /\nVerse: 5cd jñātīnāṃ sevako nityaṃ dʰarma-jñaś ca-atra jāyate /\nVerse: 5ef suvr̥ṣṭiṃ naṣṭa-lābʰaṃ ca revatyām abʰinirdiśet / ŕ̥evatyāṃ //\nVerse: 1ab strī-puṃsam aśvinā yuñjyād aśvaśālāṃ ca kārayet /\nVerse: 1cd aśvān prayojayed atra ratʰaṃ ca-atra prayojayet //\nVerse: 2ab r̥ṇaḥ prayogaḥ kartavyo bījāny atra pravāpayet /\nVerse: 2cd yānāni ca hayān damyān dantinaś ca prayojayet //\nVerse: 3ab bʰaiṣajyaṃ bʰojayed atra bʰiṣakkarma ca kārayet /\nVerse: 3cd medʰāvī darśanīyaś ca rāja-yogyaś ca sampadā //\nVerse: 4ab arogo balavāṃc cʰūraḥ subʰago hy atra jāyate /\nVerse: 4cd suvr̥ṣṭiṃ naṣṭa-lābʰaṃ ca; aśvinyām abʰinirdiśet / áśvinyāṃ //\nVerse: 5ab tritārāṃ bʰaraṇīṃ vidyāt krūrakarmāṇi sādʰayet /\nVerse: 5cd bʰr̥tyāṃś ca bʰr̥takāṃś ca-api vr̥ṇuyād darśayet tatʰā //\nVerse: 6ab bʰūtiṃ ca-upanayed atra bʰāryāṃ ca na vivāhayet /\nVerse: 6cd utkaṭako vañcatakaḥ kūṭasākṣī ca tandrijaḥ //\nVerse: 1ab vidʰijñaḥ pāpacāritraḥ kadaryaś ca-atra jāyate /\nVerse: 1cd jāyate ca-atra duḥśīlo gurūṇām abʰyasūyakaḥ /\nVerse: 1ef paropatāpī lubdʰaś ca paravyāhāragocaraḥ // bʰaraṇyāṃ //\nVerse: 2ab saptaviṃśati-nakṣatre kr̥ttikādi yadā bʰavet /\nVerse: 2cd bʰaraṇyantāni; r̥kṣāṇīmāṃ pratipādayet kriyāṃ //\nVerse: 3ab teṣāṃ madʰye yadā sarve śasyāny oṣadʰayo +api ca /\nVerse: 3cd vanaspatayaś ca pīḍyante yatrāsau tiṣṭʰate grahaḥ /\nVerse: 3ef sarvaṃ pratipādayitavyam ukta-nakṣatra-karmasu //\nVerse: 4 ukto nakṣatra-karma-nirdeśo nāma-adʰyāyaḥ //\nVerse: 5 catvāri bʰoḥ puṣkarasārin nakṣatrāṇi dʰruvāṇi bʰavanti tāni vyākʰyāsyāmi / tac cʰr̥ṇu / tad yatʰā / trīṇi uttarāṇi rohiṇī ca / kṣeme +adʰyāvaset / (99) bījāni ca-atra ropayed / niveśataṃ ca-atra kalpayet / rājānaṃ ca-abʰiṣiñcayet / yāni ca-anyāni uktāni karmāṇi tāni kārayet /\nVerse: 1ab atʰa naṣṭaṃ dagdʰaṃ vā viddʰaṃ ca-api hr̥taṃ ca vā /\nVerse: 1cd evam abʰinirdiṣṭāṃ vā svasti kṣipraṃ bʰaviṣyati //\nVerse: 2ab atʰātra jāto dʰanyo +asau vidyātmā ca yaśasvī ca /\nVerse: 2cd maṅgalīyo mahā-bʰogī mahā-yogī bʰaviṣyati //\nVerse: 3 catvāri bʰoḥ puṣkarasārin nakṣatrāṇi kṣiprāni bʰavanti / tad yatʰā puṣyo hastābʰijid aśvino ceti / eṣu kṣiprāṇi karmāṇi kārayec ca vicakṣaṇaḥ / svādʰyāyaṃ mantra-samārambʰaṃ pravāsa-prastʰānaṃ gāś ca turaṅgān apy atra yojayet / dʰūyāṇi yuktakarmāṇi ca-oṣadʰīkarmāṇi ca / bʰeṣajyāni sarvāṇy atra prayojayet /\nVerse: 4 tatra yajña-samārambʰaṃ cāturmāsyaṃ ca kārayet / atʰātra naṣṭaṃ dagdʰaṃ vā viddʰaṃ vā svasti bʰaviṣyati-iti vaktavyaṃ /\nVerse: 5ab atʰātra jātakaṃ vidyān maṅgalīyaṃ yaśasvinaṃ /\nVerse: 5cd mahā-bʰogaṃ ca rājānaṃ mahā-yoginam īśvaraṃ //\nVerse: 6ab mahā-dʰanaṃ mahā-bʰogaṃ tatʰā ca mahad-uttamaṃ /\nVerse: 6cd kṣatriyaṃ dānaśīlaṃ ca brahmaṇaṃ ca purohitaṃ / íti /\nVerse: 7 pañca kʰalu bʰoḥ puṣkarasārin nakṣatrāni dāruṇāni bʰavanti / tad yatʰā /\nVerse: 8ab magʰā trīṇi ca pūrvāṇi bʰaraṇī ceti pañcamī /\nVerse: 8cd atʰātra dagdʰaṃ naṣṭaṃ vā viddʰaṃ vā na bʰaviṣyati //\nVerse: 9 iti vaktavyaṃ / ardʰa-rātrikāṇi ṣaṭ / tad yatʰā / ārdrā aśleṣā svātī jyeṣṭʰā (100) śatabʰiṣā bʰaraṇī ceti / navaṃśāḥ ṣaḍgrāsā dvikṣetrāṇi / rohiṇī punarvasur viśākʰā ca / trīṇī uttarāṇi ceti / ubʰayato vibʰāgāni / pañca-daśakṣetrāṇi / kr̥ttikā ca magʰā mūlā grīṇi pūrvāṇi / imāni ṣaṭ pūrvabʰāgināni / mr̥gaśirā puṣyā hastā citrā anurādʰā śravaṇā dʰaniṣṭʰā revatī aśvino ceti / imāni nava nakṣatrāṇi paścād bʰāgīyāni triṃśan-muhūrta-yogāni kṣetrāṇi ca /\nVerse: 1 api ca brāhmaṇa śubʰāś ca muhūrtā bʰavanti / aśubʰāś ca muhūrtā bʰavanti / śubʰa-aśubʰāś ca muhūrtā bʰavanti / saṃprayuktanakṣatreṣu sarveṣu yadā śubʰa-muhūrta-samāpattayo bʰavanti tadā śobʰanā bʰavanti / yadā +aśubʰa-muhūrtasamāpattayo bʰavanti tadā na śobʰanā bʰavanti / yadā tu punaḥ śubʰāś ca-aśubʰāś ca samāpattayo bʰavanti tadā sādʰāranā bʰavanti /\nVerse: 2 atʰātra katʰaṃ rātridivasānāṃ hrāso vr̥ddʰir vā bʰavati-iti tad ucyate / varṣāṇāṃ pratʰame māse puṣya-nakṣatram amāvāsyāṃ bʰavati / śravaṇā pūrṇamāsyāṃ / aṣṭādaśa-muhūrto divaso bʰavati / dvādaśa-muhūrtā rātriḥ / ṣoḍaśāṅgula-kāṣṭʰasya madʰyāhne +ardʰāṅgulāyāṃ cʰāyāyām ādityaḥ parivartate / āṣāḍʰā rātriṃ nayati / mr̥gaśirasi ādityo gato bʰavati / varṣāṇāṃ dvitīye māse magʰā +amāvāsyāṃ bʰavati bʰādrapadā pūrṇamāsyāṃ / saptadaśa muhūrto divaso bʰavati / trayodaśa-muhūrtā rātriḥ / (101) dvi-aṅgulāyāṃ cʰāyāyām ādityaḥ parivartate / śravaṇā rātriṃ nayati / puṣya ādityo gato bʰavati / varṣāṇāṃ tr̥tīye māse pʰalgunyam amāvāsyāyāṃ bʰavati / aśvinī pūrṇamāsyāṃ / ṣoḍaśa-muhūrto divaso bʰavati / catur-daśa-muhūrtā rātriḥ / catur-aṅgulāyāṃ cʰāyāyām ādityaḥ parivartate / pūrvabʰādrapadā rātriṃ nayati / magʰā-ādityo gato bʰavati / varṣāṇāṃ caturtʰe māse citrām amāvāsyāyāṃ bʰavati kr̥ttikā pūrṇamāsyāṃ / pañca-daśa-muhūrto bʰavati divasaḥ / pañca-daśa-muhūrtā rātriḥ / ṣaḍaṅgulāyāṃ cʰāyāyām ādityaḥ parivartate / aśvino rātriṃ nayati / pʰalugunyām ādityo gato bʰavati /\nVerse: 1 hemantānāṃ pratʰame māse +anurādʰā +amāvāsyaṃ bʰavati / mr̥gaśirā pūrṇamāsyāṃ / catur-daśa-muhūrto divaso bʰavati / ṣoḍaśa-muhūrtā rātriḥ / aṣṭāṅgulāyāṃ cʰāyāyām ādityaḥ parivartate / kr̥ttikā rātriṃ nayati / citrāyām ādityo gato bʰavati / hemantānāṃ dvitīye māse +amāvāsyāṃ jyeṣṭʰā bʰavati / puṣyaḥ pūrṇamāsyāṃ / trayodaśa-muhūrto divaso bʰavati / saptadaśa-muhūrtā rātriḥ / daśāṅgulāyāṃ cʰāyāyām ādityaḥ parivartate / mr̥gaśirā rātriṃ nayati / viśākʰāyām ādityo gato bʰavati / (102) hemantānāṃ tr̥tīye māse pūrvāṣāḍʰām avāsyāṃ bʰavati / magʰā pūrṇamāsyaṃ / dvādaśa-muhūrto divaso bʰavati / aṣṭādaśa-muhūrtā rātriḥ / dvādaśāṅgulāyāṃ cʰāyāyām ādityaḥ parivartate / puṣyo rātriṃ nayati / jyeṣṭʰāyām ādityo gato bʰavati / hemantānāṃ caturtʰe māse śravaṇām āvāsyaṃ bʰavati / pʰalgunī pūrṇamāsyāṃ / trayodaśa muhūrto divaso bʰavati / saptadaśa-muhūrtā rātriḥ / daśāṅgulāyāṃ cʰāyāyām ādityaḥ parivartate / magʰā rātriṃ nayati / āṣāḍʰāyām ādityo gato bʰavati /\nVerse: 1 grīṣmāṇāṃ pratʰame māse uttarabʰādrapadām āvāsyayaṃ bʰavati / citrā pūrṇamāsyāṃ catur-daśa-muhūrto divaso bʰavati / ṣoḍaśa-muhūrtā rātriḥ / (103) aṣṭāṅgulāyāṃ cʰāyāyām ādityaḥ parivartate / pʰalgunī rātriṃ nayati / śravaṇāyām ādityo gato bʰavati / grīṣmāṇāṃ dvitīye māse +aśvinī amāvāsyāyāṃ bʰavati / viśākʰā pūrṇamāsyāṃ / pañca-daśa-muhūrto divaso bʰavati / pañca-daśa-muhūrtā rātriḥ / ṣaḍaṅgulāyāṃ cʰāyāyām ādityaḥ parivartate / citrā rātriṃ nayati / uttarāyāṃ bʰādrapadāyām ādityo gato bʰavati / grīṣmānāṃ tr̥tīye māse kr̥ttikām amāvāsyāyāṃ bʰavati / jyeṣṭʰā pūrṇamāsyāṃ / ṣoḍaśa-muhūrto divaso bʰavati / caturdaśa-muhūrtā rātriḥ / catur-aṅgulāyāṃ cʰāyāyām ādityāḥ parivartate / viśākʰā rātriṃ nayati / kr̥ttikāyām ādityo gato bʰavati / grīṣmāṇāṃ caturtʰe māse mr̥gaśirā amāvāsyāyāṃ bʰavati / uttarāṣāḍʰā pūrṇamāsyāṃ / saptadaśa-muhūrto divaso bʰavati / trayodaśa-muhūrtā rātriḥ / madʰyāhne dvi-aṅgulāyāṃ cʰāyāyām ādityaḥ parivartate / jyeṣṭʰā rātriṃ nayati / puṣya ādityo gato bʰavati /\nVerse: 1 saṃvatsaram anveṣaṇato muhūrtaviśeṣaṇaiḥ sarvāṇi ca-etāni (nakṣatāṇi) bʰāgānubʰagena-amāvāsyayaṃ pūrṇamāsyaṃ ca yujyante / ūnarātrasya pūrṇarātrasya ca grahītavyaṃ / tatra tr̥tīye varṣe +adʰiko māso yujyate / ṣaṇṇāṃ māsānām ahorātrāṇi samāni bʰavanti / ataḥ ṣaṇ-māsād divaso vadʰate / ṣaṇ-māsād rātrir (104) vardʰate / ṣaṇ-māsād divaso māse māse samam eva hīyate / ṣaṇ-māsād rātrir māse māse parihīyate /\nVerse: 1 ṣaṇ-māsād ādityaḥ parivartate / uttarāṃ diśaṃ saṃcarati / ṣaṇ-māsād dakṣiṇāṃ diśaṃ / ṣaṇ-māsāt samud(r)e udakaparimāṇasya hrāso vr̥ddʰiś ca bʰavati / sūrya-gatyā candra-gatyā ca samudra-udaka-velā-abʰivr̥ddʰir bʰavati / atra gaṇanāpratijāgaraṇāsmaram ity evam eṣa saṃvatsaro vyākʰyāto bʰavati /\nVerse: 2 candra ādityaḥ śukro br̥haspatiḥ śanaiścaro +aṅgārako budʰaś ca / ime grahāḥ / eṣāṃ grahāṇāṃ br̥haspatiḥ saṃvatsarastʰāyo / evaṃ śanaiścaro budʰo +aṅgārakaḥ śukraś ca-ime maṇḍala-cāriṇaḥ /\nVerse: 3 bʰaraṇī kr̥ttikā rohiṇī mr̥gaśirā etat sādʰāraṇaṃ pratʰamaṃ maṇḍalaṃ / ārdrā punarvasuḥ puṣyo +aśleṣā etat sādʰāranaṃ dvitīyaṃ maṇḍalaṃ / magʰā atʰa pʰalgunadvayaṃ hasto citrā etat sādʰāraṇaṃ tr̥tīyaṃ maṇḍalaṃ / svātī viśākʰā anurādʰā etat sādʰāraṇaṃ caturtʰaṃ maṇḍalaṃ / jyeṣṭʰā mūlāṣāḍʰādvayam (105) atra sarvāṇi mahā-bʰāyāni bʰavanti / idaṃ pañcamaṃ maṇḍalaṃ / abʰijic cʰravaṇā dʰaniṣṭʰā śatabiṣā ubʰe bʰādrapade caitat sādʰāraṇaṃ ṣaṣṭʰaṃ maṇḍalaṃ / revatī avinī caitat sādʰāraṇaṃ saptamaṃ maṇḍalaṃ / saṃvatsaram eteṣu yad yan nakṣatra-maṇḍalaṃ pīḍayati tasya tasya janapadasya sattvasya vā pīḍā nirdeṣṭavyā /\nVerse: 1 dvādaśa-muhūrtāni divase dʰruvāṇi dvādaśa rātrau / ṣaṇ-muhūrtāḥ sañcāriṇaḥ / katame ṣaṭ / nairr̥to varuṇo vāyavo bʰargo devo raudro vicārī ca / itīme sañcāriṇaḥ ṣaṭ /\nVerse: 2 atʰātra śrāvaṇe māse pūrṇe +aṣṭādaśa-muhūrte divase sūrya-udaye ca caturojā nāma muhūrto bʰavati / rohitasya ca muhūrtasya balasya ca-antare madʰyāhno bʰavati / sūryāvatāre tu vicārī nāma muhūrto bʰavati / dvādaśa-muhūrtāyāṃ rātrāv avatīrṇe sūrye ṣaṣṭʰe muhūrte nayamano nāma muhūrto bʰavati / ātāpāgnir evaṃ nāma muhūrto rātryavasāne bʰavati / bʰādrapade māse pūrṇe saptadaśa-muhūrte divase sūrya-udaye ca caturojā evaṃ nāma muhūrtā bʰavati / madʰyāhne +abʰijito nāma muhūrto bʰavati / (106) sūryāvatāre raudro nāma muhūrto bʰavati / trayodaśa-muhūrtāyāṃ rātrāv avatīrṇe sūrye vicārī nāma muhūrto bʰavati / ardʰa-rātre mahā-bʰayo vāyāvo nāma muhūrto bʰavati /\nVerse: 1 rātryavasāne ātapāgnir evaṃ nāma muhūrto bʰavati / aśvayuje māse pūrṇe ṣoḍaśa-muhūrto divaso bʰavati / sūrya-udaye caturojā nāma muhūrto bʰavati / samudgatasya ca muhūrtasya abʰijitasya ca-antare madʰyāhno bʰavati / sūryāvatāre bʰargo devo nāma muhūrto bʰavati /\nVerse: 2 catur-daśa-muhūrtāyāṃ rātrāv avatīrṇe sūrye raudro nāma muhūrto bʰavati / abʰijitasya ca muhūrtasya bʰīṣamāṇasya ca muhūrtasya antareṇa-ardʰa-rātraṃ bʰavati / rātryavasāne ātapāgnir evaṃ nāma muhūrto bʰavati /\nVerse: 3 kārttike māse pūrṇe divasaḥ samarātrir bʰavati / pañca-daśa-muhūrto divaso bʰavati pañca-daśa-muhūrto rātriḥ / samāne +ahorātre sūrya-udaye caturojā evaṃ nāma muhūrto bʰavati / saṃmukʰo nāma muhūrto bʰavati madʰyāhne / santato nāma muhūrtaḥ (107) sūryāvatāre / rātrāv avatīrṇamātra sūrye bʰrgo devo nāma muhūrto bʰavati / ardʰa-rātre +abʰijin muhūrto bʰavati / rātryavasāne ātapāgnir evaṃ nāma muhūrto bʰavati /\nVerse: 1 mārgaśīrṣe māse ca pūrṇe catur-daśa-muhūrte divase sūrya-udaye caturojā evaṃ nāma muhūrto bʰavati / viratasya saṃmukʰasya ca muhūrtasya-antare madʰyāhno bʰavati / sūrya-avatāre varuṇo nāma muhūrto bʰavati / ṣoḍaśa-muhūrtāyāṃ rātrāv avatīrṇamātre sūrye saṃtāpanaḥ saṃyamo nāma muhūrto bʰavati / rākṣasasyābʰijitasya ca muhūrtasya-antare +ardʰa-rātraṃ bʰavati / rātryavasāne ātapāgnir evaṃ nāma muhūrto bʰavati /\nVerse: 2 pauṣamāse pūrṇe trayodaśa-muhūrte divase sūrya-udaye caturojā evaṃ nama muhūrto bʰavati / madʰyāhne virato nāma muhūrto bʰavati / sūryāvatāre nairr̥to nāma muhūrto bʰavati / saptadaśa-muhūrtāyāṃ rātrāv avatīrṇamātre sūrye varuṇo nāma muhūrto bʰavati / ardʰa-rātre rākṣaso nāma muhūrto bʰavti / rātryavasāne ātapāgnir evaṃ nāma muhūrto bʰavati /\nVerse: 3 māgʰa-māse pūrṇe dvādaśa-muhūrte divase sūrya-udaye caturojā nāma muhūrto bʰavati / sāvitrasya ca viratasya ca muhūrtasya-antareṇa madʰyāhno bʰavati / sūryāvatāre vijayo nāma muhūrto bʰavati / aṣṭādaśa-muhūrtāyāṃ rātrāv avatīrṇamātre sūrye nairr̥to nāma muhūrto bʰavati / gardabʰasya muhūrtasya ca rākṣasasya ca-antaram ardʰa-rātraṃ bʰavati / rātryavasāna ātapāgnir evaṃ nāma muhūrto bʰavati /\nVerse: 1 yatʰā śrāvaṇe tatʰā māgʰe / yatʰā bʰādrapade tatʰā pʰālgune / yatʰā +asvayuje tatʰā caitra / yatʰā kārttike tatʰā vaiśākʰe / yatʰā mārgaśīrṣe tatʰā jyaiṣṭʰe / yatʰā pauṣe tatʰā +aṣāḍʰe / evam eteṣāṃ nakṣatrāṇāṃ muhūrtānāṃ caritaṃ vicaritaṃ ca jñātavyaṃ / nakṣatra-vicaraṇaṃ nāma pratʰamo +adʰyāyāḥ /\nVerse: 2 yatʰāmadʰyaṃ nakṣatrāṇāṃ rātrivaśena divasavaśena ca-utkarṣāpakarṣau kartavyau / hīyamāne vardʰamāne vā divase vā māse vā pūrṇe +ardʰa-māse vā / dvitīyā ṣaṣṭʰī navamī dvādaśī caturdaśī atra-antare divase kalā vardʰate rātrau kalā hīyate /\nVerse: 3ab catvāro mahā-rājāno dʰriyate yair vasundʰarā /\nVerse: 3cd ativr̥ddʰir viśuddʰaś ca vardʰamānaḥ pr̥tʰakśravāḥ //\nVerse: 4ab mahā-bʰūtāni catvāri kampayanti vasundʰarāṃ /\nVerse: 4cd āpo indraś ca vāyuś ca tatʰāgnir bʰagavān api //\nVerse: 5ab trayas tu te yatra bʰavanti pakṣe ṣaḍeka-māse tu bʰavanti vegāḥ /\nVerse: 5cd parasya cakrasya nidarśanaṃ syāt prakampate yatra mahī tv abʰīkṣṇaṃ //\nVerse: 1ab viśākʰā daśa-rātrī ayāj jyeṣṭʰā dvādaśa-rātrikā /\nVerse: 1cd pañca-viṃśatir āṣāḍʰā śravaṇā pañca-saptatiḥ //\nVerse: 2ab rātriśataṃ bʰādrapade kratur aśvayuje smr̥taḥ /\nVerse: 2cd adʰyardʰaṃ tu pañca-pañcāśan māgʰe rātriśataṃ smr̥taṃ /\nVerse: 3ab ardʰyardʰaṃ pʰālgune māse caitre triṃśat tu rātrayaḥ /\nVerse: 3cd vipāko bʰūmi-vegānām ataḥ kampaḥ pravartate //\nVerse: 4ab yadā sarveṣu māseṣu satataṃ kampate mahī /\nVerse: 4cd vr̥kṣās tatʰā calanti sma jalaṃ vā yadi kampate /\nVerse: 4ef parvataḥ parṇavat kamped bʰayam atra vinirdiśet //\nVerse: 1ab nagarāṇy atʰa vā grāmā gʰoṣā ye ca-atra saṃśritāḥ /\nVerse: 1cd śīgʰraṃ bʰavanti vijanāraṇyabʰūtā mr̥gāśrayāḥ //\nVerse: 2ab aṭavyaḥ saṃpravartante daśa varṣāṇi pañca ca /\nVerse: 2cd anāvāsā diśo vidyād bʰūmi-cālavicālitāḥ //\nVerse: 3ab kr̥ttikāsu caled bʰūmir grāmeṣu nagareṣu vā /\nVerse: 3cd abʰīkṣṇaṃ mucyate hy agnir dahate satr̥nālayān //\nVerse: 4ab kr̥ṣṇāgnir aśaneḥ pātaḥ, karmārā; āhitāśrayāḥ /\nVerse: 4cd āgārāś ca nivartante saṃvarteneva dʰātavaḥ //\nVerse: 5ab ye jātā ye ca saṃvr̥ddʰā ye ca taṃ grāmam āśritāḥ /\nVerse: 5cd ete vyasanam arccʰanti bʰūmi-cālavicālitāḥ //\nVerse: 6ab rohiṇyāṃ calitā bʰūmiḥ sarva-bīja-vināśanaṃ /\nVerse: 6cd proptaṃ śasyaṃ na roheta bʰavet pʰalasya kr̥ccʰratā //\nVerse: 1ab gurviṇīnāṃ ca nārīṇāṃ garbʰo nipīḍyate bʰr̥śaṃ /\nVerse: 1cd durbʰikṣa-vyasanākrāntā tribʰāge tiṣṭʰati prajā //\nVerse: 2ab mahā-ātmānaś ca rājānaḥ śrīmantaś ca narottamāḥ /\nVerse: 2cd ete vyasanam arccʰanti bʰūmi-cālavicālitāḥ //\nVerse: 3ab mr̥gaśīrṣe caled bʰūmir oṣadʰīnāṃ vināśanaṃ /\nVerse: 3cd cikitsakāḥ śrotriyāś ca gʰaṭakāḥ soma-yājakāḥ //\nVerse: 4ab soma-pītāś ca ye viprā vānaprastʰāś ca tāpasāḥ /\nVerse: 4cd ete vyasanam arccʰanti bʰūmi-cālavicālitāḥ //\nVerse: 5ab ārdrāyāṃ calitā bʰūmir vr̥kṣā naśyanti kṣīriṇaḥ /\nVerse: 5cd anna-pānāni naśyanti patʰikā daṃṣṭripālikāḥ //\nVerse: 6ab kūpakʰāḥ parikʰākʰāś ca pāpakā ye ca taskarāḥ /\nVerse: 6cd ete vyasanam arccʰanti bʰūmi-cālavicālitāḥ //\nVerse: 7ab punarvasau caled bʰūmir maṇḍalaṃ kuṇḍikā-api ca /\nVerse: 7cd vāgurikāḥ kāraṇḍavāś cakriṇaḥ śuka-sārikāḥ //\nVerse: 8ab arbʰakā bʰramakārāś ca māṃsikāḥ śaṅkʰavāṇijāḥ /\nVerse: 8cd ete vyasanam arccʰanti bʰūmi-cālavicālitāḥ //\nVerse: 1ab puṣyeṇa ca caled bʰūmir brāhmaṇā nāyakās tatʰā /\nVerse: 1cd duraṅgamā vāṇijakāḥ sārtʰavāhāś ca ye narāḥ //\nVerse: 2ab pārtʰivāḥ pārvatīyāś ca ye ca tad bʰaktigocarāḥ /\nVerse: 2cd ete vyasanam arccʰanti bʰūmi-cālavicālitāḥ /\nVerse: 2ef śilāvarṣaṃ pravarṣanti śasyānāmanayo mahān //\nVerse: 3ab aśleṣāyāṃ caled bʰūmir nāgāḥ sarve sarīsr̥pāḥ /\nVerse: 3cd kīṭāḥ pipīlikāḥ śvānā; eka-kʰurāś ca ye mr̥gāḥ //\nVerse: 4ab vaidyā visakarāś ca-api ye ca satvā darīśrayāḥ /\nVerse: 5ab magʰāsu calitā bʰūmir mahā-rājo +atra tapyate /\nVerse: 5cd ye ca śrāddʰā nivartante samājā; utsavās tatʰā /\nVerse: 5ef yajñāś ca deva-kr̥tyaṃ ca sarvam atra nivartate //\nVerse: 6ab ye jātā ye ca saṃvr̥ddʰā ye ca-anye +apy agrapaṇḍitāḥ /\nVerse: 6cd gandʰarvāś ca vinaśyanti narā ye ca mahā-kulāḥ /\nVerse: 6ef ete vyasanam arccʰanti bʰūmi-cālavicālitāḥ //\nVerse: 7ab pʰalgunyāṃ calitā bʰūmir r̥tur vyāvartate tadā /\nVerse: 7cd triyagvātaś ca-eva vāti kr̥taṃ naśyati śāśvataṃ /\nVerse: 7ef patʰikāś ca-upatapyanti māṣayācyopajīvikāḥ //\nVerse: 1ab dʰarme ratā; āsanikā ye ca śulkopajīvinaḥ /\nVerse: 1cd ete vyasanam arccʰanti bʰūmi-cālavicālitāḥ //\nVerse: 2ab calaty uttarapʰalgunyāṃ vaṇijā dvīpayātrikāḥ /\nVerse: 2cd sārtʰavāhā; āsanikā ye ca śilpopajīvinaḥ //\nVerse: 3ab aṅgāvidehamagadʰā nairr̥tāḥ strī-parigrahāḥ /\nVerse: 3cd ete vyasanam arccʰanti bʰūmi-cālavicālitāḥ //\nVerse: 4ab hastena calitā bʰūmiḥ kumbʰa-kāra cikitsakāḥ /\nVerse: 4cd gaṇamukʰyā mahā-mātrāḥ senādʰyakṣāś ca ye narāḥ //\nVerse: 5ab tāramakā (?) nārapaṭā (?) vipsaraḥ (?) kauṭikā; api /\nVerse: 6ab citrāyāṃ calitā bʰūmiḥ kārukā; upakalpakāḥ /\nVerse: 6cd kumāryaḥ sarva-ratnaṃ ca sasyānāṃ bīja-kaiḥ saha //\nVerse: 7ab vaṅgā daśārṇakuravaś cedimāhiṣakās tatʰā /\nVerse: 7cd ete vyasanam arccʰanti bʰūmi-cālavicālitāḥ //\nVerse: 8ab svātau pracalitā bʰūmiś caurā ye ca kuśīlakāḥ /\nVerse: 8cd hiṃsakā ye ca tat karma-ratā +abʰyartʰitamūṣakāḥ //\nVerse: 9ab himavata; uttareṇa vāyubʰakṣās tapasvinaḥ /\nVerse: 9cd ete vyasanam arccʰanti bʰūmi-cālavicālitāḥ //\nVerse: 1ab viśākʰāyāṃ caled bʰūmir mahā-śaila-kṣayo bʰavet /\nVerse: 1cd ugrā vātāḥ pravānty atra; aśmakairakuśalinaḥ //\nVerse: 2ab anurādʰe caled bʰūmir dasyūnām anayo mahān /\nVerse: 2cd viṭā dyūta-karāś ca-eva grantʰibʰedāś ca ye narāḥ //\nVerse: 3ab andʰrāḥ puṇḍrāḥ pulindāś ca bʰaye tiṣṭʰanty anāśritāḥ //\nVerse: 3cd mitrabʰedaś ca balavān tadā jagati jāyate //\nVerse: 4ab jyeṣṭʰāyāṃ calitā bʰūmir mahā-rājaḥ pratapyate /\nVerse: 4cd vāyasā vr̥ṣabʰā vyāḍās tatʰā caṇḍamr̥gāś ca ye //\nVerse: 5ab kuravaḥ śūrasenāś ca mallā bāhlīkanigrahāḥ /\nVerse: 5cd pratyartʰikena śīgʰreṇa ye ca tad bʰaktibʰājanāḥ /\nVerse: 5ef ete vyasanam arccʰanti bʰūmi-cālavicālitāḥ //\nVerse: 6ab mūlena calitā bʰūmiś catuṣpaddvipadās tatʰā /\nVerse: 6cd grahāśrayāḥ piśācāś ca ye ca sattvā darīśrayāḥ /\nVerse: 1ab durbʰikṣaṃ ca karoty āśu dʰānyam alpa-udakaṃ bʰavet /\nVerse: 1cd darīparvatamūlāni gaccʰanti ca tadā bʰuvi //\nVerse: 2ab pūrvāṣāḍʰe caled bʰūmir jalajā matsya-śuktikāḥ /\nVerse: 2cd śiśumārā; udrakāś ca nakrā makara-kaccʰapāḥ //\nVerse: 3ab jātigotra-pradʰānāś ca dʰanino +atʰa vicakṣaṇāḥ /\nVerse: 3cd dvitīyābʰijātāś ca mahā-vidyākarāś ca ye /\nVerse: 3ef ete vyasanam arccʰanti bʰūmi-cālavicālitāḥ //\nVerse: 4ab uttarasyāṃ caled bʰūmiḥ śilpinām anayo mahān /\nVerse: 4cd ayaskārāḥ stʰāpatayas trapu-kārāś ca takṣakāḥ //\nVerse: 5ab daridrā dʰaninaś ca-api śilpino vividʰā; api /\nVerse: 5cd ete vyasanam arccʰanti bʰūmi-cālavicālitāḥ /\nVerse: 5ef grāma-kuṭāni ca gʰnanti sacalastʰāvarāṇi ca //\nVerse: 6ab vaiṣṇave calitā bʰūmis tadeti yad anīpsitaṃ /\nVerse: 1ab adʰyāpakāḥ śāstra-vidaḥ kavayo mantra-pāragāḥ /\nVerse: 1cd yugandʰarāḥ śūrasenā; abʰirājāḥ paṭaccarāḥ //\nVerse: 2ab kuśaṇḍāḥ śaradaṇḍāś ca ye narā rāja-pūjitāḥ /\nVerse: 3ab dʰaniṣṭʰāyāṃ caled bʰūmir dʰaninā manayo mahān /\nVerse: 3cd maheśvarās tatʰā mahā-nāgarāḥ śreṣṭʰinas tatʰā //\nVerse: 4ab pracaṇḍāḥ svastimantaś ca bʰadrakārā yugandʰarāḥ /\nVerse: 4cd pārikūlāś ca bʰojyāś ca hy anye sannāgarā; api /\nVerse: 4ef ete vyasanam arccʰanti bʰūmi-cālavicālitāḥ //\nVerse: 5ab vāruṇye calitā bʰūmir audakeṣv anayo mahān /\nVerse: 5cd hastino +aśvakʰaroṣṭrāś ca sparśam arccʰanti dāruṇaṃ //\nVerse: 6ab tadāsau vīrakān madrān bāhlīkān kekayān api /\nVerse: 6cd anāśrayāṃś cakravākāñ janastʰān api pīḍayet //\nVerse: 1ab sājena calitā bʰūmī rākṣasān gʰātakāṃs tatʰā /\nVerse: 1cd aurabʰrikān saukarikān sauvīrāṃś ca nipātayet //\nVerse: 2ab vaṇijyajīvino vaiśyān śūdrāṃś ca karītīn api /\nVerse: 2cd yavanān mālavādyāṃś ca grantʰibʰedāṃś ca nāśayet //\nVerse: 3ab ahirbudʰnye caled bʰūmir vaṇijām anayo mahān /\nVerse: 3cd dʰarme ratāś ca ye siddʰā ye ca śauktikakarmiṇaḥ //\nVerse: 4ab śibīn vatsān tatʰā vātsyān kṣatriyān ārjunāyanān /\nVerse: 4cd sindʰurāja-dʰanuṣpānīn sarvān ardayate +acirāt //\nVerse: 5ab revatyāṃ calitā bʰūmiḥ saṃgrāmaḥ syāt sudāruṇaḥ /\nVerse: 5cd grāma-gʰātāś ca vartante grāmo grāmaṃ ca hiṃsati //\nVerse: 6ab naucarān udakājīvān ramaṭʰān bʰarukaccʰakān /\nVerse: 6cd sudʰanvān abʰisārāṃś ca sarva-senāṃś ca nirdahet //\nVerse: 1ab aśvinyāṃ calitā bʰūmir aśvānām anayo mahān /\nVerse: 1cd grāma-gʰātāś ca vartante bʰrātā bʰrātr̥r̥n jigʰāṃsati //\nVerse: 2ab yā ca-atra gabʰam ādʰatte ye ca jātāś ca tān iha /\nVerse: 2cd trīṇi varṣāṇy ato duḥkʰam upaiti ca nirantaraṃ //\nVerse: 3ab sahitāś citra-garbʰāś ca ye hy anye ca-aṅganājanāḥ /\nVerse: 3cd ārjunāyanā rājanyāḥ suṣṭʰu trīṃś ca-api hiṃsati //\nVerse: 4ab bʰaraṇyāṃ calitā bʰūmiś caurāṇām anayo mahān /\nVerse: 4cd viṭā dyūta-karāś ca-eva grantʰibʰedāś ca ye narāḥ //\nVerse: 5ab ādarśacakrāṭādʰūrtās tatʰā bandʰana-rakṣakāḥ /\nVerse: 5cd antāvaśāyinaḥ pāpāś caranti ye tu durjanāḥ /\nVerse: 5ef te +api tatra vipadyante bʰūmi-cālavicālitāḥ //\nVerse: 6ab vepitāyāṃ tu medinyāṃ bʰaved rūpam anantaraṃ /\nVerse: 6cd saptāhābʰyantarāt tatra megʰo bʰavati prārtʰitaḥ //\nVerse: 1ab snigdʰo hy aṅjana-saṃkāśo mahā-parvatasannibʰaḥ /\nVerse: 1cd indraś na varṣate tatra maharṣer vacanaṃ yatʰā //\nVerse: 1ef [evaṃ nigaditaṃ nārtʰair indraś ca-atra pravarṣati //]\nVerse: 2ab svastikā kāra-saṃkāśā; indravajradʰvayopamāḥ /\nVerse: 2cd dr̥śyante +abʰrā hi sandʰyāyāṃ grastvā candra-divā-karau //\nVerse: 3ab tadā nabʰasi jāyante megʰā ḍāḍimbasannibʰāḥ /\nVerse: 3cd lakṣaṇaṃ tādr̥śaṃ dr̥ṣṭvā vidyāt tānn indrakampitān /\nVerse: 3ef sa nirdeśo bʰavet tatra maharṣer vacanaṃ yatʰā //\nVerse: 4ab atīva tatra viśvastaḥ sarva-bījāni vāpayet /\nVerse: 4cd vyavahārāṃś ca kurvīran nirbʰayās tatra vāṇijāḥ /\nVerse: 4ef sarveṣāṃ bʰūmi-kampānāṃ praśastā; indrakaṃpitāḥ //\nVerse: 5ab vepitāyāṃ tu medinyāṃ bʰaved rūpam anantaraṃ /\nVerse: 5cd saptāhābʰyantare tatra megʰaḥ saṃccʰādayen nabʰaḥ //\nVerse: 1ab tato +anubaddʰā jāyante; abʰrāḥ kauśeyasannibʰāḥ /\nVerse: 1cd anulomaṃ ca saṃyānti carantaḥ paścimāṃ diśaṃ //\nVerse: 2ab śiśumāra-udrakāṇāṃ matsya-makara-sannibʰāḥ /\nVerse: 2cd dr̥śyante +abʰrāś ca sandʰyāyāṃ grastvā candra-divā-karau //\nVerse: 3ab lakṣaṇaṃ tādr̥śaṃ dr̥ṣṭvā vidyāt tāñ jalakampitān /\nVerse: 3cd sa nirdeśo bʰavet tatra maharṣer vacanaṃ yatʰā //\nVerse: 4ab stʰāleṣu giri-kūṭeṣu kṣetreṣūpavaneṣu ca /\nVerse: 4cd stʰāpyante tatra bījāni nimne naśyanti vai tadā //\nVerse: 5ab pañkeṇa-api jalena-api naśyeyū rajasā-api vā /\nVerse: 5cd eteṣāṃ bʰūmi-kampānāṃ praśastā jalakampitāḥ //\nVerse: 6cd saptāhābʰyantare tatra vātā vānti sudāruṇāḥ //\nVerse: 7ab dr̥śyate kapilā sandʰyā candra-sūryau tu lohitāu /\nVerse: 7cd lakṣaṇaṃ tādr̥śaṃ dr̥ṣṭvā jānīyād vāyukampitān //\nVerse: 1ab tato bʰavati nirdeśo maharṣer vacanaṃ yatʰā /\nVerse: 1cd na tatra pravaset prājña; ātmānaṃ ca-atra gopayet //\nVerse: 2ab guhyam āvaraṇaṃ kuryāt prākāraparikʰāṃ kʰanet /\nVerse: 2cd prātisīmā virudʰyante narāṇāṃ jāyate bʰayaṃ //\nVerse: 3ab eteṣāṃ bʰūmi-kampanaṃ sarveṣāṃ kīrtitā guṇāḥ /\nVerse: 3cd viśeṣeṇa manuṣyāṇāṃ nirmitā vāyukampitāḥ //\nVerse: 4ab kampitāyāṃ tu medinyāṃ bʰaved rūpam anantaraṃ /\nVerse: 4cd saptāhābʰyantarāt tatra; ulkā-pātāḥ sudāruṇāḥ //\nVerse: 5ab sandʰyā ca lohitā bʰāti candra-sūryau tu lohitau /\nVerse: 5cd lakṣaṇaṃ tādr̥śaṃ dr̥ṣṭvā vijñeyā; agnikampitāḥ //\nVerse: 6ab agnir dahati kāṣṭʰāni rakṣitāni dʰanāni ca /\nVerse: 6cd dr̥śyante dʰūmaśikʰarāḥ śastraṃ ca svidyate bʰr̥śaṃ //\nVerse: 7ab vīṇāś ca divi dr̥śyante navamāsān na varṣati /